Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
fff2befa-8c15-4bea-ab16-f7bf94f1e7a1	ប្រធានក្រុមប្រឹក្សា និងសមាជិកក្រុមប្រឹក្សាខេត្តសៀមរាប ២៣រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ៣៨ លានរៀល	លោក អ៉ឹង ហឿន ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តសៀមរាបចំនួន ២៣រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹង ជំងឺកូវីដ១៩ ដែលសរុបជាថវិកាចំនួន ៣៨.០៤០.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-13T17:36:00+07:00	freshnewsasia.com	https://m.freshnewsasia.com/index.php/en/localnews/155431-2020-04-13-03-36-20.html
4bec3433-0e13-480c-89e2-419b48b742a7	ទីប្រឹក្សាក្រសួងមហាផ្ទៃ ឧត្តមសេនីយ៍ឯក ផន សុភា បរិច្ចាគប្រាក់បៀវត្ស៦ខែ ក្នុង១ខែ ២០ម៉ឺនរៀល ដល់គណៈកម្មការជាតិប្រយុទ្ធនឹងជំងឺកូវីដ១៩	ឧត្តមសេនីយ៍ឯក ផន សុភា គ្រូនគរបាលជាតិកម្រិតឧត្តមថ្នាក់លេខ១ នៃបណ្ឌិត្យសភានគរបាលជាតិ និងជាទីប្រឹក្សាក្រសួងមហាផ្ទៃ នៅថ្ងៃទី១៣ ខែមេសា ឆ្នាំ២០២០នេះ បានប្រកាសរំលែកប្រាក់បៀវត្សរបស់ខ្លួន ចំនួន ២០០,០០០រៀល ក្នុង១ខែ សម្រាប់រយៈពេល៥ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០។ រហូតមកដល់ពេលនេះ មានថ្នាក់ដឹកនាំរាជរដ្ឋាភិបាលកម្ពុជា ស្ថាប័នរដ្ឋសភា ព្រឹទ្ធសភា តុលាការ រួមទាំងក្រសួង ស្ថាប័ន និងអង្គភាពជាច្រើនទៀត បានចូលរួមបរិច្ចាគប្រាក់បៀវត្សរ៍រៀងៗខ្លួនជាបន្តបន្ទាប់ ដើម្បីរួមគ្នាជួយដល់យុទ្ធនាការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា ខណៈដែលជំងឺនេះ បាន និងកំពុងរីករាលដាលកាន់តែច្រើនឡើង៕	2020-04-13T17:26:00+07:00	freshnewsasia.com	https://m.freshnewsasia.com/index.php/en/localnews/155429-2020-04-13-03-26-15.html
5eebf08f-ef5a-4860-babb-24be7b1e65a1	សម្ដេចក្រឡាហោម ស ខេង អញ្ជើញប្រគល់រថយន្ដស្នងការដ្ឋាននគរបាលខេត្ត និងសម្ភារការពារជំងឺ COVID-19 ជូនអគ្គនាយកដ្ឋានចំណុះក្រសួងមហាផ្ទៃ	សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅព្រឹកថ្ងៃទី១៣ ខែមេសា ឆ្នាំ២០២០នេះ បានអញ្ជើញប្រគល់រថយន្ដជូនស្នងការដ្ឋាននគរបាលខេត្ត និងសម្ភារការពារជំងឺ COVID-19 ជូនអគ្គនាយកដ្ឋានចំណុះក្រសួងមហាផ្ទៃ។ ពិធីនេះ ត្រូវបានធ្វើឡើងនៅទីស្ដីការក្រសួងមហាផ្ទៃ ដែលមានការចូលរួមពីថ្នាក់ដឹកនាំក្រសួង អគ្គស្នងការ ថ្នាក់ដឹកនាំអគ្គនាយកដ្ឋាន ស្នងការខេត្ដពាក់ព័ន្ធជាច្រើនរូបទៀតផងដែរ។ សូមជម្រាបថា រថយន្ដទាំង៥០គ្រឿងនេះ គឺជូនដល់ស្នងការដ្ឋាននគរបាលខេត្តចំនួន១៧ ដែលរួមមាន៖ ទី១៖ស្នងការដ្ឋាននគរបាលខេត្តបាត់ដំបង, ទី២៖ស្នងការដ្ឋាននគរបាលខេត្តព្រៃវែង, ទី៣៖ស្នងការដ្ឋាននគរបាលខេត្តកណ្ដាល, ទី៤៖ស្នងការដ្ឋាននគរបាលខេត្តត្បូងឃុំ, ទី៥៖ស្នងការដ្ឋាននគរបាលខេត្តក្រចេះ, ទី៦៖ស្នងការដ្ឋាននគរបាលខេត្តស្ទឹងត្រែង, ទី៧៖ស្នងការដ្ឋាននគរបាលខេត្តស្វាយរៀង, ទី៨៖ស្នងការដ្ឋាននគរបាលខេត្តតាកែវ, ទី៩៖ស្នងការដ្ឋាននគរបាលខេត្តកំពត, ទី១០៖ស្នងការដ្ឋាននគរបាលខេត្តកោះកុង, ទី១១៖ស្នងការដ្ឋាននគរបាលខេត្តពោធិ៍សាត់, ទី១២៖ស្នងការដ្ឋាននគរបាលខេត្តបន្ទាយមានជ័យ, ទី១៣៖ស្នងការដ្ឋាននគរបាលខេត្តឧត្តមមានជ័យ, ទី១៤៖ស្នងការដ្ឋាននគរបាលខេត្តប៉ៃលិន, ទី១៥៖ស្នងការដ្ឋាននគរបាលខេត្តព្រះវិហារ, ទី១៦៖ស្នងការដ្ឋាននគរបាលខេត្តមណ្ឌលគិរី និងទី១៧៖ស្នងការដ្ឋាននគរបាលខេត្តរតនគិរី៕	2020-04-13T17:20:00+07:00	freshnewsasia.com	https://m.freshnewsasia.com/index.php/en/localnews/155427-2020-04-13-03-20-44.html
a42c7076-cd4e-42b8-b3aa-350f7dbddf8d	TOP NEWS: ក្រសួងសុខាភិបាលប្រកាសដំណឹងល្អថា ថ្ងៃនេះមិនមានករណីឆ្លងថ្មីនៃជំងឺកូវីដនោះទេ ចំណែកអ្នកជាសះស្បើយសរុបចំនួន៧៧នាក់ (Video inside)	នៅថ្ងៃទី១៣ ខែមេសា ឆ្នាំ២០២០នេះ រដ្ឋមន្រ្តីក្រសួងសុខាភិបាល បានប្រកាសដំណឹងល្អឲ្យដឹងថា ថ្ងៃនេះមិនមានករណីឆ្លងថ្មីនៃជំងឺកូវីដនោះទេ ចំណែកអ្នកជាសះស្បើយក៏មិនមានដែរ ខណៈអ្នកជាសះស្បើយសរុបមានចំនួន៧៧នាក់។ ដោយឡែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន៤៥នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១៣ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល នៅក្នុងសន្និសីទសារព័ត៌មានពាក់ព័ន្ធបច្ចុប្បន្នភាពនៃជំងឺកូវីដ១៩។ អ្នកព្យាបាលជាសះស្បើយ សរុបកើនដល់៧៧នាក់ (ស្មើនឹង៦៣,១១ភាគរយ ធៀបនឹងចំនួនអ្នកមានវីរុសកូវីដ-១៩ទាំងអស់ ដែលមានបុរសជនជាតិចិន០១នាក់ ស្រ្តីជនជាតិអង់គ្លេស៣នាក់ បុរសជនជាតិអង់គ្លេស១នាក់ បុរសជនជាតិប៊ែលហ្សិក១នាក់ បុរសជនជាតិបារាំង១២នាក់ (ក្នុងនេះ មានទារកអាយុ០៤ខែ) ស្រ្តីជនជាតិបារាំង១៣នាក់ បុរសជនជាតិម៉ាឡេស៊ី១០នាក់ បុរសជនជាតិខ្មែរ៣២នាក់ និងស្រ្តីជនជាតិខ្មែរ០៤នាក់ (គិតចាប់ពីខែមករា ដល់បច្ចុប្បន្ននេះ)។ * អ្នកដែលកំពុងសម្រាកព្យាបាល សរុបចំនួន៤៥នាក់ (ស្រ្តី១៨នាក់ និងបុរស២៧នាក់) នៅតាមមន្ទីរពេទ្យរដ្ឋនៅថ្នាក់ជាតិ និងថ្នាក់ខេត្ត។ * អ្នកជំងឺកូវីដ១៩ ដែលរកឃើញទាំងអស់ (រាប់ទាំងអ្នកដែលបានជាសះស្បើយ និងអ្នកដែលកំពុងព្យាបាល) នៅទូទាំងប្រទេសសរុបចំនួន១២២ (ស្រ្តី៣៨នាក់ និងបុរស៨៤នាក់) * ចំនួនវត្ថុសំណាកដែលបានធ្វើវិភាគសរុបមាន ៨.៩០៩សំណាក ដែលចំនួននេះ ប្រសិនបើគិតក្នុងចំណោមប្រជាជន០១លាននាក់ មាន៥៥៦សំណាក ដែលត្រូវបានធ្វើវិភាគ ដែលមានចំនួនច្រើនជាងបណ្តាប្រទេសក្នុងអាស៊ានមួយចំនួន ដូចជាប្រទេសភូមា មាន២៦សំណាក ក្នុងចំណោមប្រជាជន១លាននាក់ ប្រទេសឡាវ មាន១៥៧សំណាក ក្នុងចំណោមប្រជាជន១លាននាក់ ប្រទេសឥណ្ឌូនេស៊ីមាន៧១សំណាក ក្នុងចំណោមប្រជាជន១លាននាក់ និងប្រទេសហ្វីលីពីន មាន៣០៩សំណាក ក្នុងចំណោមប្រជាជន១លាននាក់៕	2020-04-13T16:52:00+07:00	freshnewsasia.com	https://m.freshnewsasia.com/index.php/en/localnews/155420-2020-04-13-02-52-16.html
35c61eb0-11ba-4b00-8877-45d1dd84f85e	សម្តេចតេជោ ហ៊ុន សែន ជូនពរ និងថ្លែងអរគុណមន្រ្តីរាជការ ប្រជាពលរដ្ឋ កម្មករកម្មការិនី ដែលយោគយល់ និងចូលរួមប្រយុទ្ធប្រឆាំងកម្ចាត់ជំងឺកូវីដ ដោយបន្តធ្វើការជាធម្មតាក្នុងថ្ងៃចូលឆ្នាំ (Video inside)	សម្តេចតេជោ ហ៊ុន សែន នាយកមន្រ្តីនៃកម្ពុជា បានផ្ញើសារជូនពរជនរួមជាតិទាំងអស់ នៅក្នុងឱកាសបុណ្យចូលឆ្នាំថ្មីប្រពៃណីខ្មែរ។ ជាមួយគ្នានេះ សម្តេចក៏បានថ្លែងអំណរគុណដល់ ប្រជាពលរដ្ឋ មន្រ្តីរាជការ និងកម្មករ កម្មការិនីទាំងអស់ ដែលបានយោគយល់ និងចូលរួមទប់ស្កាត់ប្រយុទ្ឋប្រឆាំងកម្ចាត់ជំងឺកូវីដ-១៩ ដោយបន្តធ្វើការងារជាធម្មតាក្នុងថ្ងៃចូលឆ្នាំ។ សម្តេចតេជោ ហ៊ុន សែន បានសរសេរនៅលើ Facebook យ៉ាងដូច្នេះថា៖ ។ សម្តេចតេជោ ហ៊ុន សែន បានបន្តថា៖ ។ សូមបញ្ជាក់ថា រាជរដ្ឋាភិបាលកម្ពុជា បានប្រកាសផ្អាកការប្រារព្ធពិធីបុណ្យចូលឆ្នាំថ្មីប្រពៃណីខ្មែរ ដែលគ្រោងធ្វើឡើងពីថ្ងៃទី១៣ ដល់១៦ ខែមេសា ឆ្នាំ២០២០នេះ ដើម្បីទប់ស្កាត់ការរីករាលដាលជំងឺកូវីដ១៩ ប៉ុន្តែត្រូវទទួលទេវតាឆ្នាំថ្មីនៅតាមផ្ទះរៀងៗខ្លូនដូចរាល់ឆ្នាំ ចំណែកស្ថាប័នរដ្ឋ និងក្រុមហ៊ុនឯកជនវិញក៏ត្រូវបន្តធ្វើការធម្មតា ដោយរដ្ឋនឹងសងថ្ងៃឈប់សម្រាករយៈពេល៥ថ្ងៃវិញ នៅពេលសមស្របតាមក្រោយ៕	2020-04-13T16:51:00+07:00	freshnewsasia.com	https://m.freshnewsasia.com/index.php/en/localnews/155419-2020-04-13-02-51-08.html
38125c15-9519-4062-b13a-77222ce61526	បុរសដែលលាប់ជំងឺកូវីដ១៩ ពីមុន ខណៈនេះបានជាសះស្បើយជាលើកទី២ហើយ…	បុរសម្នាក់ជាជនជាតិខ្មែរ វ័យ៤០ឆ្នាំ ដែលបានជាសះស្បើយពីជំងឺកូវីដ១៩ ហើយលាប់ឡើងវិញនោះ បន្ទាប់ពីបានទទួលការព្យាបាលជាលើកទី២ ឥឡូវនេះបានជាសះស្បើយជាលើកទី២ហើយ ប៉ុន្ដែស្ថិតនៅក្រោមការតាមដានសុខភាពពីក្រុមជំនាញ។ នៅក្នុងសន្និសីទសារព័ត៌មាន កាលពីព្រឹកថ្ងៃទី ១៣ ខែមេសា ២០២០នេះ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យនាំពាក្យក្រសួងសុខាភិបាល បានលើកឡើងថា ជនជាតិខ្មែរនៅច្រាំងចំរេះ ដែលបានជាសះស្បើយបន្ទាប់ពីពិនិត្យ អវិជ្ជមាន២ដង បានអនុញ្ញាតឲ្យវិលត្រឡប់ទៅផ្ទះវិញហើយ ប៉ុន្ដែត្រូវស្ថិតនៅក្នុងស្ថានភាពតាមដានរយៈពេល ១៤ថ្ងៃ និងឲ្យរស់នៅដាច់ដោយឡែកពីក្រុមគ្រួសារ។ លោកស្រីវេជ្ជបណ្ឌិតអ្នកនាំពាក្យនាំពាក្យ បានឲ្យដឹងទៀតថា ករណីនេះ មិនមែនមានតែនៅក្នុងប្រទេសកម្ពុជាយើងទេ យើងបានសង្កេតឃើញថា នៅសាធារណៈរដ្ឋប្រជាមានិតចិន ក៏មានករណីលាប់ឡើងវិញ នៅកូរ៉េខាងត្បូង និងប្រទេសមួយចំនួនទៀត ក៏មានករណីលាប់ឡើងវិញដែរ ។ សូមបញ្ជាក់ថា បុរសខ្មែរ អាយុ៤០ឆ្នាំ រស់នៅសង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ ក្រោយពីជាសះស្បើយបាន១៥ថ្ងៃរួចមក ពេលធ្វើតេស្តម្ដងទៀត លទ្ធផលគឺវិជ្ជមានវីរុសកូវីដ១៩ គឺគាត់បានលាប់ជំងឺនេះម្ដងទៀត ត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ក្រោយទទួលការព្យាបាលសារជាថ្មី រួចពិនិត្យឡើងវិញ គឺបានជាសះស្បើយជាលើកទី២ និងបានអនុញ្ញាតឲ្យវិលត្រឡប់ទៅផ្ទះវិញ ប៉ុន្ដែស្ថិតនៅក្រោមការតាមដានសុខភាពពីក្រុមជំនាញ៕	2020-04-13T14:27:56+07:00	kbnnews.com	https://kbn.news/archives/158354
1c29b9a3-89e7-4456-9b1c-76e93cee9690	ព្រឹកថ្ងៃនេះ ក្រសួងសុខាភិបាល ធ្វើសន្និសីទសារព័ត៌មានស្តីពីបច្ចុប្បន្នភាពជំងឺ COVID-19	ក្រសួងសុខាភិបាលនៅព្រឹកថ្ងៃទី១៣ ខែមេសា ឆ្នាំ២០២០នេះ រៀបចំសន្និសីទសារព័ត៌មាន ស្ដីពីបច្ចុប្បន្នភាពជំងឺ COVID-19 នៅក្នុងប្រទេសកម្ពុជា។ សន្និសីទសារព័ត៌មាននេះ ត្រូវធ្វើឡើងនៅទីស្ដីការក្រសួងសុខាភិបាល ក៏មានការផ្សាយផ្ទាល់តាមរយៈទូរទស្សន៍ព័ត៌មាន Fresh News ដែរ។ សន្និសីទសារព័ត៌មាននេះ មានគោលបំណងជម្រាបអ្នកសារព័ត៌មាន និងប្រជាពលរដ្ឋអំពីស្ថានភាព និងបច្ចុប្បន្នភាពនៃជំងឺកូវីដ-១៩ ក៏ដូចជារាយការណ៍ពីការរាតត្បាត និងអន្តរាគមន៍ឆ្លើយតបជំងឺនេះ។ សន្និសីទក៏នឹងផ្តល់ព័ត៌មានស្តីពីវិធានការទប់ស្កាត់ នៃការផ្ទុះឡើងនៃជំងឺកូវីដ១៩ និងបញ្ហាពាក់ព័ន្ធផងដែរ៕	2020-04-13T13:55:00+07:00	freshnewsasia.com	https://m.freshnewsasia.com/index.php/en/localnews/155412-2020-04-12-23-55-29.html
64fbe06f-e334-42d6-a762-065de139d7c7	កម្លាំងសមត្ថកិច្ចចម្រុះប្រចាំនៅព្រំប្រទល់ខេត្តរតនគិរី និងខេត្តស្ទឹងត្រែងដើម្បីបង្កាទប់ស្កាត់ការរីករាលដាលជំងឺកូវីដ១៩	ដើម្បីបង្ការ ទប់ស្កាត់ ប្រយុទ្ធប្រឆាំងនិងវជំងឺកូវីដ១៩ រាជរដ្ឋាភិបាលបានដាក់ចេញនូវបទបញ្ជាយ៉ាងម៉ឺងម៉ាត់ជាកំហិត ផ្អាកការធ្វើដំណើរឆ្លងកាត់ពីខេត្តមួយ ទៅខេត្តមួយទៀត ដោយឲ្យអាជ្ញាធរខេត្តនីមួយៗ ទទួលការខុសត្រូវរៀងៗខ្លួន។ ជាក់ស្តែងកាលពីព្រឹកថ្ងៃទី១២ ខែមេសា ឆ្នាំ២០២០ នៅជាប់ព្រំប្រទល់ខេត្តស្ទឹងត្រែង់នៅចំណុចក្បាលស្ពានស្រែពក ស្ថិតក្នុងភូមិស្រែអង្គ្រង៣ ឃុំស្រែអង្គ្រង ស្រុកកូនមុំ ខេត្តរតនគិរី កម្លាំងអាជ្ញាធរខេត្តរតនគិរី ដែលមានកងកម្លាំងប្រដាប់អាវុធទាំងបីប្រភេទ ក្រុមគ្រូពេទ្យ(ចត្តាលៃសាក់) កម្លាំងមន្ទីរសាធារណការណ៍ និងកម្លាំងស្រុកកូនមុំ បានចុះទប់ស្កាត់ ត្រួតពិនិត្យ និងបាញ់ថ្នាំកំចាត់មេរោគ ជូនរថយន្តដឹកទំនិញ និងមន្ត្រីរាជការ ដែលមានភារកិច្ចចាំបាច់ត្រូវចូលខេត្តផងដែរ។ បើតាមការឲ្យដឹងពីលោក មឿង សារិទ្ធ នាយការិយាល័យចរាចរណ៍ជើងគោក នៃស្នងការដ្ឋានខេត្តរតនគិរី បានឲ្យដឹងថា ការចុះទប់ស្កាត់អ្នកធ្វើដំណើរចេញចូលក្នុងខេត្តនេះ ក្រុមចម្រុះបានចុះអនុវត្តតាំងពីថ្ងៃទី១០ ខែមេសា មកម្ល៉េះ ហើយការចុះអនុវត្តនេះ ដែរ គឺហាមឃាត់ជាដាច់ខាត មិនអនុញ្ញាតឲ្យប្រជាពលរដ្ឋចេញ ឬចូលក្នុងខេត្តឡើយ តែត្រូវសម្រួលឲ្យរថយន្តដឹកទំនិញ និងមន្រ្តីរាជការដែលមានភារកិច្ចចាំបាច់ ទើបអនុញ្ញាតឲ្យចេញ ឬចូលខេត្តបាន។ ដោយឡែក អ្នកចេញពីខេត្ត មិនត្រូវបានបាញ់ថ្នាំសម្លាប់មេរោគទេ តែបើអ្នកអនុញ្ញាតឲ្យចូលខេត្ត ត្រូវតែបាញថ្នាំសម្លាប់មេរោគ ទាំងមនុស្ស និងរថយន្ត។ លោកបញ្ជាក់ទៀតថា ក្រុមការងារត្រូវបែងចែកជា ពីរក្រុម តាមចំណុចព្រំដែនទាំងពីរ គឺព្រំប្រទល់ខេត្តស្ទឹងត្រែង និងព្រំប្រទល់ខេត្តមណ្ឌលគីរី។ គួរបញ្ជាក់ផងដែរថា ការទប់ស្កាត់មិនឲ្យប្រជាពលរដ្ឋធ្វើដំណើរ ឆ្លងពីខេត្តមួយ ទៅខេត្តទៀតនោះ ត្រូវបានអនុវត្តចាប់ពីម៉ោង០.០០ យប់ថ្ងៃទី១០ ខែមេសា ឆ្នាំ២០២០ រហូតដល់ថ្ងៃទី១៦ ខែមេសា ឆ្នាំ២០២០ របស់រាជរដ្ឋាភិបាល លេខ៣៩ សសរ ចុះថ្ងៃទី១០ ខែមេសា ឆ្នាំ២០២០ ស្ដីពីការបង្កាទប់ស្កាត់ ប្រយុទ្ធប្រឆាំងនឹងជំងឺរាតត្បាត កូវីដ១៩ ក្នុងព្រះរាជាណាចក្រកម្ពុជា៕	2020-04-13T12:15:39+07:00	kbnnews.com	https://kbn.news/archives/158337
5c17ac21-1fdc-4b13-bd8f-dc52cbc508d3	លោក ម៉ម ប៊ុនហេង! បើសិនជាមានអ្នកស្លាប់ដោយសារជំងឺកូវីដ១៩ ត្រូវបូជាឬកប់ភ្លាមៗ មិនអនុញ្ញាតិឲ្យយកទៅធ្វើបុណ្យនោះទេ	រដ្ឋមន្រ្តីក្រសួងសុខាភិបាល លោក ម៉ម ប៊ុនហេង ក្នុងសន្និសីទសារព័ត៌មាន បច្ចុប្បន្នភាពកូវីដ១៩ នាព្រឹកថ្ងៃទី១៣ ខែមេសា ឆ្នាំ២០២០នេះបានឲ្យដឹងថា ក្រសួងបានកំពុងរៀបចំចេញសេចក្តីណែនាំមួយ បើសិនជាមានអ្នកស្លាប់ដោយសារជំងឺកូវីដ១៩ ត្រូវបូជាឬកប់ភ្លាមៗ មិនអនុញ្ញាតិឲ្យយកទៅធ្វើបុណ្យនោះទេដើម្បីកុំឲ្យមេរោគរាលដាល។ គួរបញ្ជាក់ថា គិតត្រឹមថ្ងៃទី១៣ ខែមេសា ឆ្នាំ២០២០នេះ អ្នកឆ្លងជំងឺ Covid-19នៅកម្ពុជា មានចំនួន១២២ករណី ខណៈអ្នកព្យាបាលជាសះស្បើយមាន៧៧នាក់ ហើយក្នុងនោះ កម្ពុជានៅមិនទាន់មានករណីស្លាប់ដោយសារជំងឺកូវីដ១៩នៅឡើយនោះទេ៕	2020-04-13T11:58:21+07:00	kbnnews.com	https://kbn.news/archives/158329
9798fce0-653b-4176-9adf-5d5809d21d7a	អ្នកវិភាគ និងសង្គមស៊ីវិលអះអាងថា រដ្ឋាភិបាលដាក់បម្រាមពលរដ្ឋធ្វើដំណើរ ដើម្បីទប់ស្កាត់ការឆ្លងជំងឺកូវីដ១៩ មិនមានប្រសិទ្ធភាពឡើយ	មន្រ្តីអង្គការសង្គមស៊ីវិល និងអ្នកវិភាគអះអាងថា រដ្ឋាភិបាល ឬក្រសួងសុខាភិបាលមិនទាន់មានវិធានការផ្សព្វផ្សាយ និងវិធានការផ្សេងៗ ទៀត គ្រប់ជ្រុងជ្រោយនៅឡើយទេ ដើម្បីទប់ស្កាត់ការឆ្លងរីករាលដាលនៃ ជំងឺកូវីដ១៩ ឲ្យមានប្រសិទ្ធភាពនោះ។ បញ្ហានេះ ពួកគាត់សម្ដែងការព្រួយបារម្ភថា អ្នកឆ្លងជំងឺកូវីដ១៩ នឹងកើនឡើង ឬក៏ឈានដល់ដំណាក់កាលធ្ងន់ធ្ងរ បើសិនជាក្រសួងសុខាភិបាលមិនមានវិធីទប់ស្កាត់អ្វីផ្សេងទៀត ក្រៅពីការរឹតត្បិត ឬបម្រាមធ្វើដំណើរនេះ។ នៅថ្ងៃទី១២ មេសា ក្រសួងសុខាភិបាលប្រកាសថា រកឃើញអ្នកឆ្លងជំងឺកូវី១៩ ថ្មី ២នាក់ ថែមទៀត។ អ្នកឃ្លាំមើលផ្នែកអភិវឌ្ឍន៍សង្គម លោក បណ្ឌិត មាស នី សម្ដែងការព្រួយបារម្ភថា ទោះបីជា រដ្ឋាភិបាល បានដាក់បម្រាមមិនឲ្យធ្វើដំណើរឆ្លងតំបន់មួយទៅតំបន់មួយទៀត និង មិនអនុញ្ញាតឲ្យ កម្មករឈប់សំរាកពេលពិធីបុណ្យចូលឆ្នាំថ្មីប្រពៃណីជាតិក្ដី ក៏កម្មកររោងចក្រជាក្រុមមនុស្សដែលប្រមូលផ្ដុំគ្នា ពួកគាត់រស់នៅផ្ទះជួលជុំគ្នា ធ្វើដំណើររួមគ្នា ដែលជាក្រុមងាយរងគ្រោះ។ ម្យ៉ាងទៀត ចំពោះការធ្វើតេស្តរកអ្នកជាប់ពាក់ព័ន្ធ ឬអ្នកសង្ស័យថា មានជំងឺកូវីដ១៩ នេះ នៅមានកម្រិតនៅឡើយ៖ « » អាស៊ីសេរីមិនអាចទាក់ទងអ្នកនាំពាក្យស្រួងសុខាភិបាល លោក លី សុវណ្ណ ដើម្បីសួរអំពីបញ្ហានេះតាមទូរស័ព្ទបានទេ នៅថ្ងៃទី១២ មេសា។ ទោះបីជាយ៉ាងនេះក្ដី ក្រសួងសុខាភិបាលបានចេញសេចក្ដីជូនដំណឹងនៅថ្ងៃដដែលនេះថា ក្រសួងបានរកឃើញអ្នកឆ្លងជំងឺកូវីដ១៩ ករណីថ្មីចំនួន ២នាក់ថែមទៀត ជាជនជាតិវៀតណាម ធ្វើឱ្យកើនដល់ ១២២នាក់ហើយ។ រីឯអ្នកជាសះស្បើយវិញ មានចំនួន ៧៧នាក់ ពោលគឺ អ្នកជំងឺកំពុងសម្រាកព្យាបាលចំនួន ៤៥នាក់។ ថ្មីៗនេះ អ្នកឆ្លងជំងឺកូវីដ១៩ ភាគច្រើនក្រសួងរកឃើញកើតទៅលើជនបរទេសកំពុងស្នាក់នៅកម្ពុជា។ ទាក់ទងនឹងបញ្ហានេះ លោក បណ្ឌិត មាស នីមាន អះអាងថា ឥរិយាបថរស់នៅរបស់ជនបរទេសខុសពីពលរដ្ឋខ្មែរ ជាទូទៅជនបរទេសនៅពេលមានអាការៈមិនស្រួលខ្លួន ពួកគាត់ទៅមន្ទីរពេទ្យត្រឹមត្រូវជាងពលរដ្ឋខ្មែរ ដើម្បីពិនិត្យសុខភាព ប៉ុន្តែពលរដ្ឋខ្មែរភាគច្រើនមិនធ្វើដូច្នេះឡើយ៖ ក្រសួងសុខាភិបាលអំពាវនាវ និងក្រើនរំលឹក ប្រជាពលរដ្ឋទាំងអស់ ត្រូវប្រកាន់យកការផ្លាស់ប្តូរឥរិយាបថ ឬទម្លាប់ការរស់នៅរបស់ខ្លួន ជាចាំបាច់ ក្នុងដំណាក់កាលជំងឺកូវីដ១៩ កំពុងរាតត្បាតនេះដូចជា ត្រូវអនុវត្ត ការដាក់ឱ្យនៅដាច់ដោយឡែកចំនួន ១៤ថ្ងៃ សម្រាប់បុគ្គលចំណាកស្រុក ដែលបានវិលត្រឡប់មកផ្ទះវិញ កុំធ្វើដំណើរចល័ត ក្នុងពិធីបុណ្យចូលឆ្នាំថ្មីប្រពៃណីជាតិខ្មែរ អនុវត្តការនៅឃ្លាតឆ្ងាយពីគ្នា នៅទីកន្លែងមានមនុស្សច្រើន និងរក្សាអនាម័យល្អ ត្រូវឧស្សាហ៍លាងដៃជាមួយសាប៊ូ និងទឹកស្អាត អាល់កុល ឬទឹក លាងដៃឱ្យបានញឹកញាប់ ប្រើប្រាស់ម៉ាស់ខ្ទប់មាត់ និងច្រមុះពេលក្អក កណ្ដាស់ជាដើម។ ប្រធានមជ្ឈមណ្ឌលដើម្បីប្រជាពលរដ្ឋ និងការអភិវឌ្ឍន៍ លោក យង់ គឹមអេង មានប្រសាសន៍ថា ការផ្សព្វផ្សាយអប់រំ របស់ក្រសួងសុខាភិបាលទៅដល់សហគមន៍នៅមានកម្រិតនៅឡើយ នៅស្របពេលពលរដ្ឋមួយចំនួនធំមិនផ្លាស់ប្ដូរឥរិយាបថនៃការរស់នៅ ដូចជា ការប្រើប្រាស់សំភារៈផ្ទះបាយ បន្ទប់ទឹករួមគ្នា ដែលពួកគាត់ងាយនឹងឆ្លងពីម្នាក់ទៅម្នាក់។ លើសពីនេះទៀត ទាក់ទងគ្រឿងស្រវឹងវិញ ទាំងលោក យ៉េង់ គីម អេង ទាំងបណ្ឌិត មាស នី លើកឡើងដូចគ្នាថា រដ្ឋាភិបាលគួរតែចេញបទបញ្ជាទប់ស្កាត់ការផ្សព្វផ្សាយ ឬការលក់គ្រឿងស្រវឹងជាបន្ទាន់មួយដែរ ដើម្បីកាត់បន្ថយជួបជុំរបស់ពលរដ្ឋ។ លោក យ៉ង់ គីម អេង បន្ថែមថា ពលរដ្ឋភាគច្រើននៅតែឆ្លៀតពេលនេះ ប្រមូលផ្ដុំគ្នាផឹកស៊ីដដែល៖ « » ដើម្បីទប់ស្កាត់ការប្រមូលផ្ដុំមនុស្សច្រើននេះ លោកនាយករដ្ឋមន្ត្រី ហ៊ុន សែន បានចេញបទបញ្ជាពីរថ្ងៃជាប់ៗ គ្នា គឺនៅថ្ងៃទី៩ មេសា លោក ហ៊ុន សែន បានចេញបទបញ្ជាយ៉ាងទាន់ហន់ មិនឲ្យពលរដ្ឋធ្វើដំណើរចេញ ចូលរាជធានីភ្នំពេញ ហើយនៅថ្ងៃបន្ទាប់គឺថ្ងៃទី១០ មេសា ក្រោយពីមានការរិះគន់ខ្លាំង ចំពោះបទបញ្ជានេះ លោក ហ៊ុន សែន បានសម្រួល និងចាត់ទុករាជធានីភ្នំពេញ និងខេត្តកណ្ដាលជាតំបន់តែមួយវិញ មិនស្ថិតនៅក្នុងការហាមឃាត់ទេ មានន័យថា ពលរដ្ឋនៅភ្នំពេញ និងនៅខេត្តកណ្ដាលអាចធ្វើដំណើរឆ្លងកាត់ទៅវិញទៅមកបាន។ ទន្ទឹមនឹងនេះ រដ្ឋាភិបាលសម្រេចអនុញ្ញាតឱ្យមានការធ្វើដំណើរឆ្លងកាត់រវាងស្រុកមួយទៅស្រុកមួយទៀតនៅក្នុងខេត្តតែមួយ ប៉ុន្តែរក្សាបម្រាមមិនឱ្យធ្វើដំណើរឆ្លងកាត់ពីខេត្តមួយទៅខេត្តមួយទៀតដដែល។ បម្រាមធ្វើដំណើរនៅក្នុងប្រទេសនេះ ក៏ត្រូវបានលើកលែងចំពោះការដឹកជញ្ជូនទំនិញ រថយន្តសង្គ្រោះបន្ទាន់ រថយន្តពន្លត់អគ្គីភ័យ រថយន្តដឹកសំរាម រថយន្ត និងមធ្យោបាយធ្វើដំណើររបស់មន្ត្រីរាជការស៊ីវិល និងកងកម្លាំងប្រដាប់អាវុធក្នុងគោលដៅបំពេញការងារ ការដឹកជញ្ជូនកម្មករទៅកាន់រោងចក្រ-សហគ្រាស ព្រមទាំងការធ្វើដំណើររបស់ពលរដ្ឋទៅមន្ទីរពេទ្យ ដើម្បីទទួលបានសេវាសុខភាពចាំបាច់ និងបន្ទាន់ ដោយកំណត់ត្រឹមមនុស្សចំនួន ៤នាក់៕	2020-04-13T10:44:00+07:00	rfa.org	https://www.rfa.org/khmer/news/health/analysts-say-travel-ban-to-prevent-covid-19-is-ineffective-04122020232738.html
aa73645a-ecf6-48af-91f5-daac6cd568c3	ក្នុងឱកាសបុណ្យចូលឆ្នាំថ្មី! នាយករដ្ឋមន្ត្រីកម្ពុជា ជូនពរពលរដ្ឋខ្មែរជួបតែសេចក្តីសុខ សុភមង្គល និងជៀសផុតពីជំងឺកូវីដ-១៩	សម្ដេច តេជោ ហ៊ុន សែននាយករដ្ឋមន្ត្រីកម្ពុជា តាមរយៈបណ្ដាញសង្គមហ្វេសប៊ុកនាព្រឹកថ្ងៃទី១៣ ខែមេសា ឆ្នាំ២០២០នេះបាន ជូនពរពលរដ្ឋខ្មែរជួបតែសេចក្តីសុខ សុភមង្គល និងចៀសផុតពីជំងឺកូវីដ-១៩ ក្នុងឱកាសនៃថ្ងៃបុណ្យចូលឆ្នាំថ្មីប្រពៃណីជាតិ ចាប់ពីថ្ងៃទី ១៣-១៦ ខែ មេសា ២០២០។ សម្ដេចបានមានប្រសាសន៍ថា “នៅក្នុងឱកាសនៃថ្ងៃបុណ្យចូលឆ្នាំថ្មីប្រពៃណីជាតិ ចាប់ពីថ្ងៃទី ១៣-១៦ ខែ មេសា ២០២០ ខ្ញុំព្រះករុណានិងភរិយាសូមប្រគេនពរព្រះសង្ឃគ្រប់ព្រះអង្គ និងជូនពរបងប្អូនជនរួមជាតិ និងកងកម្លាំងប្រដាប់អាវុធទូទាំងប្រទេសជួបតែសេចក្តីសុខ សេចក្តីចម្រើន មានលាភជ័យ សុភមង្គល និងសុខភាពល្អចៀសផុតពីជំងឺទាំងឡាយរួមទាំងជំងឺកូវីដ-១៩” ។ សម្ដេចក៏បាន អរគុណសារជាថ្មីចំពោះបងប្អូនប្រជាពលរដ្ឋ និងមន្រ្តីរាជការ ព្រមទាំងកូនក្មួយកម្មករកម្មការិនីទាំងអស់ដែលបានយោគយល់និងចូលរួមទប់ស្កាត់ប្រយុទ្ឋប្រឆាំងកម្ចាត់ជំងឺកូវីដ-១៩ ដោយបន្តធ្វើការងារជាធម្មតាក្នុងថ្ងៃចូលឆ្នាំ។ ទន្ទឹមនឹងនេះ សូមបន្តធ្វើតាមការណែនាំរបស់ក្រសួងសុខាភិបាលដើម្បីសុវត្ថិភាពសុខភាពអាយុជីវិតទាំងអស់គ្នា៕	2020-04-13T10:27:00+07:00	kbnnews.com	https://kbn.news/archives/158296
9bb8fa72-1b70-478f-af2e-7f868952e271	ប្រសើរណាស់ ! ព្រឹកនេះកម្ពុជា រកមិនឃើញករណីឆ្លង Covid-19 ទេ ដោយចំនួនអ្នកឆ្លងមាន១២២ករណីដដែល	យោងតាមសេចក្តីប្រកាសរបស់រដ្ឋមន្ត្រី ក្រសួងសុខាភិបាល លោក ម៉ម ប៊ុនហេង នៅក្នុងសន្និសិទសារព័ត៌មាននៅព្រឹកថ្ងៃទី១៣ ខែមេសា ឆ្នាំ២០២០ មុននេះបន្តិច បានអោយដឹងថា មិនមានករណីរកឃើញ រកមិនឃើញវិជ្ជមាន Covid-19 ថ្មីនោះទេ ហើយក៏មិនមានអ្នកជាសះស្បើយថ្មីនោះដែរ ដោយគិតត្រឹមម៉ោង ៧ ព្រឹកថ្ងៃទី១៣ ខែមេសា ឆ្នាំ២០២០នេះ ចំនួន Covid-19នៅកម្ពុជា មានចំនួន១២២ករណីដដែល ខណៈអ្នកព្យាបាលជាសះស្បើយមាន៧៧នាក់ ផងដែរ ៕	2020-04-13T09:45:51+07:00	kbnnews.com	https://kbn.news/archives/158280
48697507-9b77-48bd-8790-1727453adeea	ក្រុមហ៊ុន អេមរុ ណេតធឺ រ៉ាយស៍ ឧបត្ថម្ភអង្ករចំនួន ១០តោន ជូនរដ្ឋបាលខេត្តកំពង់ចាម ចូលរួមប្រយុទ្ធនឹងជំងឺកូវីដ១៩	តំណាងក្រុមហ៊ុន អេមរុ ណេតធឺ រ៉ាយស៍ នៅថ្ងៃទី១២ ខែមេសា ឆ្នាំ២០២០ បានចូលរួមឧបត្ថម្ភអង្ករម្លិះប្រាំងចំនួន ១០តោន ដល់គណៈកម្មការប្រយុទ្ធនឹងជំងឺកូវីដ១៩ ខេត្តកំពង់ចាម ដើម្បីចាត់ចែងក្នុងយុទ្ធនាការបង្ការ ទប់ស្កាត់ ការរីករាលដាល នៃមេរោគ Covid-19។ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺកូវីដ១៩ខេត្ត បានលើកឡើងថា អំណោយដែលតំណាងក្រុមហ៊ុន អេមរុ ណេតធឺ រ៉ាយស៍ ពេលនេះ គឺជាការរួមចំណែកយ៉ាងសំខាន់ ក្នុងសកម្មភាពនានា ដើម្បីប្រយុទ្ធនឹងជំងឺកូវីដ១៩ ដែលជាការជួយរំលែកទុក្ខលំបាកការខ្វះខាត របស់បងប្អូនប្រជាពលរដ្ឋ ជាពិសេសបងប្អូន ពលករដែលទើបតែ ត្រឡប់មកពី ក្រៅប្រទេសវិញ និងក្រុមការងារចុះបំពេញបេសកកម្មការពារទប់ស្កាត់ ការរីករាលដាល នៃវីរុសកូរ៉ូណាផង ខណៈដែលរាជរដ្ឋាភិបាល បាននិងកំពុងយកចិត្តទុកដាក់ក្នុងការអំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និងបងប្អូនប្រជាពលរដ្ឋ ដើម្បីរួមគ្នាប្រយុទ្ធទប់ស្កាត់ការរីករាលដាលនៃវីរុស កូរ៉ូណា (កូវីដ១៩) ដែលជាជំងឺរាតត្បាតក្នុងពេលបច្ចុប្បន្ន៕	2020-04-13T02:16:00+07:00	freshnewsasia.com	https://m.freshnewsasia.com/index.php/en/localnews/155353-2020-04-12-12-16-16.html
64b5de2a-4614-46f1-b3d5-fdfbc121c52d	ប្រធានមន្ទីរអភិវឌ្ឍន៍ជនបទខេត្តព្រះវិហារ៖ ផ្ទះប្រជាពលរដ្ឋ ១៣១៩ខ្នង ត្រូវបានចុះអប់រំផ្សព្វផ្សាយពីវិធីបង្ការ និងទប់ស្កាត់ការឆ្លងជំងឺកូវីដ១៩	អនុវត្តតាមបទបញ្ជារបស់រាជរដ្ឋាភិបាល ក៏ដូចជាបទបញ្ជាលោកប្រាក់ សុវណ្ណ អភិបាលខេត្តព្រះវិហារ និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត ថ្នាក់ដឹកនាំ មន្ត្រីរាជការនៃមន្ទីរអភិវឌ្ឍន៍ជនបទខេត្តព្រះវិហារ បានសហការជាមួយអាជ្ញាធរមូលដ្ឋាន ចុះអប់រំផ្សព្វផ្សាយ តាមភូមិឃុំស្រុក និងទីប្រជុំជននានាក្នុងខេត្តព្រះវិហារ ដើម្បីអោយប្រជាពលរដ្ឋបានយល់ដឹងនឹងចេះបង្ការ ទប់ស្កាត់កុំឲ្យឆ្លងជំងឺជំងឺកូវីដ១៩។ លោក ម៉ប់ ធីរិត ប្រធានមន្ទីរអភិវឌ្ឍន៍ជនបទខេត្តព្រះវិហារ បានថ្លែងឲ្យដឹងនៅថ្ងៃទី១២ ខែមេសា ឆ្នាំ២០២០នេះថា ចាប់តាំងពីថ្ងៃទី២៤ ខែមីនា ដល់ថ្ងៃទី៩ ខែមេសា ឆ្នាំ២០២០ ថ្នាក់ដឹកនាំ និងមន្ត្រីរាជការ នៃមន្ទីរអភិវឌ្ឍន៍ជនបទខេត្ត បានយុទ្ធនាការចុះអប់រំផ្សព្វផ្សាយពីវិធីបង្ការ ទប់ស្កាត់ ការឆ្លងរីរាលដាលនៃជំងឺកូវីដ១៩ នៅតាមភូមិឃុំ និងក្រុងស្រុកទាំង៨ ក្នុងខេត្ត ព្រមទាំងបានចែក POSTER សារអប់រំរបស់ក្រសួងសុខាភិបាល និងសាប៊ូជូនប្រជាពលរដ្ឋផងដែរ។ លោកប្រធានមន្ទីរបានថ្លែងឲ្យដឹងថា ការចុះអប់រំផ្សព្វផ្សាយពីវិធីបង្ការ និងទប់ស្កាត់ជំងឺកូវីដ១៩ របស់មន្ត្រីនៃមន្ទីរអភិវឌ្ឍន៍ជនបទ គឺមានការសហការពីអាជ្ញាធរមូលដ្ឋាននឹងអង្កការជាដៃគូរ ដោយក្នុងនោះបានចុះផ្សព្វផ្សាយបាន៥២ឃុំ សង្កាត់២៣៣ភូមិ និងតាមខ្នងផ្ទះប្រជាពលរដ្ឋចំនួន១៣១៩ខ្នង ព្រមទាំងបានចែកសារអប់រំរបស់ក្រសួងសុខាភិបាល បានជាង៤០០០ផ្ទាំង និងសាប៊ូចំនួន១៦៨០០ដុំ។ សូមបញ្ជាក់ថា នៅក្នុងខេត្តព្រះវិហារសព្វថ្ងៃនេះ មិនមានអ្នកជំងឺកូវីដ១៩ទៀតទេ បន្ទាប់ពីបុរសខ្មែរ២នាក់បានជាសះស្បើយ និងបានត្រឡប់ទៅលំនៅដ្ឋានវិញរៀងៗខ្លួន។ ប៉ុន្តែទោះជាយ៉ាងណា អាជ្ញាធរខេត្តព្រះវិហារ និងស្ថាបន័ជំនាញពាក់ព័ន្ធ នៅតែខិតខំប្រឹងប្រែងទប់ស្កាត់ ការពារមិនឲ្យជំងឺកូវីដ១៩កើតមាននោះទេ ដោយក្នុងនោះបាននឹងកំពុងអនុវត្តយ៉ាងតឹងរឹង ចំពោះបទបញ្ជារាជរដ្ឋាភិបាលស្តីពី ការកំណត់លើការធ្វើដំណើរ ក៏ដូចជារៀបចំទីកន្លែងនានា ដើម្បីឲ្យប្រជាពលរដ្ឋមកពីប្រទេសជិតខាងនៅដាច់ដោយឡែករយៈពេល ១៤ថ្ងៃ៕	2020-04-12T23:20:00+07:00	freshnewsasia.com	https://m.freshnewsasia.com/index.php/en/localnews/155307-2020-04-12-09-20-36.html
a31bc2ac-1b8a-4b03-9cb2-f2d879933a4e	ព្រឹកស្អែក ក្រសួងសុខាភិបាល នឹងធ្វើសន្និសីទសារព័ត៌មានស្តីពីបច្ចុប្បន្នភាពជំងឺ COVID-19	ក្រសួងសុខាភិបាលនៅព្រឹកថ្ងៃទី១៣ ខែមេសា ឆ្នាំ២០២០ស្អែកនេះ នឹងរៀបចំសន្និសីទសារព័ត៌មាន ស្ដីពីបច្ចុប្បន្នភាពជំងឺ COVID-19 នៅក្នុងប្រទេសកម្ពុជា។ សន្និសីទសារព័ត៌មាននេះ នឹងត្រូវធ្វើឡើងនៅទីស្ដីការក្រសួងសុខាភិបាល។ សន្និសីទសារព័ត៌មាននេះ មានគោលបំណងជម្រាបអ្នកសារព័ត៌មាន និងប្រជាពលរដ្ឋអំពីស្ថានភាព និងបច្ចុប្បន្នភាពនៃជំងឺកូវីដ-១៩ ក៏ដូចជារាយការណ៍ពីការរាតត្បាត និងអន្តរាគមន៍ឆ្លើយតបជំងឺនេះ។ សន្និសីទក៏នឹងផ្តល់ព័ត៌មានស្តីពីវិធានការទប់ស្កាត់ នៃការផ្ទុះឡើងនៃជំងឺកូវីដ១៩ និងបញ្ហាពាក់ព័ន្ធផងដែរ។ សូមជម្រាបថា ថ្ងៃទី១២ ខែមេសា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសថា អ្នកជំងឺកូវីដ១៩ បានជាសះស្បើយថ្មីចំនួន២នាក់ទៀត ធ្វើឲ្យចំនួនអ្នកជាសះស្បើយសរុបកើនឡើង រហូតដល់៧៧នាក់ និងរកឃើញករណីឆ្លងថ្មី២នាក់។ ចំណែកអ្នកកំពុងសម្រាកព្យាបាលជំងឺកូវីដមានចំនួន៤៥នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១២ ខែមេសា ឆ្នាំ២០២០នេះ៕	2020-04-12T22:58:00+07:00	freshnewsasia.com	https://m.freshnewsasia.com/index.php/en/localnews/155303-2020-04-12-08-58-30.html
77e450d6-2231-43c8-a532-79cc1cc560d5	ទូតកម្ពុជានៅអេហ្ស៉ីប ប្រគល់អំណោយរបស់ឧបនាយករដ្ឋមន្ត្រី ប្រាក់ សុខុន ជូននិស្សិតកម្ពុជានៅទីនោះ ដើម្បីការពារជំងឺ COVID-19	លោក ឃួន ផុនរតនៈ ឯកអគ្គរាជទូតកម្ពុជា ប្រចាំប្រទេសអេហ្ស៉ីប បានប្រគល់អំណោយរបស់ ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ និងលោកស្រី ជូនដល់តំណាងនិស្សិតកម្ពុជា ដែលកំពុងសិក្សានៅប្រទេសអេហ្ស៉ីប ដើម្បីការពារការរីករាលដាល នៃជំងឺឆ្លង COVID-19។ ពិធីប្រគល់អំណោយរបស់ឧបនាយករដ្ឋមន្ដ្រី ប្រាក់ សុខុននេះ ត្រូវបានធ្វើឡើងនៅថ្ងៃទី១០ ខែមេសា ឆ្នាំ២០២០ នាស្ថានទូតកម្ពុជា ប្រចាំប្រទេសអេហ្ស៉ីប ដែលអំណោយទាំងអស់នោះរួមមាន ម៉ាស និង Sterilizers ផងដែរ។ គួរជម្រាបថា គិតត្រឹមម៉ោង ៦៖០០នាទីល្ងាចថ្ងៃសៅរ៍ ទី១១ ខែមេសា ឆ្នាំ២០២០ COVID-19 ដែលត្រូវបានអង្គការសុខភាពពិភពលោក WHO ប្រកាសចាត់ទុកជា «ជំងឺរាតត្បាតជាសកល» បានវាយលុកចូលដល់ប្រទេស និងដែនដីសរុបចំនួន២១០ ហើយនៅទូទាំងសកលលោក ពោលវាបានរីកសាយភាយ ពាសពេញទ្វីបទាំងអស់លើភពផែនដី លើកលែងតែទ្វីបទឹកកកអង់តាក់ទិក មួយប៉ុណ្ណោះ។ ជំងឺរាតត្បាតដ៏កាចសាហាវមួយនេះ វាបានចម្លងទៅមនុស្សសរុបចំនួន ១,៧១០,៣២៤នាក់ ដែលក្នុងនោះអ្នកជំងឺចំនួន ១០៣,៥១២នាក់បានស្លាប់បាត់បង់ជីវិត និង ៣៨២,០៤៩នាក់ផ្សេងទៀត ត្រូវបានព្យាបាលឲ្យជាសះស្បើយឡើងវិញ នៅទូទាំងសកលលោក។ ទោះជាយ៉ាងណា បណ្តាប្រទេសដែលមានអ្នកឆ្លងលើសពី ១០០ករណីគឺបានកើនដល់ ១២៨ប្រទេស និងដែនដីហើយ ដោយក្នុងនោះប្រទេសកម្ពុជាយើងផងដែរ៕	2020-04-12T22:55:00+07:00	freshnewsasia.com	https://m.freshnewsasia.com/index.php/en/localnews/155302-2020-04-12-08-55-06.html
4964d747-bf27-41bf-8322-35ac117dfaf9	អភិបាលខេត្តព្រៃវែង ចុះត្រួតពិនិត្យទីតាំងមូលដ្ឋាន ក្នុងស្រុកចំនួន៣ ដើម្បីប្រយុទ្ធជំងឺកូវីដ១៩	លោក ជា សុមេធី អភិបាលខេត្តព្រៃវែង និងអភិបាលរងខេត្ត ព្រមទាំងមន្ទីរអង្គភាពពាក់ព័ន្ធ ជាពិសេសមន្ទីរសុខាភិបាល កងកម្លាំងទាំងបី នៅថ្ងៃទី១២ ខែមេសា ឆ្នាំ២០២០ បានចុះត្រួតពិនិត្យទីតាំងជាមួយថ្នាក់ដឹកនាំ អាជ្ញាធរមូលដ្ឋាន ក្នុងស្រុកចំនួន៣គឺ ស្រុកពាមរក៍ ស្រុកកំពង់ត្របែក និងស្រុកកំចាយមារ ដែលជាស្រុកជាប់ព្រំប្រទល់នឹងខេត្តកណ្តាល ខេត្តស្វាយរៀង និងខេត្តត្បូងឃ្មុំ ខណៈកម្លាំងចម្រុះក្នុងមូលដ្ឋាន បានដាក់បារ៉ាសព្រំប្រទល់រវាងខេត្ត និងខេត្ត មិនឲ្យធ្វើចរាចរណ៍ឆ្លងកាត់ច្រកជាបណ្តោះអាសន្ន។ វិធានការណ៍នេះ ធ្វើឡើងយោងតាមចំណាត់ការរបស់បទបញ្ជារាជរដ្ឋាភិបាលកម្ពុជា ដើម្បីសុវត្ថិភាពរបស់ជាតិ និងជីវិតរបស់ប្រជាជនកម្ពុជា។ លោកអភិបាលខេត្ត បានសំណូមសារជាថ្មីចំពោះប្រជាពលរដ្ឋគ្រប់រូប មេត្តាយោគយល់ និងសហការណ៍អោយបានល្អលើចំណាត់ការមួយនេះក្នុងគ្រាដ៏លំបាកផងដែរ។ លោក ជា សុមេធី ក៏បានថ្លែងអំណរគុណដល់ថ្នាក់ដឹកនាំអាជ្ញាធរមូលដ្ឋាន លោកគ្រូ អ្នកគ្រូពេទ្យនៅជួរមុខទាំងអស់ កងកម្លាំងប្រដាប់អាវុធ និងសហការី និងប្រជាពលរដ្ឋទាំងអស់ដែលបានចូលរួមប្រយុទ្ធទប់ស្កាត់ និងបង្ការជំងឺកូវីដ១៩ ជាពិសេសបានគោរពការណែនាំរបស់ក្រសួងសុខាភិបាល។ ថវិកាសម្រាប់ពេទ្យប្រចាំការ មេឃុំ យោធាការពារព្រំដែន និងមេប៉ុស្តិ៍ ១ក្រុមៗ ចំនួន២០ម៉ឺនរៀល ទឹកផ្លែឈើចំនួន៥កេសនៅពាមរក៍ ២កេសនៅកំពង់ត្របែក និង២កេស ក្នុង១កន្លែងសម្រាប់៥កន្លែង ឈរជើងក្នុងស្រុកកំចាយមារ ទឹកសុទ្ធ៣០កេសនៅពាមរក៍ និង១០កេសនៅកំពង់ត្របែក និង១០កេសក្នុង១កន្លែងសម្រាប់៥កន្លែង ឈរជើងក្នុងស្រុកកំចាយមារ ម៉ាស់២៥០ម៉ាសនៅពាមរក៍ ១០០ម៉ាស់នៅកំពង់ត្របែក និង១០០ម៉ាស់ក្នុង១កន្លែងសម្រាប់៥កន្លែង ឈរជើងក្នុងស្រុកកំចាយមារ ស្រោមដៃ១០០គូរ នៅពាមរក៍ កំប៉ុងបាញ់អាល់កុលចំនួន៥នៅពាមរក៍ ២កំប៉ុងនៅកំពង់ត្របែក និង១០កំប៉ុងសម្រាប់៥កន្លែង ឈរជើងក្នុងស្រុកកំចាយមារ៕	2020-04-12T22:43:00+07:00	freshnewsasia.com	https://m.freshnewsasia.com/index.php/en/localnews/155300-2020-04-12-08-43-49.html
9c156eab-6a63-4ba5-87e5-dc49ea2551f7	រដ្ឋលេខាធិការក្រសួងពាណិជ្ជកម្ម លោក កឹម សុខុន បរិច្ចាគប្រាក់បៀវត្ស ១លានរៀលក្នុងមួយខែ រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	រដ្ឋលេខាធិការក្រសួងពាណិជ្ជកម្មលោក កឹម សុខុន បានប្រកាសបរិច្ចាគប្រាក់បៀវត្សរបស់ខ្លួន ចំនួន១លានរៀល ក្នុងមួយខែ សម្រាប់រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T21:41:00+07:00	freshnewsasia.com	https://m.freshnewsasia.com/index.php/en/localnews/155275-2020-04-12-07-41-43.html
5bdbf0b5-d942-4deb-aa39-ad470d81100d	Naga World បដិសេធថា ជនជាតិកាណាដា ដែលឆ្លងជំងឺ COVID-19 មិនមែនជាបុគ្គលិករបស់ខ្លួន	ក្រុមហ៊ុនណាហ្គាវើល (Naga World) បានចេញមកអះអាងថា បុរសជនជាតិកាណាដា អាយុ៥០ឆ្នាំ មិនមែនជាបុគ្គលិករបស់ Naga World ដូចដែលសារព័ត៌មានមួយចំនួនបានចុះផ្សាយនោះទេ។ ប្រធានផ្នែកធនធានមនុស្សរបស់ក្រុមហ៊ុន Naga World លោក Hein Dames បានប្រាប់បណ្តាញព័ត៌មាន Fresh News នៅរសៀលថ្ងៃទី១២ ខែមេសា ឆ្នាំ២០២០នេះថា ខាងក្រុមហ៊ុនបានពិនិត្យមើលហើយ មិនមានឈ្មោះបុគ្គលិក ដូចបានរៀបរាប់នោះទេ ជាពិសេស គឺអ្នកដែលបានឆ្លងជំងឺ COVID-19។ លោក Hein Dames បានអះអាងយ៉ាងដូច្នេះថា ។ សូមជម្រាបថា កាលពីព្រឹកមិញ ក្រសួងសុខាភិបាល នៅក្នុងសេចក្តីប្រកាសព័ត៌មានរបស់ខ្លួន បានបង្ហាញថា បុរសជនជាតិកាណាដាអាយុ ៥០ឆ្នាំ ដែលឆ្លង COVID-19 ជាមួយប្រពន្ធរបស់ខ្លួនជាជនជាតិវៀតណាម ធ្វើការនៅក្នុងកាស៊ីណូមួយក្នុងរាជធានីភ្នំពេញ ដែលធ្វើឲ្យសារព័ត៌មានមួយចំនួន បានផ្សព្វផ្សាយដោយយល់ថា ជាបុគ្គលិករបស់ក្រុមហ៊ុន Naga World៕	2020-04-12T21:35:00+07:00	freshnewsasia.com	https://m.freshnewsasia.com/index.php/en/localnews/155272-2020-04-12-07-35-59.html
b5abd320-0f3c-4087-ad28-03d6f043f7ef	អធិការរងនគរបាលខណ្ឌព្រែកព្នៅ បរិច្ចាគប្រាក់បៀវត្ស ២សែនរៀល ក្នុងមួយខែ រយៈពេល ៥ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	អធិការរងនគរបាលខណ្ឌព្រែកព្នៅ នៃស្នងការស្នងការដ្ឋាននគរបាល រាជធានីភ្នំពេញ វរសេនីយ៍ទោ ឃីន សំនៀង បានប្រកាសបរិច្ចាគប្រាក់បៀវត្សរបស់ខ្លួន ចំនួន ២សែនរៀល ក្នុងមួយខែ រយៈពេល៥ខែ ចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T21:32:00+07:00	freshnewsasia.com	https://m.freshnewsasia.com/index.php/en/localnews/155270-2020-04-12-07-32-33.html
f16811ff-80de-4311-9eb1-267c35835826	នាយករដ្ឋបាលសាលាខេត្តឧត្តរមានជ័យ បរិច្ចាគប្រាក់បៀវត្ស ២០ម៉ឺនរៀលចាប់ពីខែឧសភា រហូតបញ្ចប់យុទ្ធនាការប្រយុទ្ធប្រឆាំងជំងឺកូវីដ១៩ ជូនដល់គណៈកម្មការខេត្តប្រយុទ្ធប្រឆាំង នឹងជំងឺកូវីដ១៩	លោក ជា ពិសិដ្ឋ នាយករដ្ឋបាលសាលាខេត្តឧត្តរមានជ័យ និងភរិយា បានប្រកាសផ្តល់ទឹកបរិសុទ្ធចំនួន ៥០កេស ទឹកក្រូច១០កេស ព្រមទាំងបរិច្ចាគប្រាក់បៀវត្សរបស់ខ្លួនចំនួន ២០ម៉ឺនរៀលក្នុងមួយខែ ចាប់ពីខែឧសភាតទៅ រហូតដល់បញ្ចប់យូទ្ធនាការប្រយុទ្ធប្រឆាំងជំងឺកូវីដ១៩ ជូនដល់គណៈកម្មការខេត្តប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T20:48:00+07:00	freshnewsasia.com	https://m.freshnewsasia.com/index.php/en/localnews/155252-2020-04-12-06-48-07.html
6dc6d91d-82f9-4e6b-947e-b16a55d2c331	ព្រះសង្ឃនៅទូទាំងស្រុកកៀនស្វាយ ឧបត្ថម្ភ ថវិកា សម្ភារ និងស្បៀងឧបភោគ-បរិភោគ ដល់គណៈកម្មការប្រយុទ្ធប្រឆាំង នឹងជំងឺកូវីដ១៩ នៅស្រុកកៀនស្វាយ (Video inside)	ព្រះពោធិវង្សា ពៅ រតនា ព្រះរាជាគណៈថ្នាក់កិត្ដិយស ព្រះសមុហ៍គណខេត្ដកណ្ដាល និងជាព្រះវិន័យអនុគណស្រុកកៀនស្វាយ និងព្រះសង្ឃសរុបចំនួន៣២វត្ដ នៅទូទាំងស្រុក និងវត្ដច្បារអំពៅ បានឧបត្ថម្ភ ថវិកា សម្ភារ និងស្បៀងឧបភោគ-បរិភោគជាច្រើន ជូនដល់គណៈកម្មការប្រយុទ្ធប្រឆាំង នឹងជំងឺកូវីដ១៩ នៅស្រុកកៀនស្វាយ។ ព្រះពោធិវង្សា ពៅ រតនា បានមានសង្ឃដិកា ថា នេះជាការរួមចំណែកមួយ ក្នុងការជួយសម្រាលការលំបាករបស់ពលរដ្ឋងាយរងគ្រោះ និងងាយរងគ្រោះបំផុតនៅស្រុកកៀនស្វាយ អំឡុងប្រទេសជាតិយើង ក៏ដូចជាប្រទេសទាំងសកលលោក កំពុងជួយប្រទះនូវជំងឺដ៏កាចសាហាវ ដែលងាយឆ្លង និងសម្លាប់មនុស្សយ៉ាងឆាប់រហ័ស ។ ដូចនេះ ថវិកា សម្ភារ និងស្បៀងអាហារ ទំាងអស់នេះ អាចយកទៅប្រើប្រាស់សម្រាលការលំបាកមួយគ្រា ដល់ពលរដ្ឋយើងមួយចំនួនដែលខ្វះខាត ហើយក៏អាចយកថវិកា ទៅទិញទឹកអាកុល ជេល សាប៊ូ ម៉ាស ឬក្រមា ដើម្បីសម្រាប់ការពារ ទប់ស្កាត់ ការចម្លងជំងឺកូវីដ១៩នេះ ព្រោះជំងឺកូវីដ១៩នេះ អាចឆ្លងគ្រប់ពេល បើយើងទាំងអស់គ្នា ខ្វះការអនាម័យ ជាពិសេសចេញទៅតាមទីសាធារណៈ។ ព្រះពោធិវង្សា ពៅ រតនា បានមានសង្ឃដិកាបន្ដថា ។ ជាពិសេស បានឃើញនូវគំរូដ៏ល្អរបស់ប្រមុខរាជរដ្ឋាភិបាល ដឹកនាំដោយ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ដែលសម្ដេចបានបរិច្ចាគនូវប្រាក់បៀវត្សរ៍ប្រចាំខែ ជូនដល់គណៈកម្មការប្រយុទ្ធប្រឆាំងនឹងជំងឺកូវីដ១៩ រួមទាំងមន្ដ្រីរាជការ ក្រុមហ៊ុនឯកជន រួមទាំងសប្បុរសជនផ្សេងៗទៀត ដែលបានចូលរួមចំណែកជាហូរហែរ។ ហេតុនេះហើយ នៅថ្ងៃនេះ ដែលមានព្រះវិជ្ជានុរ័ក្ខញាណ ខឹម សុផន ព្រះរាជាគណៈថ្នាក់កិត្ដិយសព្រះធម្មធរគណខេត្ដកណ្ដាល ព្រះអនុគណស្រុកកៀនស្វាយ គ្រូអនុគណ សហការី និងគ្រូចៅអធិការគ្រប់វត្ដ ក៏បានបរិច្ចាគនូវបច្ច័យផ្ទាល់ខ្លួនរបស់ព្រះអង្គ ដែលកើតឡើងពីសទ្ធាជ្រះថ្លារបស់ញាណញោម ប្រគេន យកមកចូលរួមផងដែរ។ ក្នុងឱកាសនោះ ព្រះពោធិវង្សា ពៅ រតនា ក៏បានអំពាវនាវដល់ព្រះសង្ឃគ្រប់វត្ដអារាមទាំងអស់ សាមគ្គីគ្នាចូលរួមអប់រំប្រជាពលរដ្ឋ ពីវិធានការការពារខ្លួនពីជំងឺកូវីដ១៩ ដោយអនុវត្ដឱ្យខ្ជាប់ខ្ជួនរបស់ក្រសួងសុខាភិបាល និងគោរពទៅតាមសារអំពាវនាវរបស់ប្រមុខដឹកនាំរាជរដ្ឋាភិបាល ក្នុងការចូលរួមទប់ស្កាត់ ប្រយុទ្ធនឹងជំងឺកូវីដ១៩ ។ ជាមួយគ្នានោះ លោក អ៊ូ ឈាង អភិបាលស្រុក កៀនស្វាយ ក៏បានថ្លែងអំណរព្រះគុណដល់ព្រះទ័យយកចិត្ដទុកដាក់របស់ព្រះសង្ឃ នៅក្នុងស្រុកកៀនស្វាយទាំងអស់។ លោកបន្ដថា នេះមិនមែនជាលើកទីមួយនោះទេ ដែលព្រះសង្ឃនៅស្រុកកៀនស្វាយយើងទាំងអស់ បានចូលរួមចែករំលែកសម្រាលភាពខ្វះខាតរបស់ប្រជាពលរដ្ឋយើង។ អភិបាលស្រុក កៀនស្វាយ បានថ្លែងបន្ដថា តាំងពីដើមរៀងមកព្រះសង្ឃនៅតាមវត្ដអារាមនៅស្រុកកៀនស្វាយនេះ គឺតែងតែចូលរួមក្នុងការបរិច្ចាគថវិកា អំណោយជាថវិកា សម្ភារ និងស្បៀងឧបភោគ-បរិភោគ សម្រាប់ជូនដល់ប្រជាពលរដ្ឋក្រីក្រ ជាពិសេសនៅពេលដែលពលរដ្ឋមានគ្រោះអាសន្ន និងគ្រោះមហន្ដរាយនានា គឺព្រះសង្ឃ តែងតែចូលរួមយ៉ាងសស្រាក់សស្រាំ ជាមួយការងារមនុស្សធម៌។ ជាងនេះទៅទៀត ព្រះសង្ឃតែងតែផ្សារភ្ជាប់ជាមួយអាជ្ញាធរមូលដ្ឋាន ជួយឧបត្ថម្ភជាបន្ដបន្ទាប់ ជាក់ស្ដែងដូចពេលនេះ ប្រជាពលរដ្ឋយើងមានបញ្ហាខ្វះខាត ពេលដែលជំងឺកូវីដ១៩ដ៏កាចសាហាវនេះកើតមាននៅកម្ពុជា។ លោកបានថ្លែងអំណរព្រះគុណដល់ព្រះសង្ឃ ដែលចូលរួមបរិច្ចាគទាំងធនធាន ទ្រព្យសម្បត្ដិ សម្ភារគ្រប់បែបយ៉ាងនេះ។ ។ ទន្ទឹមនឹងនោះ លោកបានថ្លែងអំណរគុណដល់ សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា ដែលបានចាត់វិធានការដ៏ឈ្លាសវៃ ក្នុងការការពារ ទប់ស្កាត់ កូវីដ១៩នៅកម្ពុជា ដែលធ្វើឱ្យប្រជាពលរដ្ឋទូទាំងប្រទេសមានភាពកក់ក្ដៅ មិនឆ្លងច្រើនដូចនៅតាមបណ្ដាប្រទេសនៅលើសកលលោក និងបានអំពាវនាវឱ្យក្រុមការងារគ្រប់លំដាប់ថ្នាក់ទាំងអស់ ចុះអប់រំ និងជួយមើលប្រជាពលរដ្ឋ ដើម្បីដឹងពីសុខទុក្ខ ការលំបាក ដើម្បីជួយដោះស្រាយដល់ពលរដ្ឋទាន់ពេលវេលា។ សូមជម្រាបថា ព្រះសង្ឃនៅទូទាំងស្រុកកៀនស្វាយ បានឧបត្ថម្ភ ថវិកា សម្ភារ និងស្បៀងឧបភោគ-បរិភោគ ដល់គណៈកម្មការប្រយុទ្ធប្រឆាំង នឹងជំងឺកូវីដ១៩ នៅស្រុកកៀនស្វាយ ដែលមានវត្ដមានច្បារអំពៅមួយផងដែរ កាលពីថ្ងៃទី០៩ ខែមេសា ឆ្នាំ២០២០ សរុបថវិកាចំនួន ជាង១៣លានរៀល, បន្លុងចំនួន៦៩, អង្ករ៣០បេ, មី៤កេស, ទឹកស៊ីអ៊ីវ៣យួរ, ទឹកត្រី៣យួរ, ទឹកបរិសុទ្ធ៧កេស និងទឹកក្រូច១កេស៕	2020-04-12T20:10:00+07:00	freshnewsasia.com	https://m.freshnewsasia.com/index.php/en/localnews/155249-2020-04-12-06-10-58.html
e1fd2d2f-90ca-44c2-ac3e-59c7cc4c5e90	អង្គការសុខភាពពិភពលោកកំពុងស៊ើបអង្កេតករណីអតីតអ្នកជំងឺ COVID-19 ដែលធ្វើតេស្តវិជ្ជមានជាថ្មី ក្រោយជាសះស្បើយ	អង្គការសុខាភិបាលពិភពលោក (WHO) នាថ្ងៃសៅរ៍សប្តាហ៍នេះ បានឲ្យដឹងថា ខ្លួនកំពុងស៊ើបអង្កេតលើករណីអតីត អ្នកជំងឺ COVID-19 មួយចំនួន ដែលត្រូវបានធ្វើតេស្តឃើញវិជ្ជមានសាជាថ្មី ក្រោយចាកចេញពីមន្ទីរពេទ្យ ខណៈពីដំបូងឡើយនោះ ពួកគេបានធ្វើតេស្តឃើញអវិជ្ជមាន និងត្រូវចាត់ទុកថាជាសះស្បើយ។ នេះបើតាមការដកស្រង់ការផ្សាយចេញពី ទីភ្នាក់ងារព័ត៌មាន Reuters នៅថ្ងៃអាទិត្យ ទី១២ ខែមេសា ឆ្នាំ២០២០។ អង្គការសុខាភិបាលពិភពលោក បានបញ្ជាក់ដូច្នេះ ។ គួរជម្រាបថា សេចក្តីប្រកាសរបស់អង្គការ WHO ធ្វើឡើង បន្ទាប់ពីកូរ៉េខាងត្បូងបានរាយការណ៍ថា អតីតអ្នកជំងឺ COVID-19 ប្រមាណ៩១នាក់នៅក្នុងប្រទេសខ្លួន ដែលត្រូវបានចាត់ទុកថាជាសះស្បើយនោះ បានធ្វើតេស្តឃើញវិជ្ជមានសាជាថ្មី។ បើតាមការ អះអាងពីអាជ្ញាធរសុខាភិបាលកូរ៉េខាងត្បូង ពួកគេទាំងនោះពីដំបូងឡើយ សុទ្ធតែត្រូវបានធ្វើតេស្តឃើញអវិជ្ជមាន២ដង ក្នុងពេល ២៤ម៉ោង ស្របតាមអនុសាសន៍របស់ WHO មុនពេលចាត់ទុកថាជាសះស្បើយ និងអនុញ្ញាតឲ្យចេញពីពេទ្យ៕	2020-04-12T19:37:00+07:00	freshnewsasia.com	https://m.freshnewsasia.com/index.php/en/internationalnews/155245-2020-04-12-05-37-26.html
705d446a-0fbf-4427-b798-81f09ba1ca0e	អធិការរងនគរបាលខណ្ឌទួលគោក បរិច្ចាគប្រាក់បៀវត្ស១សែនរៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	អធិការរងនគរបាលខណ្ឌទួលគោក នៃស្នងការស្នងការដ្ឋាននគរបាល រាជធានីភ្នំពេញ វរសេនីយ៍ទោ អ៉ឹង សុភ័គ បានប្រកាសបរិច្ចាគប្រាក់បៀវត្សរបស់ខ្លួន ចំនួន១សែនរៀល រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T18:14:00+07:00	freshnewsasia.com	https://m.freshnewsasia.com/index.php/en/localnews/155241-2020-04-12-04-14-02.html
e3b0f4ba-bd1e-4fab-b0bb-b9e2b474c359	ថ្នាក់ដឹកនាំមន្ត្រីរាជការ៧រូបនៃមន្ទីរកសិកម្មខេត្តព្រះវិហារ ប្រកាសបរិច្ចាគប្រាក់បៀវត្ស ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោក ពឹង ទ្រីដា ប្រធានមន្ទីរកសិកម្មរុក្ខាប្រម៉ាញ់ និងនេសាទខេត្តព្រះវិហារ និងមន្ត្រីរាជការ៦រូបទៀតបាន ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T18:08:00+07:00	freshnewsasia.com	https://m.freshnewsasia.com/index.php/en/localnews/155240-2020-04-12-04-08-30.html
b802d46e-0c4c-4ba0-a1df-f9d721b95148	តើប្រទេសណាខ្លះហើយនៅអាស៊ាន ដែលបានចាត់វិធានការក្តៅ ដើម្បីទប់ស្កាត់ជំងឺ COVID-19 មិនឲ្យរីករាតត្បាតកាន់តែខ្លាំង? (Video inside)	គិតត្រឹមថ្ងៃព្រហស្បតិ៍ ទី០៩ ខែមេសា ឆ្នាំ២០២០ នេះតែម្តង បណ្តាប្រទេសអាស៊ានទាំង ១០ ដែលមានដូចជា ម៉ាឡេស៊ី ហ្វីលីពីន ឥណ្ឌូណេស៊ី ថៃ សិង្ហបុរី វៀតណាម ប្រ៊ុយណេ មីយ៉ាន់ម៉ា កម្ពុជា និងឡាវ សុទ្ធតែកើតមានករណីឆ្លងជំងឺ COVID-19 ពីតិចតួចទៅដល់រាប់ពាន់ករណី ប៉ុន្តែសម្រាប់ករណីស្លាប់វិញ មានតែឥណ្ឌូណេស៊ីប៉ុណ្ណោះធ្ងន់ធ្ងរជាងគេ ដែលមានមនុស្សស្លាប់ដោយសារជំងឺនេះ រហូតដល់ទៅ ២៨០នាក់។ ប្រទេសឥណ្ឌូណេស៊ីបានសម្រេចបិទរដ្ឋធានីហ្សាការតា តាំងតែពីអំឡុងខែមីនា មកម្ល៉េះ ខណៈទីក្រុងដែលមានប្រជាជនរស់នៅជាង ១០លាននាក់មួយនេះ មានករណីឆ្លង COVID-19 ច្រើនជាងតំបន់ផ្សេងៗទៀត។ បច្ចុប្បន្នឥណ្ឌូណេស៊ី មានអ្នកឆ្លង COVID-19 សរុប ៣,២៩៣ករណី ក្នុងនោះ ២៨០នាក់ស្លាប់ និង ២៥២នាក់ជាសះស្បើយ។ ប្រទេសហ្វីលីពីនបានសម្រេចបិទកោះធំ លូហ្សុន (Luzon) ដែលមានរួមមានរដ្ឋធានីម៉ានីលនៅក្នុងនោះផងដែរ ដើម្បីទប់ស្កាត់ការឆ្លងរាតត្បាត នៃជំងឺសកល COVID-19។ ប្រធានាធិបតីហ្វីលីពីន ក៏បានឈានដល់ការព្រមាន បាញ់សម្លាប់អ្នកបំពានបំរាមគោចរផងដែរ។ បច្ចុប្បន្នហ្វីលីពីនមានអ្នកឆ្លង COVID-19 សរុប ៤,០៧៦ករណី ក្នុងនោះស្លាប់ ២០៣នាក់ និងជាសះស្បើយ ១២៤នាក់។ ប្រទេសថៃកន្លងមកបានសម្រេចលុបចោល ការធ្វើកម្មវិធីសង្ក្រានឆ្នាំថ្មី នៅតាមតំបន់ធំៗមួយចំនួន ហើយក្រោយមកទៀតក៏បានសម្រេច ដាក់បំរាមគោចរចាប់ពីម៉ោង ១០៖០០នាទីយប់រហូតដល់ម៉ោង ៤៖០០នាទីទាបភ្លឺរៀងរាល់ថ្ងៃ ដើម្បីទប់ស្កាត់ការឆ្លង COVID-19។ បច្ចុប្បន្នប្រទេសថៃមានអ្នកឆ្លង COVID-19 សរុប ២,៤២៣ករណី ក្នុងនោះស្លាប់ ៣២នាក់ និងជាសះស្បើយវិញ ៩៤០នាក់។ ប្រទេសវៀតណាមបានសម្រេចណែនាំឲ្យប្រជាជនទាំងអស់ ស្នាក់នៅក្នុងផ្ទះកុំចេញទៅណា និងរក្សាគម្លាតពីគ្នាយ៉ាងតិចពីរម៉ែត្រ ដើម្បីទប់ស្កាត់ការឆ្លង COVID-19 បន្ថែមពីនេះសង្កាត់មួយចំនួនក្នុងទីក្រុង ហាណូយ ក៏ត្រូវបានបិទផងដែរក្រោយផ្ទុះករណីឆ្លង COVID-19។ បច្ចុប្បន្នវៀតណាមមានករណីឆ្លង COVID-19 សរុប ២៥១ករណី ក្នុងនោះជាសះស្បើយ ១២៨នាក់ និងគ្មានអ្នកស្លាប់ទេ។ ប្រទេសម៉ាឡេស៊ីមានអ្នកឆ្លង COVID-19 ច្រើនជាងគេប្រចាំអាស៊ាន រហូតដល់ទៅ ៤,២២៨ករណីហើយ ក្នុងនោះ ៦៧នាក់ស្លាប់ និង ១,៦០៨នាក់ជាសះស្បើយ។ ម៉ាឡេស៊ីបានសម្រេចដាក់ការរឹតបន្តឹងខ្លាំង លើការធ្វើដំណើរទូទាំងប្រទេស, ហាមប្រជាជនមិនឲ្យធ្វើការជួបជុំគ្រប់ទម្រង់ និងណែនាំពលរដ្ឋខ្លួននៅក្រៅប្រទេស កុំទាន់អាលត្រឡប់ចូលស្រុកវិញ។ ប្រទេសសិង្ហបុរីបានសម្រេចឲ្យគ្រប់គ្នាធ្វើការងារពីផ្ទះ និងសិស្សានុសិស្សត្រូវសិក្សានៅផ្ទះផងដែរ ដើម្បីទប់ស្កាត់ការឆ្លង COVID-19 ខណៈការធ្វើដំណើរចូលក្នុងប្រទេសនេះពីគ្រប់ច្រកល្ហក ត្រូវបានរឹតបន្តឹងខ្លាំងបំផុត។ បច្ចុប្បន្នសិង្ហបុរីមានករណីឆ្លង COVID-19 សរុប ១,៦២៣ករណី ក្នុងនោះ ០៦នាក់ស្លាប់ និង ៤០៦នាក់ជាសះស្បើយ។ ប្រទេសប្រ៊ុយណេបានហាមពលរដ្ឋខ្លួន និងជនបរទេសចេញពីប្រទេសនេះ ដើម្បីបង្ការកុំឲ្យឆ្លងជំងឺ COVID-19។ បច្ចុប្បន្នប្រទេសប្រ៊ុយណេមានអ្នកឆ្លង COVID-19 សរុប ១៣៥ករណី ក្នុងនោះម្នាក់ស្លាប់ និង ៩២នាក់ជាសះស្បើយ។ ប្រទេសកម្ពុជា បានអំពាវនាវកុំឲ្យប្រជាពលរដ្ឋចេញក្រៅ ព្យាយាមនៅក្នុងផ្ទះបើមិនមានការចាំបាច់ចេញក្រៅ, ផ្អាកការសិក្សា បិទទីកន្លែងកំសាន្តនានា រឹតបណ្តឹងការធ្វើដំណើរចេញចូលប្រទេស និងតាមច្រកព្រំដែនគោកត្រូវបានរឹតបណ្តឹង។ ថ្ងៃទី០៩ ខែមេសា ប្រមុខរាជរដ្ឋាភិបាលកម្ពុជា ចេញបទបញ្ជា ហាមឃាត់ការធ្វើដំណើរនៅផ្ទៃក្នុងប្រទេស រួមមានការធ្វើដំណើរឆ្លងកាត់ចេញ-ចូលរាជធានីភ្នំពេញ (ដោយមិនប៉ះពាល់ដល់ការធ្វើដំណើរ ផ្ទៃក្នុងរាជធានីភ្នំពេញនោះទេ) ការធ្វើដំណើរឆ្លងកាត់ពីស្រុកមួយទៅស្រុកមួយ និងការធ្វើដំណើរឆ្លងកាត់ពីខេត្តមួយទៅខេត្តមួយទៀត។ ប្រទេសមីយ៉ាន់ម៉ាបានរឹតបន្តឹងលើការធ្វើដំណើរមកពីក្រៅប្រទេស និងបង្កើនការត្រួតពិនិត្យរក COVID-19 នៅក្នុងស្រុក។ បច្ចុប្បន្នមីយ៉ាន់ម៉ា មានករណីឆ្លង COVID-19 សរុប ២២ករណី ក្នុងនោះ០៣នាក់ស្លាប់ និង ១ម្នាក់ជាសះស្បើយ។ ប្រទេសឡាវបានសម្រេចបិទសាលារៀន និងធ្វើការរឹតបន្តឹងលើការធ្វើដំណើរ មកពីក្រៅប្រទេស ព្រមទាំងបង្កើនការត្រួតពិនិត្យនៅក្នុងស្រុកផងដែរ។ បច្ចុប្បន្នឡាវមានករណីឆ្លង COVID-19 ចំនួន ១៦ករណីក្នុងនោះគ្មានអ្នកស្លាប់ និងអ្នកជាសះស្បើយនៅឡើយទេ៕ ប្រភព៖ វែបសាយ ASEAN Briefing (ថ្ងៃព្រហស្បតិ៍ ទី០៩ ខែមេសា ឆ្នាំ២០២០)	2020-04-12T18:00:00+07:00	freshnewsasia.com	https://m.freshnewsasia.com/index.php/en/localnews/154974-2020-04-09-16-29-49.html
6054c44d-ca23-4a92-935c-277c7873bf97	ក្រសួងសុខាភិបាល ចេញវីដេអូអប់រំណែនាំបន្ថែម ពីវិធានការចាំបាច់ក្នុងការការពារខ្លួនពីជំងឺកូវីដ១៩ (Video inside)	ក្រសួងសុខាភិបាល ទើបបានផលិតនូវវីដេអូអប់រំណែនាំថ្មីៗបន្ថែមទៀត ដើម្បីជាអប់រំ និងណែនាំដល់បងប្អូនជនរួមជាតិខ្មែរ អំពីវិធានចាំបាច់ក្នុងការការបង្ការ និងការពារខ្លួចពីការឆ្លងនូវជំងឺកូវីដ១៩ ដ៏កាចសាហាវនេះ។ សូមជម្រាបថា ជំងឺកូវីដ១៩ ត្រូវបានរកឃើញជាបន្តបន្ទាប់នៅកម្ពុជា ដែលទាមទារឲ្យបងប្អូនប្រជាពលរដ្ឋ មានការប្រុងប្រយ័ត្នខ្ពស់បំផុត និងគោរពតាមការណែនាំរបស់រាជរដ្ឋាភិបាល និងអនុវត្តន៍តាមវិធីសាស្ត្ររបស់ក្រសួងសុខាភិបាល៕	2020-04-12T17:59:00+07:00	freshnewsasia.com	https://m.freshnewsasia.com/index.php/en/localnews/155239-2020-04-12-03-59-14.html
5d776134-1ef9-4d1a-b21c-82b49c4545f6	កំណាព្យ១០ល្បះ បង្ហាញពីទឹកចិត្តស្រឡាញ់ជាតិ និងការដឹកនាំដ៏មោះមុតរបស់ប្រមុខរាជរដ្ឋាភិបាល ក្នុងការទប់ស្កាត់ជំងឺដ៏សាហាវ Covid-19 (Video inside)	ដើម្បីបង្ហាញពីទឹកចិត្តថ្លែងអំណរគុណចំពោះប្រមុខរាជរដ្ឋាភិបាលសម្តេតេជោ ហ៊ុន សែន ក្នុងនាមដូចជា «ឪពុក» ដែលស្រឡាញ់ប្រជាពលរដ្ឋ ក្នុងនាមដូចជា «កូន» ដែលបានគិតគូរគ្រប់បែបយ៉ាងដើម្បីតែសេចក្តីសុខរបស់ជាតិ និងប្រជាជន។ ១៖ ទឹកចិត្តឪពុក លាក់ទុក្ខរាល់ថ្ងៃ ព្រោះកូនប្រុសស្រីពេញមួយនគរ មាត់ស្តីដៃឱបទប់ភាពវឹកវរ កូនកុំឈូឆរចាញ់កល់ញុះញង់។ ២៖ ទឹកចិត្តឪពុក ទ្រាំទុក្ខព្រោះកូន ពុកគឺជាក្បូនការពារទ្រទ្រង់ កូនៗស្រីប្រុសរស់ជុំរហង់ ឲ្យពុកបោះបង់កូនពុកម្តេចបាន។ ៣៖ ទឹកចិត្តឪពុក ទោះទុក្ខលិចលង់ ក៏ឥតបោះបង់កូនៗកល្យាណ ដែលពុករំដោះពីពួកតិរិច្ឆាន ចិញ្ចឹមថ្កើងថ្កានធំធាត់ពេញវ័យ។ ៤៖ ទឹកចិត្តឪពុក ទុក្ខព្រោះរោគឆ្លង រាតត្បាតកន្លង Covid ចង្រៃ ទើបពុកហាមឃាត់គ្រប់កូនប្រុសស្រី សូមយល់អភ័យកុំដើរឆ្លងខេត្ត។ ៥៖ ទឹកចិត្តឪពុក ទុក្ខតែម្នាក់ឯង កូនៗរមែងខឹងឥតយល់ហេតុ រដូវចូលឆ្នាំបុណ្យទានខែចេត្រ ពុកហាមមានហេតុខ្លាចកូនឈឺឆ្លង។ ៦៖ ទឹកចិត្តឪពុក ទុកកូនប្រុសស្រី ជាទ្រព្យថ្លាថ្លៃលើសលុបកន្លង ចង់ឃើញកូនសើចសប្បាយផុតហ្មង សុខភាពទាំងពួងរឹងមាំខ្លាំងក្លា។ ៧៖ ទឹកចិត្តឪពុក ឥតចង់បានអ្វី ចូរកូនប្រុសស្រីកូនកុំមុសា ចូលឆ្នាំៗនេះកូននៅធ្វើការ ពុកសូមសន្យាសងកូនគាប់ចិត្ត។ ៨៖ ទឹកចិត្តឪពុក ជាអ្នកសង្គ្រោះ ចង់ឲ្យកូនរស់ជួបជុំញាត្តិមិត្ត ពុកប្តូរឥតស្តាយសូម្បីជីវិត តតាំងបច្ចាមិត្តពលីគ្រប់យ៉ាង។ ៩៖ ទឹកចិត្តឪពុក ទោះកូនមិនយល់ កូនល្ងង់ចាញ់កល់សត្រូវសាមាន្យ កូននៅតែកូនពុកឱបជាប់ប្រាណ កូនអើយកុំស្មានថាពុកបង់បោះ។ ១០៖ ទឹកចិត្តឪពុក ទុកកូនជាធំ ឱបប្រមូលជុំផ្តុំកូនស្រីប្រុស យើងរួមដៃគ្នាកំចាត់ឲ្យអស់ លាងរោគរំដោះសុខភាពជាតិខ្មែរ៕	2020-04-12T17:12:00+07:00	freshnewsasia.com	https://m.freshnewsasia.com/index.php/en/localnews/155237-2020-04-12-03-12-04.html
18025d9d-901d-46f2-9562-03a9d231abb6	Naga World បដិសេធថា ជនជាតិកាណាដា ដែលឆ្លងជំងឺ COVID-19 មិនមែនជាបុគ្គលិករបស់ខ្លួន	រាជធានីភ្នំពេញ៖ ប្រធានផ្នែកធនធានមនុស្សរបស់ក្រុមហ៊ុន ណាហ្គាវើល លោក Hein Dames បានធ្វើការបញ្ជាក់ប្រាប់អ្នកសារព័ត៌មានថា ក្រុមហ៊ុនណាហ្គាវើល សូមធ្វើការបញ្ជាក់ថា បុរសជនជាតិកាណាដា អាយុ៥០ឆ្នាំ ដែលឆ្លងជំងឺកូវីដ១៩នោះ មិនមែនជាបុគ្គលិករបស់ណាហ្គាវើល ដូចដែលព័ត៌មានមួយចំនួនបានចុះផ្សាយនោះទេ ។ លោកបានអះអាងដូច្នេះថា «យើងសូមធ្វើការបញ្ជាក់ថា ក្រុមហ៊ុនយើងមិនមានបុគ្គលិក ដែលឆ្លងមេរោគនោះទេហើយអ្វីដែលថា ជាបុគ្គលិកណាហ្គានោះ គឺខុសស្រឡះ។ យើងមានការពិនិត្យសុខភាពជាប្រចាំ តាំងពីខែមករាមកម្ល៉េះ ហើយវិធានការណ៍នេះ យើងគិតថាវាគ្រប់គ្រាន់ សម្រាប់ពិនិត្យមើលថា អ្នកណាមានបង្ហាញរោគសញ្ញា គឺនៅពេលដែលដើរ ចូលមកក្នុងក្រុមហ៊ុនម្ល៉េះ។ យើងបានធ្វើការពិនិត្យយ៉ាងល្អិតល្អន់ នូវទិន្នន័យរបស់យើងរួមទាំងដៃគូរកស៊ី និងអ្នកម៉ៅការផ្សេងៗ ហើយសូមអះអាងថា ក្រុមហ៊ុន Naga World មិនមានបុគ្គលិកដែលឆ្លងជំងឺ COVID-19 នោះទេ»។ គួររំលឹកផងដែរថា កាលពីព្រឹកមិញ ក្រសួងសុខាភិបាល នៅក្នុងសេចក្តីប្រកាសព័ត៌មានរបស់ខ្លួន បានបង្ហាញថា បុរសជនជាតិកាណាដាអាយុ ៥០ឆ្នាំ ដែលឆ្លង COVID-19 ជាមួយប្រពន្ធរបស់ខ្លួនជាជនជាតិវៀតណាម ធ្វើការនៅក្នុងកាស៊ីណូមួយក្នុងរាជធានីភ្នំពេញ ដែលធ្វើឲ្យសារព័ត៌មានមួយចំនួន បានផ្សព្វផ្សាយដោយយល់ថា ជាបុគ្គលិករបស់ក្រុមហ៊ុន Naga World៕	2020-04-12T16:41:36+07:00	kbnnews.com	https://kbn.news/archives/158260
e5b54ced-c256-49cd-ad53-2f001db14ef5	ក្រសួងសុខាភិបាល នឹងធ្វើសន្និសីទសារព័ត៌មាន ស្តីពីបច្ចុប្បន្នភាពជំងឺ COVID-19 នៅទីស្តីការក្រសួងសុខាភិបាល នាព្រឹកស្អែក…	ភ្នំពេញ៖ នាព្រឹកថ្ងៃទី១៣ ខែមេសា ស្អែកនេះ ក្រសួងសុខាភិបាលនឹងធ្វើការរៀបចំសន្និសីទសារព័ត៌មានមួយ ស្តីពីការធ្វើបច្ចុប្បន្នភាពនៃជំងឺកូវីដ១៩ នៅក្នុងប្រទេសកម្ពុជា ដែលក្រសួងបានកំណត់យកទីតាំងទីស្តីការក្រសួងសុខាភិបាល។ ការធ្វើសន្និសីទសារព័ត៌មានខាងលើនេះ ក្នុងគោលបំណងជម្រាបបងប្អូនប្រជាពលរដ្ឋ ក៏ដូចជាអ្នកសារព័ត៌មាន អំពីស្ថានភាពនិងបច្ចុប្បន្នភាព (Update) នៃជំងឺកូវីដ១៩ ក៏ដូចជារាយការណ៍ពីការរាតត្បាតនិងការអន្តរាគមន៍ឆ្លើយតបនឹងជំងឺដ៏កាចសាហាវមួយនេះផងដែរ ហើយក៏មានការផ្តល់ការអប់រំណែនាំពីវិធីទប់ស្កាត់ នៃការផ្ទុះឡើងនៃជំងឺកូវីដ១៩ ជាមួយបញ្ហាពាក់ព័ន្ធមួយចំនួនផងដែរ ។ ជាមួយគ្នានេះផងដែរ នាថ្ងៃអាទិត្យ ទី១២ ខែមេសានេះ ក្រសួងសុខាភិបាល បានចេញសេចក្តីប្រកាសថា អ្នកជំងឺកូវីដ១៩បានជាសះស្បើយថ្មីចំនួន២នាក់ថែមទៀតហើយ ដែលធ្វើឲ្យអ្នកជាសះស្បើយពីជំងឺកូវីដនៅក្នុងប្រទេសកម្ពុជា កើនឡើងដល់៧៧នាក់ ហើយបានរកឃើញថ្មីចំនួន២ករណីផងដែរ ហើយក្នុងនោះអ្នកដែលកំពុងសម្រាកព្យាបាលជំងឺកូវីដមានចំនួន៤៥នាក់ នៃអ្នកឆ្លងសរុប១២២នាក់ បើគិតត្រឹមថ្ងៃទី១២ ខែមេសា ឆ្នាំ២០២០នេះ ៕	2020-04-12T16:25:52+07:00	kbnnews.com	https://kbn.news/archives/158257
04b781d7-0b92-45fd-b956-0b505d71c8ff	TOP NEWS: ថ្ងៃនេះក្រសួងប្រកាសថា អ្នកជំងឺកូវីដ១៩ ជាសះស្បើយថ្មីចំនួន២នាក់ទៀត ធ្វើឲ្យចំនួនអ្នកជាសះស្បើយសរុបកើនដល់៧៧នាក់ និងរកឃើញករណីឆ្លងថ្មី២នាក់ (Video inside)	ថ្ងៃទី១២ ខែមេសា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសថា អ្នកជំងឺកូវីដ១៩ បានជាសះស្បើយថ្មីចំនួន២នាក់ទៀត ធ្វើឲ្យចំនួនអ្នកជាសះស្បើយសរុបកើនឡើងរហូតដល់៧៧នាក់ និងរកឃើញករណីឆ្លងថ្មី២នាក់។ ចំណែកអ្នកកំពុងសម្រាកព្យាបាលជំងឺកូវីដមានចំនួន៤៥នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១២ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ បុរសជនជាតិម៉ាឡេស៊ី២នាក់ មានអាយុ៣៤ឆ្នាំ និងអាយុ៥៨ឆ្នាំ មកពីប្រទេសម៉ាឡេស៊ីធ្វើការងារ សាសនានៅតាមភូមិឃុំស្រុកកងមាស ខេត្តកំពង់ចាម បានជាសះស្បើយ ដោយទទួលបានលទ្ធតេស្តអវិជ្ជមានវីរុសកូវីដ១៩ ចំនួន០២លើក និងត្រូវបានអនុញ្ញាត ឱ្យចេញពីមន្ទីរពេទ្យខេត្តកំពង់ចាម។ * ស្ត្រីជនជាតិវៀតណាម អាយុ២៤ឆ្នាំ ជាអ្នកទេសចរស្នាក់នៅបន្ទប់មួយ (Apartment) នៅផ្លូវលេខ៣០២ សង្កាត់បឹងកេងកង១ រាជធានីភ្នំពេញ មានលទ្ធផលតេស្តវិជ្ជមានវីរុសកវីដ១៩ និងកំពុងសម្រាកព្យាបាល នៅមណ្ឌលសុខភាពចាក់អង្រែក្រោម។ * បុរសជនជាតិកាណាដា (ដើមកំណើតចិន) អាយុ៥០ឆ្នាំ ជាស្វាមីស្ត្រីជនជាតិវៀតណាមខាងលើបម្រើការនៅកាស៊ីណូ ក្នុងរាជធានីភ្នំពេញ មានលទ្ធផលតេស្តវិជ្ជមានវីរុសកូវីដ១៩ និងកំពុងសម្រាកព្យាបាលនៅ មណ្ឌលសុខភាពចាក់អង្រែក្រោម៕	2020-04-12T15:46:00+07:00	freshnewsasia.com	https://m.freshnewsasia.com/index.php/en/localnews/155231-2020-04-12-01-46-50.html
9cb209f2-a446-4f7d-a3e0-7c450ca578f6	ជាច្រើននាក់ហើយ ! គិតត្រឹមថ្ងៃ១២ ខែមេសានេះ ក្រុមគ្រូពេទ្យកម្ពុជា ព្យាបាលអ្នកជំងឺកូវីដ ១៩ ជាដាច់១០០% ចំនួន៧៧នាក់ហើយ	នៅថ្ងៃទី១២ ខែមេសា ឆ្នាំ២០២០នេះ ក្រសួងសុខាភិបាល បានចេញប្រកាសជូនដំណឹងដ៏សែនរីករាយមួយដល់ប្រជាពលរដ្ឋបន្តទៀតហើយ គឺថា អ្នកជំងឺ Covid-19 បានជាសះស្បើយរហូតដល់ ០២នាក់ថ្មីទៀតហើយ ដែលក្នុងករណីជាសះស្បើយនោះមានដូចជា បុរសជនជាតិម៉ាឡេស៊ី២នាក់ មានអាយុ៣៤ឆ្នាំ និងអាយុ៥៨ឆ្នាំ មកពីប្រទេសម៉ាឡេស៊ីធ្វើការងារ សាសនានៅតាមភូមិឃុំស្រុកកងមាស ខេត្តកំពង់ចាម បានជាសះស្បើយ ដោយទទួលបានលទ្ធតេស្តអវិជ្ជមានវីរុសកូវីដ១៩ ចំនួន០២លើក និងត្រូវបានអនុញ្ញាត ឱ្យចេញពីមន្ទីរពេទ្យខេត្តកំពង់ចាម។ ដែលធ្វើឲ្យចំនួនអ្នកជាសះស្បើយកើនឡើងរហូតដល់៧៧នាក់ ៕	2020-04-12T09:00:44+07:00	kbnnews.com	https://kbn.news/archives/158249
4fb0cad1-27e8-4f22-a5dd-6ae7ffe19cd0	ព្រឹកនេះកម្ពុជា រកឃើញករណីឆ្លង Covid-19 ២នាក់ថ្មី ដែលជាស្រ្ដីជនជាតិវៀតណាម រួមទាំងប្ដី ធ្វើឲ្យចំនួនអ្នកឆ្លងសរុបកើនដល់១២២នាក់	នាព្រឹកថ្ងៃអាទិត្យ ទី១២ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសរកឃើញអ្នកឆ្លង Covid-19 ២នាក់ថ្មីទៀត ដែលធ្វើឲ្យចំនួនអ្នកឆ្លងសរុបកើនដល់១២២នាក់។ ហើយក៏មានអ្នកជំងឺកូវីដ១៩ បានជាសះស្បើយថ្មីចំនួន២នាក់ទៀត ធ្វើឲ្យចំនួនអ្នកជាសះស្បើយសរុបកើនឡើងរហូតដល់៧៧នាក់ ៕	2020-04-12T08:48:05+07:00	kbnnews.com	https://kbn.news/archives/158240
6f601f06-a4c1-4da4-a42c-83acc0d54e86	ចក្រភពអង់គ្លេស៖ អ្នកជំងឺ COVID-19 ស្លាប់ប្រចាំថ្ងៃ ៩១៧នាក់, អ្នកស្លាប់សរុបកើនដល់ ៩,៨៧៥នាក់	អាជ្ញាធរសុខាភិបាលចក្រភពអង់គ្លេស បានឱ្យដឹង នៅថ្ងៃសៅរ៍ ទី១១ ខែមេសា ឆ្នាំ២០២០នេះថា អ្នកជំងឺ COVID-19 ៩១៧នាក់ បានស្លាប់ក្នុងរយៈពេល ២៤ម៉ោងចុងក្រោយនេះ ធ្វើឱ្យអ្នកសា្លប់សរុបកើនដល់ ៩,៨៧៥នាក់។ នេះបើតាមការចេញផ្សាយដោយសារព័ត៌មាន CNN។ បើតាមអាជ្ញាធរសុខាភិបាលចក្រភពអង់គ្លេស មនុស្ស ២៦៩,៥៩៨នាក់ បានទទួលការធ្វើតេស្ដរក COVID-19 ហើយក្នុងនោះមាន ៧៨,៩៩១នាក់ ត្រូវបានធ្វើតេស្ដវិជ្ជមាន និង ៣៤៤នាក់បានជាសះស្បើយ។ កាលពីថ្ងៃសុក្រម្សិលមិញ ចក្រភពអង់គ្លេស បានរាយការណ៍ពីមនុស្សស្លាប់រហូតដល់៩៨០នាក់ ដែលជាអត្រាខ្ពស់បំផុតមិនធ្លាប់មាន៕	2020-04-12T04:17:00+07:00	freshnewsasia.com	https://m.freshnewsasia.com/index.php/en/internationalnews/155225-2020-04-11-14-17-32.html
fce6266b-771b-4faa-8c07-b177e7e39765	នាយរងការិយាល័យបង្ការពន្លត់អគ្គិភ័យ និងសង្គ្រោះចំណុះផែនការងារ គ្រប់គ្រងអាវុធគ្រឿងផ្ទុះ និងអគ្គិភ័យ រាជធានីភ្នំពេញ បរិច្ចាគប្រាក់បៀវត្ស ១រយពាន់រៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩	នាយរងការិយាល័យបង្ការពន្លត់អគ្គិភ័យ និងសង្គ្រោះចំណុះផែនការងារ គ្រប់គ្រងអាវុធគ្រឿងផ្ទុះ និងអគ្គិភ័យ នៃស្នងការស្នងការដ្ឋាននគរបាល រាជធានីភ្នំពេញ វរសេនីយ៍ទោ គង់ ថូ បានប្រកាសបរិច្ចាគប្រាក់បៀវត្សរបស់ខ្លួន ចំនួន១០០,០០០រៀល (មួយរយពាន់រៀល) រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T03:09:00+07:00	freshnewsasia.com	https://m.freshnewsasia.com/index.php/en/localnews/155219-2020-04-11-13-09-18.html
b1c75cd6-68f9-4959-9d51-172973ae8e0a	នាយផ្នែកការិយាល័យបង្ការពន្លត់អគ្គិភ័យ និងសង្គ្រោះចំណុះផែនការងារ គ្រប់គ្រងអាវុធគ្រឿងផ្ទុះ និងអគ្គិភ័យ រាជធានីភ្នំពេញ បរិច្ចាគប្រាក់បៀវត្ស១សែនរៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩	នាយផ្នែកការិយាល័យបង្ការពន្លត់អគ្គិភ័យ និងសង្គ្រោះចំណុះផែនការងារ គ្រប់គ្រងអាវុធគ្រឿងផ្ទុះ និងអគ្គិភ័យ នៃស្នងការស្នងការដ្ឋាននគរបាល រាជធានីភ្នំពេញ វរសេនីយ៍ត្រី កៃ តុលា បានប្រកាសបរិច្ចាគប្រាក់បៀវត្សរបស់ខ្លួន ចំនួន១សែនរៀល រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-12T01:48:00+07:00	freshnewsasia.com	https://m.freshnewsasia.com/index.php/en/localnews/155214-2020-04-11-11-48-45.html
28807bf9-28d8-4551-b868-014313043b1c	នាយឧត្តមសេនីយ៍ ចៅ ភិរុណ ខិតខំប្រឹងប្រែងស្វែងរកដៃគូរសហការជាមួយក្រុមហ៊ុនក្នុងស្រុក ក្នុងការការពារ និងទប់ស្កាត់ការរីករាលដាលនូវជំងឺកូវីដ១៩	ឆ្លើយតបតាមការអំពាវនាវរបស់រាជរដ្ឋាភិបាល និងក្រសួងសុខាភិបាល នាយឧត្តមសេនីយ៍ ចៅ ភិរុណ អគ្គនាយក នៃអគ្គនាយកដ្ឋានសម្ភារបច្ចេកទេស ក្រសួងការពារជាតិ បានខិតខំប្រឹងប្រែងស្វែងរកដៃគូរសហការជាមួយក្រុមហ៊ុនក្នុងស្រុក ក្នុងការការពារ និងទប់ស្កាត់ការរីករាលដាលនូវជំងឺកូវីដ១៩ (COVID-19)។ ជាក់ស្តែង នៅថ្ងៃទី១១ ខែមេសា ឆ្នាំ២០២០នេះ នាយឧត្តមសេនីយ៍ ចៅ ភិរុណ បានអញ្ចើញទទួលម៉ាស់ចំនួន ៣ម៉ឺនម៉ាស់ ពីក្រុមហ៊ុនឌុន អាន (ខេមបូឌា) គ្រុប Dun An (Cambodia) Group Co.,Ltd ដែលជាដៃគូរសហការដ៏ល្អក្នុងទឹកចិត្តជួយគ្នាទៅវិញទៅមកក្នុងគ្រាលំបាកជាមួយអគ្គនាយកដ្ឋានសម្ភារបច្ចេកទេស។ លោក លី អ៉ី អាន (Li Yi An) អគ្គនាយកក្រុមហ៊ុន ឌុន អាន (ខេមបូឌា) គ្រុប បានផ្តល់នូវជំនួយម៉ាស់នេះ សម្រាប់ចែកជូនអង្គភាពចំណុះអគ្គនាយកដ្ឋានសម្ភារបច្ចេកទេស ក្រុមការងារចុះជួយស្រុកស្វាយជ្រំ ខេត្តស្វាយរៀង ក្រុមការងារចុះជួយឃុំកំពង់ក្តី ស្រុកជីក្រែង ខេត្តសៀមរាប និងក្រុមការងារចុះជួយស្រុកបូទុមសាគរ ខេត្តកោះកុង។ សូមបញ្ជាក់ថា រហូតដល់ពេលនេះ កម្ពុជាបានរកឃើញករណីឆ្លងរីករាលដាលជំងឺកូវីដ១៩ ចំនួន១២០ករណី ដែលក្នុងនោះមាន៧៥ករណីត្រូវបានព្យាបាលជាសះស្បើយ និង៤៥ករណីទៀតកំពុងសម្រាកព្យាបាលនៅតាមមន្ទីរពេទ្យនៅទូទាំងប្រទេស។ រាជរដ្ឋាភិបាលកម្ពុជា បានចេញវិធានការជាបន្តបន្ទាប់ដើម្បីទប់ស្កាត់នឹងការរីករាលដាលជំងឺកូវីដនេះ ក្នុងនោះមានការអនុញ្ញាតឱ្យសាលាទាំងរដ្ឋ និងឯកជនឈប់សម្រាកមុនមុនកំណត់ បិទក្លឹបកម្សាន្ត ខារ៉ាអូខេ រង្គសាល បៀរហ្កាឌិន និងសារៈមន្ទីរជាបណ្តោះអាសន្ន ព្រមទាំងដាក់បម្រាមគោចរមិនឱ្យមានការធ្វើដំណើរឆ្លងខេត្តមួយទៅខេត្តមួយឡើយចាប់ពីម៉ោង១២យប់ ថ្ងៃទី០៩ រហូតដល់ម៉ោង១២យប់ ថ្ងៃទី១៦ ខែមេសា ឆ្នាំ២០២០៕	2020-04-12T00:46:00+07:00	freshnewsasia.com	https://m.freshnewsasia.com/index.php/en/localnews/155210-2020-04-11-10-46-10.html
67feff5d-6073-46ac-8259-d4ff7beb34f0	លោកស្រី តាវ ដានី អគ្គនាយិកាក្រុមហ៊ុនរាជិនីឈូកពេជ្រ យកទឹកជែលលាងដៃ៦០០ដប ឧបត្ថម្ភ ដល់សាលាខណ្ឌទួលគោករួមចំណែកការពារ ទប់ស្កាត់ការរីករាលដាលជំងឺកូវិត-១៩	ទឹកជែលលាងដៃចំនួន ៦០០ដបត្រូវបានលោកស្រី តាវ ដានី អគ្គនាយិការក្រុមហ៊ុនរាជនិនីឈូកពេជ្រ QDL នាំយកទៅប្រគល់ជូនដល់សាលាខណ្ឌទួលគោក ដើម្បីទុកប្រើប្រាស់តាមតម្រូវការ ជាការចូលរួម ចំណែកជួយទប់ស្កាត់ការជំងឺឆ្លងកូវីដ-១៩ដែលបច្ចុប្បន្នកំពុងឆ្លងរីករាលដាលយ៉ាងខ្លាំង។ ពិធីប្រគល់នេះធ្វើឡើងនាព្រឹកថ្ងៃទី១១ ខែមេសា ឆ្នាំ២០២០ នៅសាលាខណ្ឌទួលគោកដោយបានការចូលរួមទទួលពីលោក ឯក ឃុនឌឿន អភិបាលខណ្ឌទួលគោក រួមជាមួយមន្ត្រី និងបុគ្គលិកក្រុមហ៊ុនជាច្រើនរូបផងដែរ។ លោក ឯក ឃុនឌឿន តំណាងឲ្យមន្ត្រី និងប្រជាពលរដ្ឋនៅក្នុងខណ្ឌទួលគោកទាំងអស់ បានថ្លែងអំណរគុណដល់លោកស្រីអគ្គនាយិការក្រុមហ៊ុន រួមទាំងបុគ្គលិកទាំងអស់ដែលបានខិតខំ ចំណាយថវិកាបរិច្ចាគនូវជែលលាងដៃ ដែលបច្ចុប្បន្នគឺជាតម្រូវការដ៏ចាំបាច់ក្នុងការប្រើប្រាស់ដើម្បីទប់ស្កាត់ការចម្លងវិរុសកូវីដ-១៩របស់មន្ត្រី និងប្រជាពលរដ្ឋនៅក្នុងមូលដ្ឋាន។ ក្នុងនោះលោកនឹងយកទឹកជែល សម្រាប់ចែកឲ្យមន្ត្រីរបស់លោកពេលចុះបំពេញការងារ និងសំរាប់ប្រើប្រាស់ដល់សាធារណជននៅក្នុងមូលដ្ឋានទៀតផង។ លោកស្រី តាវ ដានី បានលើកឡើងថា ដោយមើលឃើញពីតម្រូវការចាំបាច់របស់សាលាខណ្ឌទួលគោកនូវឧបករណ៍ និងសម្ភារបម្រើការឲ្យចូលរួមទប់ស្កាត់ការឆ្លងរីករាលដាលនៃវិរុសកូវីដ-១៩ ទើបលោកស្រីបានចំណាយថវិកាទិញទឹកជែលលាងដៃ យកមកឧបត្ថម្ភ ទោះបីមិនគ្រប់គ្រាន់ក៏អាចជួយរួមចំណែកទប់ស្កាត់បានមួយចំណែកផងដែរ៕	2020-04-12T00:24:00+07:00	freshnewsasia.com	https://m.freshnewsasia.com/index.php/en/localnews/155207-2020-04-11-10-24-39.html
fb65e98d-1350-4c50-911a-4017f01fdfc6	ក្រុមគ្រូពេទ្យព្យាបាលជំងឺកូវីដ១៩ និពន្ធបទចម្រៀង២បទ បង្ហាញពីអារម្មណ៍ពិត ក្នុងការប្រយុទ្ធនឹងជំងឺដ៏សាហាវនេះ (Video inside)	ឆ្លើយតបនឹងសំណួរ របស់អ្នកកាសែតថា តើក្រុមគ្រូពេទ្យ និងបុគ្គលិកសុខាភិបាលប៉ុន្មាននាក់ហើយ ត្រូវបានដាក់ឲ្យនៅដាច់ដោយឡែក បន្ទាប់ពីព្យាបាលជំងឺកូវីដ១៩? លោកស្រី ឱ វណ្ណឌី រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី១១ ខែមេសា ឆ្នាំ២០២០នេះ បានបញ្ជាក់ឲ្យដឹងថា លោកស្រីមិនមានព័ត៌មាននេះទេ គ្រាន់តែពន្យល់ថា គ្រូពេទ្យដែលមើលអ្នកជំងឺកូវីដ១៩ ទាំងអស់មានការផ្លាស់ប្តូរវេនគ្នា ក្រោយពីមើលអ្នកជំងឺរួចហើយ ខ្លួនឯងត្រូវនៅដាច់ដោយឡែក១៤ថ្ងៃដែរ។ ជាមួយនឹងការបញ្ជាក់នេះ លោកស្រី ឱ វណ្ណឌីន ក៏បានលើកយកនូវបទចម្រៀងចំនួន២បទ ដែលនិពន្ធ និងច្រៀងដោយក្រុមគ្រូពេទ្យ ព្យាបាលជំងឺកូវីដ១៩ ដោយក្នុងបទចម្រៀងទាំងនោះ បានបង្ហាញពីអារម្មណ៍ពិតរបស់ពួកគាត់ ក្នុងការប្រយុទ្ធប្រឆាំងជំងឺកូវីដ១៩ ដ៏កាចសាហាវ។ លោកស្រីបន្តថា បទចម្រៀងដែលនិពន្ធ ដោយក្រុមគ្រូពេទ្យ បង្ហាញពីអារម្មណ៍របស់ពួកគាត់ ដែលបទចម្រៀងទី១មានន័យថា និងបទច្រៀងទី២មានន័យថា ។ ដើម្បីដឹងច្បាស់ពីអត្ថន័យបទចម្រៀងទាំង២បទនេះ យ៉ាងណានោះលោកស្រី ឱ វណ្ណឌី ក៏បានស្នើសុំឲ្យប្រជាពលរដ្ឋ ចូលរួមស្តាប់ទាំងអស់គ្នា ដើម្បីលើកទឹកចិត្តក្រុមគ្រូពេទ្យរបស់យើង៕	2020-04-12T00:08:00+07:00	freshnewsasia.com	https://m.freshnewsasia.com/index.php/en/localnews/155203-2020-04-11-10-08-43.html
03673c58-11d0-47ef-a5ed-54a96b946ddc	អគ្គនាយិការ និងអគ្គនាយករង នៃអគ្គនាយកដ្ឋានវិទ្យុជាតិកម្ពុជា ចែករំលែកប្រាក់បៀវត្ស ៧០ម៉ឺនរៀល ក្នុង១ខែ រយៈពេល៥ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ-១៩	លោកស្រី ឈឹមពៅ សុកាន់ឌី អគ្គនាយិកា នៃអគ្គនាយកដ្ឋានវិទ្យុជាតិកម្ពុជា ក្រសួងព័ត៌មាន និងលោក ងិន សុភា អគ្គនាយករង នៅថ្ងៃទី១១ ខែមេសា ឆ្នាំ២០២០នេះ បានស្ម័គ្រចិត្តបរិច្ចាគបៀវត្សរបស់ខ្លួន ចំនួន ៧០០,០០០រៀល ក្នុង១ខែ សម្រាប់រយៈពេល ៥ខែ គិតចាប់ពីខែឧសភា ដល់ខែកញ្ញា ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០។ រហូតមកដល់ពេលនេះ មានថ្នាក់ដឹកនាំរាជរដ្ឋាភិបាលកម្ពុជា ស្ថាប័នរដ្ឋសភា ព្រឹទ្ធសភា តុលាការ រួមទាំងក្រសួង ស្ថាប័ន និងអង្គភាពជាច្រើនទៀត បានចូលរួមបរិច្ចាគប្រាក់បៀវត្សរៀងៗខ្លួន ជាបន្តបន្ទាប់ ដើម្បីរួមគ្នាជួយដល់យុទ្ធនាការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា ខណៈដែលជំងឺនេះ បាន និងកំពុងរីករាលដាលកាន់តែច្រើនឡើង៕	2020-04-11T23:42:00+07:00	freshnewsasia.com	https://m.freshnewsasia.com/index.php/en/localnews/155201-2020-04-11-09-42-01.html
9bfaf080-bd41-4bce-8cb4-21b23a1b6277	ក្រុមការងារគណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត ខេត្តសៀមរាប មមាញឹកចូលរួមសម្អាត រៀបចំ និងដាក់ដំណើរការមណ្ឌលចត្តាឡីស័កសម្រាប់ពលរដ្ឋខ្មែរ វិលមកពីក្រៅប្រទេស	លោក ទៀ សីហា អភិបាលខេត្តសៀមរាប នៅរសៀលថ្ងៃទី១១ ខែមេសា ឆ្នាំ២០២០នេះ បានអរគុណក្រុមការងារគណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត មន្ទីរសុខាភិបាលខេត្ត និងក្រុមគ្រួសារសហភាពសហព័ន្ធយុវជនកម្ពុជាខេត្ត ដែលបានចូលរួមយ៉ាងសកម្មក្នុងការសម្អាត រៀបចំ និងដាក់ដំណើរការនូវមណ្ឌលចត្តាឡីស័ក សម្រាប់ប្រជាពលរដ្ឋខ្មែរវិលមកពីក្រៅប្រទេស (មកពីច្រកអូស្មាច់ ក្រុងសំរោង, និងច្រកជាំស្រង៉ាម ស្រុកអន្លង់វែង ខេត្តឧត្តរមានជ័យ, និង ច្រកប៉ោយប៉ែត ខេត្តបន្ទាយមានជ័យ) ដែលមានទីតាំងស្ថិតក្នុងសាលាគរុកោសល្យ និងវិក្រិត្យការខេត្តសៀមរាប។ បើតាមមន្ត្រីសាលាខេត្ត បានឲ្យដឹងថា ការស្នាក់នៅបណ្តោះអាសន្ននេះ គឺដើម្បីតាមដាន ត្រួតពិនិត្យពីសុខភាព ពីសំណាក់ក្រុមគ្រូពេទ្យជំនាញ នៃមន្ទីរសុខាភិបាលខេត្ត និងស្តាប់ការណែនាំពីការដាក់ខ្លួនឲ្យនៅដាច់ដោយឡែករយៈពេល ១៤ថ្ងៃ ឲ្យប្រកាន់ខ្ជាប់នូវវិធានអនាម័យ និងការសម្លាប់មេរោគជាប្រចាំ បើមានរោគសញ្ញាអ្វីកើតឡើងត្រូវរាយការណ៍ជាបន្ទាន់។ ក្នុងករណីមានរោគសញ្ញាសង្ស័យ មន្ត្រីជំនាញនឹងយកសំណាកទៅពិនិត្យ តែក្នុងករណីគ្មានរោគសញ្ញាអ្នកចំណូលស្រុកមកពីក្រៅប្រទេសទាំងនោះ នឹងត្រូវដឹកជញ្ជូនទៅរក្សានៅដាច់ដោយឡែករយៈពេល១៤ថ្ងៃ នៅទីតាំងដែលបានរៀបចំនៅតាមមូលដ្ឋានក្រុង ស្រុក ឃុំ សង្កាត់ (នៅមណ្ឌលចត្តាឡីស័កដែលអាជ្ញាធរបានកំណត់) ដោយមិនទាន់អនុញ្ញាតឲ្យទៅកាន់លំនៅស្ថាននោះឡើយ៕	2020-04-11T23:29:00+07:00	freshnewsasia.com	https://m.freshnewsasia.com/index.php/en/localnews/155199-2020-04-11-09-29-53.html
ad11cebb-12da-466f-907b-7d1fb6bf36b0	ប្រធាននាយកដ្ឋាននគរបាលការពារបេតិកភណ្ឌ ក្រសួងមហាផ្ទៃ ប្រកាសបរិច្ចាគប្រាក់បៀវត្ស រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	ឧត្ដមសេនីយ៍ឯក លី ឡាយ ប្រធាននាយកដ្ឋាននគរបាលការពារបេតិកភណ្ឌ នៃអគ្គស្នងការនគរបាលជាតិ ក្រសួងមហាផ្ទៃ នៅថ្ងៃទី០៣ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្ស របស់ខ្លួន រយៈពេល៦ខែ ចាប់ពីខែមេសា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-11T23:25:00+07:00	freshnewsasia.com	https://m.freshnewsasia.com/index.php/en/localnews/155198-2020-04-11-09-25-47.html
beee48ea-af11-48b4-9d93-cb62f6167ea3	មន្ត្រីពន្ធនាគារថា អ្នកជាប់ឃុំ៥នាក់ ដែលសង្ស័យកើតជំងឺកូវីដ១៩ គ្មានផ្ទុកជំងឺនេះទេ	មន្ត្រីពន្ធនាគារ ឱ្យដឹងថា អ្នកជាប់ឃុំ៥នាក់ ដែលឡើងកម្ដៅលើស៣៨អង្សា កាលពីជាង ១០ថ្ងៃមុននោះ គ្មានផ្ទុកជំងឺកូវីដ១៩ (Covid-19) ទេ។ អ្នកឃ្លាំមើល ស្នើសុំអាជ្ញាធរឱ្យចាត់វិធានការនានាបន្ថែមទៀត ដើម្បីបង្ការការឆ្លងជំងឺកូវីដ-១៩ ចូលក្នុងពន្ធនាគារ។ អ្នកនាំពាក្យអគ្គនាយកដ្ឋានពន្ធនាគារ លោក នុត សាវនា ប្រាប់អាស៊ីសេរី ថា ក្នុងចំណោមអ្នកឡើងកម្ដៅលើស៣៨អង្សាសេ ទាំង៥នាក់នោះ មានតែជនជាតិចិន ដែលកំពុងជាប់ឃុំក្នុងពន្ធនាគារខេត្តកណ្ដាលទេ ដែលមន្ត្រីពន្ធនាគារយកសំណាកទៅវិភាគ ហើយលទ្ធផលបង្ហាញថា គ្មានផ្ទុកជំងឺនេះទេ។ ឯអ្នកជាប់ឃុំ៤នាក់ទៀត គឺម្នាក់ ជាប់នៅពន្ធនាគារ ប៉េហ្ស៊ី (PJ) ម្នាក់ជាប់ឃុំនៅពន្ធនាគារខេត្តកោះកុង ២នាក់ ជាប់នៅពន្ធនាគារឧត្តរមានជ័យ អាជ្ញាធរមិនបានយកសំណាកទៅពិនិត្យទេ ដោយសារតែស្ថានភាពសុខភាពពួកគេបានធូរស្រាលវិញ៖ « »។ លោកឱ្យដឹងថា មកដល់ពេលនេះ ស្ថានភាពអ្នកជាប់ឃុំគ្រប់ពន្ធនាគារ និងមណ្ឌលកែប្រែទាំងអស់ មានសភាពធម្មតា ហើយពន្ធនាគារ លែងអនុញ្ញាតឱ្យសាច់ញាតិចូលជួបអ្នកជាប់ឃុំយូរមកហើយ។ លោកបន្តថា អាជ្ញាធរពន្ធនាគារអនុញាតឱ្យអ្នកជាប់ឃុំ អាចប្រើប្រាស់ទូរស័ព្ទអចល័តរបស់ពន្ធនាគារ ដើម្បីតេចេញក្រៅ និយាយជាមួយសាច់ញាតិបាន និងមានឆ្មាំពន្ធនាគារ នៅឈរចាំស្ដាប់ការសន្ទនានោះ។ប្រធានផ្នែកឃ្លាំមើលសិទ្ធិមនុស្ស នៃសមាគមអាដហុក(Adhoc) លោក នី សុខា អបអរសាទរ ចំពោះការយកសំណាកអ្នកជាប់ឃុំទៅពិនិត្យ ដូចពលរដ្ឋនៅក្រៅឃុំដែរ។ លោកថា លទ្ធផល គ្មានការឆ្លង ជារឿងល្អ ព្រោះពន្ធនាគារនៅតែមានលក្ខណៈចង្អៀតណែនខ្លាំង ហើយបើមានការឆ្លងមែន នឹងពិបាកក្នុងការទប់ស្កាត់។ ទោះយ៉ាងណា មន្ត្រីសង្គមស៊ីវិល ស្នើថា ខាងពន្ធនាគារគួរបង្កើនការប្រុងប្រយ័ត្នថែមទៀត ហើយគួរពិនិត្យអ្នកសង្ស័យ និងអ្នកជាប់ឃុំថ្មីៗ។ ចំពោះការមិនឱ្យអ្នកក្រៅ ចូលជួបអ្នកជាប់ឃុំ លោក នី សុខា ថានេះ ជាវិធានការល្អ ដែលគ្រប់ប្រទេស កំពុងធ្វើបែបនេះ។ លោករំលឹកថា កាលលោក ធ្លាប់ជាប់ឃុំក្នុងមណ្ឌលកែប្រែម១ ឬព្រៃស ក៏ខាងឆ្មាំពន្ធនាគារអនុញ្ញាតឱ្យទិញកាត ដើម្បីទូរស័ព្ទទៅសាច់ញាតិដែរ។ លោកលើកទឹកចិត្ត ឱ្យខាងពន្ធនាគារផ្ដល់សិទ្ធិឱ្យអ្នកជាប់ឃុំ បានហៅទូរស័ព្ទ ទៅរកសាច់ញាតិ ទោះក្រោយការរាតត្បាតជំងឺកូវីដ១៩ក៏ដោយ ដើម្បីអ្នកជាប់ឃុំ អាចនិយាយពីការលំបាក និងរំសាយទុក្ខកង្វល់របស់ពួកគេក្នុងពន្ធនាគារ៕	2020-04-11T23:15:00+07:00	rfa.org	https://www.rfa.org/khmer/news/health/prison-officer-say-no-positive-covid-19-04112020121203.html
5173e004-c060-4264-bdec-10d428fc4787	ប្រធានក្រុមប្រឹក្សា និងសមាជិកក្រុមប្រឹក្សាខេត្តពោធិ៍សាត់ ២០រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ១៦លានរៀល	លោក ម៉ក់ រ៉ា ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តពោធិ៍សាត់ចំនួន ២០រូប បានប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩ ដែលសរុបជាថវិកាចំនួន ១៦.១០០.០០០រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-11T23:08:00+07:00	freshnewsasia.com	https://m.freshnewsasia.com/index.php/en/localnews/155194-2020-04-11-09-08-23.html
8d6a5512-0323-432a-9610-987d05a6428a	ហ្វ៊ុនស៊ិនប៉ិច គាំទ្រវិធានការរាជរដ្ឋាភិបាល លើកថ្ងៃឈប់សម្រាកពិធីបុណ្យចូលឆ្នាំថ្មី និងដាក់កំហិតការធ្វើដំណើរ ដើម្បីទប់ស្កាត់ការរីករាលដាលជំងឺ COVID-19	គណបក្សហ្វ៊ុនស៊ិនប៉ិច បានប្រកាសគាំទ្រចំពោះវិធានការបន្ទាន់របស់រាជសរដ្ឋាភិបាលកម្ពុជា ដែលសម្រេចលើកការឈប់សម្រាកការងាររបស់មន្ត្រីរាជការ និយោជិត កម្មករ ក្នុងពិធីបុណ្យចូលឆ្នាំថ្មី ប្រពៃណីជាតិខ្មែរ និងការដាក់កំហិតលើការធ្វើដំណើរក្នុងប្រទេស សំដៅបង្ការ និងទប់ស្កាត់ការរីករាលដាលនៃវីរុស COVID-19 នៅកម្ពុជា។ នេះបើតាមសេចក្តីប្រកាសព័ត៌មាន របស់គណបក្សនេះដែលអង្គភាពព័ត៌មាន Fresh News ទទួលបាន។ ជាមួយគ្នានេះដែរ គណបក្សហ្វ៊ុនស៊ិនប៉ិច ក៏បានអំពាវនាវដល់ជនរួមជាតិ មន្ត្រីរាជការ ម្ចាស់រោងចក្រ សហគ្រាស គ្រឹះស្ថាន និងកម្មករ និយោជិត ព្រមទាំងសមាជិក សមាជិកា នៃគណបក្សហ្វ៊ុនស៊ិនប៉ិច ទាំងអស់ចូលរួមអនុវត្តតាមការណែនាំ និងគោរពតាមបទបញ្ជាផ្សេងៗ របស់រាជរដ្ឋាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារអាយុជីវិតរបស់ប្រជាជនកម្ពុជា និងសង្គមជាតិទាំងមូល។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រកាសផ្អាកការប្រារព្ធពិធីបុណ្យចូលឆ្នាំថ្មីប្រពៃណីខ្មែរ ដែលគ្រោងធ្វើឡើងពីថ្ងៃទី១៣ ដល់១៦ ខែមេសា ខាងមុខនេះ ដើម្បីទប់ស្កាត់ការរីករាលដាលជំងឺកូវីដ១៩ ប៉ុន្តែត្រូវទទួលទេវតាឆ្នាំថ្មីនៅតាមផ្ទះរៀងៗខ្លូនដូចរាល់ឆ្នាំ ចំណែកស្ថាប័នរដ្ឋ និងក្រុមហ៊ុនឯកជនវិញក៏ត្រូវបន្តធ្វើការធម្មតា ដោយរដ្ឋនឹងសងថ្ងៃឈប់សម្រាករយៈពេល៥ថ្ងៃវិញ នៅពេលសមស្របតាមក្រោយ។ ទន្ទឹមនឹងនេះ ចាប់ពីម៉ោង១២យប់ ថ្ងៃទី០៩ រហូតដល់ម៉ោង១២យប់ ថ្ងៃទី១៦ ខែមេសា ឆ្នាំ២០២០ រាជរដ្ឋាភិបាល ក៏បានដាក់បម្រាមគោចរឆ្លងពីខេត្តមួយទៅខេត្តមួយផងដែរ លើកលែងតែក្នុងភូមិសាស្រ្តរវាងរាជធានីភ្នំពេញ និងខេត្តកណ្តាលតែប៉ុណ្ណោះ៕	2020-04-11T22:25:00+07:00	freshnewsasia.com	https://m.freshnewsasia.com/index.php/en/localnews/155188-2020-04-11-08-25-14.html
a1be3898-61eb-4331-9a73-6343cd71dde3	រដ្ឋមន្ដ្រីកសិកម្ម និងបណ្ឌិត ម៉ុង ឫទ្ធី ជំរុញឲ្យវិនិយោគិន ច្បាមយកឱកាសមាសបង្កើនផលិតកម្មចិញ្ចឹមសត្វ ចូលរួមធានាសន្តិសុខស្បៀង ក្នុងគ្រាប្រទេសជាតិ កំពុងជួបវិបត្ដិជំងឺកូវីដ១៩	តាមការអំពាវនាវរបស់សម្តេចតេជោ ហ៊ុន សែន នាយករដ្ឋមន្រ្តី ឲ្យប្រជាពលរដ្ឋត្រូវខិតខំធ្វើការដាំដុះ ជំរុញផលិតកម្មកសិកម្មរួមមាន ការចិញ្ចឹមជ្រូក មាន់ ទា ត្រី និងដាំបន្លែ ដើម្បីបង្កើនបរិមាណផ្គត់ផ្គង់ ឲ្យតម្រូវការក្នុងស្រុក ហើយឆ្លៀតយកឱកាសនេះបង្កើតជាកាលានុវត្តភាព សម្រាប់វិស័យកសិកម្ម ខណៈកម្ពុជាបិទការនាំចូលពីខាងក្រៅ ដើម្បីចូលរួមបង្ការ និងទប់ស្កាត់ការរីករាលដាល ជំងឺឆ្លងសកលកូវីដ១៩, នៅព្រឹកទី១១ ខែមេសា ឆ្នាំ២០២០នេះ បណ្ឌិត ម៉ុង ឫទ្ធី ប្រធានគណកម្មាធិការទី៣នៃព្រឹទ្ធសភាព សហប្រធានក្រុមការងារជាមួយវិស័យឯកជន (ក្រុមការងារផ្នែកកសិកម្ម កសិ-ឧស្សាហកម្ម ក្រុម «ក») និងជាស្ថាបនិកក្រុមហ៊ុនម៉ុង ឫទ្ធីគ្រុប បានរៀបចំកម្មវិធីអញ្ជើញលោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ ទៅធ្វើទស្សនកិច្ច នៅតំបន់អភិវឌ្ឍន៍កសិ-ឧស្សាហកម្មកែវផុស ក្នុងភូមិកែវផុស ឃុំកែវផុស ស្រុកស្ទឹងហាវ ខេត្តព្រះសីហនុ។ * ទី១៖ ពិនិត្យ និងតាមដានពីវឌ្ឍន ភាពនៃវិស័យកសិ-ឧស្សាហកម្ម លើគ្រប់ខ្សែច្រវាក់ផលិតកម្ម (រោងចក្រផលិតចំណីសត្វអឹមភិក កសិដ្ឋានចិញ្ចឹមជ្រូកតាកឹង កសិដ្ឋានពាណិជ្ជកម្មទី៤ ចំការដូងប្រេង និងរោងចក្រកែច្នៃទី១ អន្លង់ក្រពើ) * ទី២៖ ធ្វើការពិភាក្សារួមគ្នាក្នុងនាមរាជរដ្ឋាភិបាល និងវិស័យឯកជន ក្នុងឆន្ទៈរួម គឺធ្វើយ៉ាងណាបង្កើនផលិតភាពផលិតកម្ម កសិកម្មធានាសន្តិសុខស្បៀង ក្នុងកាលៈទេសៈដែលប្រទេសយើង កំពុងតែមានវិបត្តិបណ្តាលមកពីជំងឺឆ្លងសកលកូវីដ-១៩។ ក្នុងដំណើរទស្សនកិច្ចនោះ លោករដ្ឋមន្ត្រី វេង សាខុន និងលោកបណ្ឌិតម៉ុង ឫទ្ធី បានអញ្ជើញចុះពិនិត្យហើយទទួលបានព័ត៌មានដូចខាងក្រោម៖ ១៖ រោងចក្រអាចផលិតចំណីសត្វគ្រប់ប្រភេទ បានប្រមាណ៦ពាន់តោនក្នុងមួយខែ ផ្គត់ផ្គងឲ្យកសិដ្ឋាន និងដៃគូសហការចិញ្ចឹម ដោយប្រើប្រាស់វត្ថុធាតុដើម ក្នុងស្រុកក្នុង១ខែមាន៖ ពោត៣០០០តោន កន្ទក់ និងកន្ទក់ស្រូវសាឡី៧០០តោន កាកស្រាបៀរ៤០០តោន និងដំឡូង១០០០តោន។ ក្រៅពីនេះ រោងចក្រ ក៏បាននាំចូលវត្ថុធាតុដើម ដើម្បីបំពេញឲ្យត្រូវការខ្វះខាត។ បច្ចុប្បន្នវត្ថុធាតុក្នុងស្រុក មានគ្រប់គ្រាន់សម្រាប់ផ្គត់ផ្គង់ឲ្យរោងចក្រ ហើយតម្លៃអាចទទួលយក បានទាំងអ្នកផលិត និងអ្នកប្រើប្រាស់។ ២៖ កសិដ្ឋានចិញ្ចឹមជ្រូកតាកឹង៖ កសិដ្ឋានមានមេ-បាពូជចំនួន៩ពាន់ក្បាល ក្នុង១ឆ្នាំ អាចលក់កូនជ្រូកពូជជូនសហគមន៍បាន ៦០០០ក្បាល និងកូនជ្រូកសាច់ ៨០០០ក្បាល ហើយក្នុង១ខែអាចផ្គត់ផ្គង់ជ្រូកសាច់ ឲ្យទីផ្សារបាន១៤ពាន់ក្បាល អនាគតគ្រោងបង្កើនចំនួនផ្គត់ផ្គង់ជ្រូកសាច់ឲ្យទីផ្សារ១០០០ក្បាល ក្នុងមួយថ្ងៃ។ បច្ចុប្បន្នកសិដ្ឋាន ប្រើភ្លើងផលិតចេញពីលាមកជ្រូក (Biogas) អាចជួយកាត់បន្ថយផ្លៃដើម បានយ៉ាងល្អប្រសើរ។ ៣៖ កសិដ្ឋានចិញ្ចឹមជ្រូកសាច់លើផ្ទៃដី ១០០ហិកតា បំពាក់ដោយឧបករណ៍ទំនើបស្វ័យប្រវត្តិ ប្រព័ន្ធការពារសុវត្ថិភាព -ល- កសិដ្ឋាននេះ មានផែនការផលិតជ្រូកសាច់ ឲ្យបាន១០០០ក្បាលក្នុង១ថ្ងៃ សម្រាប់ផ្គត់ផ្គង់ឲ្យទីផ្សារក្នុងស្រុក។ ដំណើរបេសកកម្មរបស់រដ្ឋមន្ត្រី វេង សាខុន នៅថ្ងៃនេះ ទទួលបានអត្ថប្រយោជន៍សំខាន់ៗជាច្រើន ហើយអត្ថប្រយោជន៍ទាំងអស់នេះ គឺជាសារដ៏សំខាន់ ដែលលោកទាំងពីរ ចង់ផ្ញើជូនទៅដល់អ្នកបរិភោគ អ្នកផលិត និងវិនិយោគិន គួរត្រឹះរិះពិចារណាច្បាមយកឱកាសមាសនេះ ដើម្បីរួមគ្នាធានា ឲ្យបាននូវសន្តិសុខស្បៀង ក្នុងកាលៈទេសៈដែលប្រទេសជាតិ កំពុងជួបនូវវិបត្តិជំងឺ ឆ្លងសកលកូវីដ១៩ ហើយខ្លឹមសារសំខាន់ៗទាំងនោះ មានដូចខាងក្រោម៖ * ក្រុមហ៊ុនផលិតចំណីសត្វ ត្រូវខិតខំប្រើប្រាស់វត្ថុធាតុដើម ក្នុងស្រុកឲ្យអស់លទ្ធភាព ប្រយោជន៍ ជំរុញផលិតកម្មក្នុងស្រុក ធានាបរិមាណផ្គត់ផ្គង់ ស្តង់ដារ និងគុណភាព តាមតម្រូវការទីផ្សារ។ ឆ្លៀតយកឱកាសនេះ បង្កើតកាលានុវត្តភាព ឲ្យវិស័យកសិកម្ម កសិ-ឧស្សាហកម្ម បង្កើតការងារនៅមូលដ្ឋាន និងបង្កើនប្រាក់ចំណូល។ * អំពាវនាវឲ្យក្រុមហ៊ុនចិញ្ចឹមសត្វ និងផលិតចំណីសត្វ ត្រូវសហការគ្នាបង្កើនផលិតភាពផលិតកម្ម រួមគ្នាធានាឲ្យបាននូវសន្តិសុខស្បៀងទាំងពេលបច្ចុប្បន្ន ក៏ដូចជាពេលអនាគត និងជាពិសេស ដើម្បីស្រូបយកកំលាំងពលកម្មក្នុងស្រុកឲ្យអស់លទ្ធភាព។ * លើកទឹកចិត្តដល់ការវិនិយោគ លើវិស័យកសិកម្មក្នុងស្រុក ជាលក្ខណៈកសិដ្ឋានទំនើបបំពេញឲ្យ ខ្សែច្រវាក់ផលិតកម្ម (ចិញ្ចឹម ផលិតចំណី ផលិតវត្ថុធាតុដើម រោងចក្រកែច្នៃ ប្រើលាមកសត្វ ជាថាមពលផ្គត់ផ្គង់ឲ្យកសិដ្ឋាន និងផលិតជីកុំប៉ុស្តិ៍) កាត់បន្ថយការនាំចូល។ * ក្រុមហ៊ុនចិញ្ចឹមសត្វ ផលិតចំណីសត្វ ក្រុមហ៊ុន ឬអាជីវករលក់ ចែកចាយសាច់សត្វ ស៊ុត ផលិតផលមានដើមកំណើតពីសត្វ លក់ចែកចាយធាតុចូល កសិកម្មផ្សេងៗទៀត មិនត្រូវឆ្លៀត ឱកាសតម្លើងថ្លៃផលិតផល ដែលនាំឲ្យប៉ះពាល់ដល់ជីវភាពអ្នកបរិភោគ។ * អ្នកបរិភោគមិនគួរបារម្ភ អំពីការខ្វះខាតស្បៀង ក្រសួងសូមបញ្ជាក់ថា រាជរដ្ឋាភិបាលបានបម្រុងស្បៀងទុកគ្រប់គ្រាន់ (អង្ករ ត្រី សាច់ និងបន្លែ) សម្រាប់ផ្គត់ផ្គង់ ឲ្យតម្រូវការរបស់អ្នកបរិភោគ។ ឆ្លៀតយកឱកាសនេះ លោកបណ្ឌិត ម៉ុង ឫទ្ធី បានថ្លែងអំណរគុណ និងវាយតម្លៃខ្ពស់ ចំពោះដំណើរទស្សនកិច្ចរបស់លោករដ្ឋមន្រ្តី និងសហការី ហើយកាន់តែពិសេសនោះ គឺនេះជាលើកទី១ ដែលលោករដ្ឋមន្រ្តីក្រសួងកសិកម្ម រុក្ខាប្រមាញ់ និងនេសាទ បានអញ្ជើញមកធ្វើទស្សន កិច្ចនៅតំបន់កសិ-ឧស្សាហកម្មម៉ុង ឫទ្ធីកែវផុស បន្ទាប់ពី២៦ឆ្នាំនៃការចាប់បដិសន្ធិ។ ក្នុងនាមលោកជាសហប្រធានក្រុម «ក» លោកបណ្ឌិតថា នឹងបន្តសហការពេញលេញ ជាមួយក្រសួងកសិកម្ម ដើម្បីចូលរួមបង្កើតកាលានុវត្តភាព សម្រាប់វិស័យកសិកម្ម និងកសិ-ឧស្សាហកម្មទាំងពេលបច្ចុប្បន្ន និងពេលអនាគត។ លោករដ្ឋមន្ត្រី បានថ្លែងអំណរគុណចំពោះពេលវេលា និងការបដិសណ្ឋារកិច្ចយ៉ាងកក់ក្តៅ របស់លោកបណ្ឌិត និងសហការី និងវាយតម្លៃខ្ពស់ ចំពោះកិច្ចខិតខំប្រឹងប្រែងប្រកបដោយ ឧត្តមគតិចូលរួមអភិវឌ្ឍវិស័យកសិកម្ម ក្នុងទិសដៅចែករំលែក និងទទួលខុសត្រូវរួមគ្នា ដើម្បីធានានូវសន្តិសុខស្បៀង កំណើន សេដ្ឋកិច្ច បង្កើតការងារ ចំណូលគ្រួសារ និងកាត់បន្ថយភាពក្រីក្រ៕	2020-04-11T22:07:00+07:00	freshnewsasia.com	https://m.freshnewsasia.com/index.php/en/localnews/155187-2020-04-11-08-07-31.html
eb6c264a-015f-4a7a-aa5b-1b5d77e8eee6	អធិការនគរបាលខណ្ឌឫស្សីកែវ ប្រកាសបរិច្ចាគប្រាក់បៀវត្ស រយៈពេល ៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោកវរសេនីយ៍ទោ ហ៊ាង ថារ៉េត អធិការនគរបាលខណ្ឌឫស្សីកែវ បានប្រកាសបរិច្ចាគប្រាក់បៀវត្សរបស់ខ្លួន ចំនួន ៤០០,០០០រៀល (សែសឹបម៉ឺនរៀល) រយៈពេល ៦ខែ សរុប (ពីរលានសែសឹបម៉ឺនរៀល) ដោយគិតចាប់ពីខែឧសភា ដល់ខែតុលា ឆ្នាំ២០២០ ជូនទៅគណៈកម្មការជាតិប្រយុទ្ធប្រឆាំងនិងជំងឺកូវីដ-១៩ (COVID-19)។ លោកវរសេនីយ៍ទោ ហ៊ាង ថារ៉េត បានថ្លែងថា ដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងទៅនិងជំងឺកូវីដ-១៩ (COVID-10) នៅក្នុងព្រះរាជាណាចក្រកម្ពុជា ដែលស្ថិតក្នុងស្ថានភាពរីករាលដាល «ខ្ញុំបាទសូមផ្ដល់ប្រាក់បៀរវត្សរ៍ របស់ខ្ញុំបាទជាអធិការ នៃអធិការដ្ឋាននគរបាលខណ្ឌឫស្សីកែវ ចំនួន ៤០០,០០០រៀល (សែសឹបម៉ឺនរៀល) រយៈពេល ៦ខែ សរុប (ពីរលានសែសឹបម៉ឺនរៀល) ដោយគិតចាប់ពីខែឧសភា ដល់ខែតុលា ឆ្នាំ២០២០ ជូនទៅគណៈកម្មការជាតិប្រយុទ្ធប្រឆាំងនិងជំងឺកូវីដ-១៩»។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-11T20:50:00+07:00	freshnewsasia.com	https://m.freshnewsasia.com/index.php/en/localnews/155167-2020-04-11-06-50-57.html
4e3c324b-8fac-40b7-b53d-9521eaa841eb	ទូតខ្មែរនៅកូរ៉េខាងត្បូង ជូនដំណឹងពីវិធានការណ៍រឹតបន្ដឹងបន្ថែមរបស់រដ្ឋាភិបាលប្រទេសនេះ ដើម្បីបង្ការ និងទប់ស្កាត់ជំងឺ COVID-19	ស្ថានឯកអគ្គរាជទូតកម្ពុជា ប្រចាំសាធារណរដ្ឋកូរ៉េ (កូរ៉េខាងត្បូង) បានចេញសេចក្ដីជូនដំណឹងថ្មីមួយ បង្ហាញពីវិធានការណ៍រឹតបន្ដឹងបន្ថែម ក្នុងការចូលសាធារណរដ្ឋកូរ៉េ ដើម្បីចូលរួមបង្ការ និងទប់ស្កាត់ការរីករាលដាល នៃជំងឺ COVID-19 នៅក្នុងប្រទេសមួយនេះ។ តាមរយៈសេចក្ដីជូនដំណឹងដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១១ ខែមេសា ឆ្នាំ២០២០នេះ បានបង្ហាញថា រដ្ឋាភិបាលសាធារណរដ្ឋកូរ៉េ បានចេញវិធានការណ៍រឹតបន្ដឹងចំនួន០២បន្ថែមទៀត រួមមាន៖ ទី១៖ បានធ្វើមោឃៈភាពជាបណ្ដោះអាសន្ន ចំពោះទិដ្ឋាការរយៈពេលខ្លី ចូលសាធារណរដ្ឋកូរ៉េ ដែលនៅមានសុពលភាព (all valid single and multiple short-term visas) ប្រភេទ C1 និង C3 ដែលបានចេញដោយស្ថានទូតកូរ៉េនៅបរទេស មុនឬត្រឹមថ្ងៃទី៥ ខែមេសា ឆ្នាំ២០២០ ហើយវិធានការណ៍នេះ នឹងចូលជាធរមាននៅថ្ងៃទី១៣ ខែមេសា ឆ្នាំ២០២០ វេលាម៉ោង០០៖០០នាទីតទៅ។ ទី២៖ សម្រាប់ជនបរទេសទាំងឡាយណា ដែលស្ថិតក្នុងលក្ខខណ្ឌខាងលើ ហើយមានបំណង ចូលសាធារណរដ្ឋកូរ៉េ ចាប់ពីថ្ងៃទី ១៣ ខែមេសា ឆ្នាំ២០២០ នេះតទៅ ត្រូវស្នើសុំទិដ្ឋាការប្រភេទថ្មី សាជាថ្មីម្ដងទៀត នៅស្ថានទូតកូរ៉េប្រចាំនៅបរទេស។ គួរជម្រាបថា អាជ្ញាធរសុខាភិបាលកូរ៉េខាងត្បូងនៅថ្ងៃសៅរ៍នេះ បានរាយការណ៍ឲ្យដឹងថា ក្នុងរយៈពេល២៤ម៉ោងកន្លងមកនេះ ខ្លួនបានរកឃើញករណីឆ្លងថ្មីៗ នៃជំងឺ COVID-19 ចំនួន៣០ករណីបន្ថែមទៀត នៅទូទាំងប្រទេស ដែលនាំឲ្យចំនួនករណីឆ្លងសរុប នៅក្នុងប្រទេសអាស៊ីខាងកើតមួយនេះកើនដល់ ១០,៤៨០ករណី៕	2020-04-11T19:55:00+07:00	freshnewsasia.com	https://m.freshnewsasia.com/index.php/en/localnews/155156-2020-04-11-05-55-38.html
697108af-637a-4a66-b241-fedb65c14c57	រឿងរ៉ាវមិនប្រក្រតីកើតឡើងលើកប៉ាល់ខ្នាតធំមួយ ដែលផ្ទុកអ្នកជំងឺ COVID-19 ជិត១០០នាក់ ប៉ុន្តែត្រូវបានអនុញ្ញាតឲ្យចូលចតនៅអូស្ត្រាលី!	អ្នកដំណើរនៅលើកប៉ាល់ខ្នាតយក្សមួយគ្រឿង ដែលរងការវាយប្រហារដោយវីរុស COVID-19 ត្រូវបានអនុញ្ញាតឱ្យចុះពីលើកប៉ាល់នៅឯកំពង់ផែ ស៊ឺឃ្យូឡឺ ខ្វេយ (Circular Quay) នៃទីក្រុងស៊ីដនី ប្រទេសអូស្ត្រលី បើទោះជាអាជ្ញាធរទទួលបានដំណឹងថា មនុស្ស ១៣នាក់ នៅលើកប៉ាល់ធ្លាក់ខ្លួនឈឺក៏ដោយ។ នេះបើតាមប្រព័ន្ធផ្សព្វផ្សាយក្នុងស្រុក ដកស្រង់ និងចេញផ្សាយដោយទីភ្នាក់ងារព័ត៌មានចិនស៊ីនហួរ នៅរសៀលថ្ងៃសៅរ៍ ទី១១ ខែមេសា ឆ្នាំ២០២០។ បើតាមទូរទស្សន៍ សេវិនញូស (Seven News channel) អ្នកគ្រប់គ្រងកប៉ាល់ខាងលើដែលមានឈ្មោះ អូវេសិនអូហ្វដឺស៊ី (Ovation of the Seas) ជាកម្មសិទ្ធិរបស់ក្រុមហ៊ុន រ៉ូយ៉ាល់ ខារីបបៀន (Royal Caribbean) បានប្រាប់អាជ្ញាធរសហព័ន្ធពីស្ថានភាព អ្នកដំណើរដែលធ្លាក់ខ្លួនឈឺ ក្នុងនោះមានអ្នកជំងឺ ០៣នាក់ក្ដៅខ្លួនខ្លាំង មុននឹងចូលចតនៅឯកំពង់ផែ Circular Quay កាលពីថ្ងៃទី១៨ ខែមីនា។ ប៉ុន្តែអាជ្ញាធរសុខាភិបាលអូស្ត្រាលី នៅតែអនុញ្ញាតឱ្យកប៉ាល់នេះចូលចត ដោយគ្មានការត្រួតពិនិត្យ។ មកទល់នឹងបច្ចុប្បន្ន អ្នកដំណើរ ៩៨នាក់លើកប៉ាល់ Ovation of the Seas ត្រូវ បានធ្វើតេស្ដវិជ្ជមាន COVID-19 ហើយក្នុងចំណោមពួកគេ មានបុរសអាយុ ៧២ឆ្នាំម្នាក់បានស្លាប់។ គួរជម្រាបថា សេចក្ដីរាយការណ៍របស់ទូរទស្សន៍ Seven News channel កើតមានឡើង ខណៈលេចលឺព័ត៌មានថា មានការស៊ើបអង្កេតពីបទឧក្រិដ្ឋមួយ កំពុងធ្វើឡើងលើកប៉ាល់ Ovation of the Seas បន្ទាប់ពីអ្នកដំណើរ ២,៧០០នាក់ នៅលើកប៉ាល់មួយផ្សេងទៀត រ៉ាប៊ី ព្រីនសេស (Ruby Princess) ត្រូវបានអនុញ្ញាតឱ្យអ្នកដំណើរចុះពីលើកប៉ាល់ កាលពីថ្ងៃទី១៩ ខែមីនាកន្លងទៅ។ អ្នកដំណើរលើកប៉ាល់ Ruby Princess ត្រូវបានគេរាយការណ៍ថា មានជាប់ពាក់ព័ន្ធនឹងករណីឆ្លង COVID-19 រាប់រយនាក់ ហើយមានមនុស្ស ១៥នាក់បានស្លាប់។ កប៉ាល់ Ovation of the Seas មានគោលដៅធ្វើដំណើរ ពីទីក្រុងស៊ីដនី ទៅកាន់ប្រទេសនូវែលសេឡង់ និងបណ្ដាកោះនៃតំបន់ប៉ាស៊ីហ្វិក។ ប៉ុន្តែគោលដៅនេះត្រូវបានផ្លាស់ប្ដូរ ក្រោយនាយករដ្ឋមន្ត្រីអូស្រ្តាលីលោក ស្កុត ម៉ូរីសសុន (Scott Morrison) បិទព្រំដែនទឹក និងបង្គាប់ឱ្យកប៉ាល់នេះត្រឡប់ក្រោយ ខណៈបើតាម Seven News channel អ្នកដំណើរទាំងអស់មិនទទួលបានការប្រឹក្សាយោបល់ពីអាជ្ញាធរសុខាភិបាលអូស្ត្រាលី ឱ្យនៅដាច់ដោយឡែកភ្លាមៗនោះទេ៕	2020-04-11T19:53:00+07:00	freshnewsasia.com	https://m.freshnewsasia.com/index.php/en/internationalnews/155154-2020-04-11-05-53-10.html
167017cd-c10d-485f-84bb-f611660cdae0	ថ្នាក់ដឹកនាំ និងមន្ត្រីរាជការក្នុងស្រុកឧដុង្គ ខេត្តកំពង់ស្ពឺ ៦៥រូប បរិច្ចាគប្រាក់បៀវត្សជិត ៣២លានរៀល ជូនគណៈកម្មការជាតិប្រយុទ្ធប្រឆាំងជំងឺកូវីដ-១៩	ដឹកនាំ និងមន្ត្រីរាជការទូទាំងស្រុកឧដុង្គ ខេត្តកំពង់ស្ពឺ ចំនួន ៦៥រូប នៅថ្ងៃទី១១ ខែមេសា ឆ្នាំ២០២០នេះ បានស្ម័គ្រចិត្តបរិច្ចាគបៀវត្សរបស់ខ្លួន ចំនួន ៣១,៥៨០,០០០រៀល ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០។ រហូតមកដល់ពេលនេះ មានថ្នាក់ដឹកនាំរាជរដ្ឋាភិបាលកម្ពុជា ស្ថាប័នរដ្ឋសភា ព្រឹទ្ធសភា តុលាការ រួមទាំងក្រសួង ស្ថាប័ន និងអង្គភាពជាច្រើនទៀត បានចូលរួមបរិច្ចាគប្រាក់បៀវត្ស រៀងៗខ្លួនជាបន្តបន្ទាប់ ដើម្បីរួមគ្នាជួយដល់យុទ្ធនាការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា ខណៈដែលជំងឺនេះ បាន និងកំពុងរីករាលដាលកាន់តែច្រើនឡើង៕	2020-04-11T19:43:00+07:00	freshnewsasia.com	https://m.freshnewsasia.com/index.php/en/localnews/155152-2020-04-11-05-43-22.html
22f11e43-67c2-4314-8092-c5823163f599	ក្រុមហ៊ុន ដូនពេញ (ខេមបូឌា) គ្រុប ប្រគល់ទឹកពិសាធម្មជាតិ ប្រូវីដា ៥ពាន់កេស ជូនអ្នកតំណាងរាស្ត្រមណ្ឌលកំពង់ស្ពឺ សម្រាប់ចូលរួមយុទ្ធនាការបង្ការជំងឺកូវីដ១៩	ដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងទប់ស្កាត់ការរីករាលដាលនៃជំងឺកូវីដ១៩ លោកឧកញ៉ា អ៉ឹង ប៊ុនហ៊ូវ ប្រធានអគ្គនាយកក្រុមហ៊ុន ដូនពេញ (ខេមបូឌា) គ្រុប និងលោកស្រី នៅថ្ងៃទី១០ ខែមេសា ឆ្នាំ២០២០ បាននាំយកទឹកពិសាធម្មជាតិ ប្រូវីដា ចំនួន ៥,០០០កេស ប្រគល់ជូនលោក ហ៊ុន ម៉ានី អ្នកតំណាងរាស្ត្រមណ្ឌលខេត្តកំពង់ស្ពឺ ដើម្បីប្រើប្រាស់ក្នុងយុទ្ធនាការប្រយុទ្ធប្រឆាំងនឹងជំងឺកូវីដ ១៩។ លោក ហ៊ុន ម៉ានី បានថ្លែងអំណរគុណយ៉ាងជ្រាលជ្រៅចំពោះលោកឧកញ៉ា និងលោកស្រី ជាសប្បុរសជន ដែលបានបរិច្ចាគនូវធនធានផ្ទាល់ខ្លួនដោយទឹកចិត្តជ្រះថ្លា ចូលរួមជាមួយរាជរដ្ឋាភិបាល ដើម្បីប្រយុទ្ធប្រឆាំងការរីករាលដាលនៃជំងឺ COVID-19 ដែលជាសត្រូវឥតស្រមោលនៃមនុស្សជាតិ។ ប្រូវីដា ជាទឹកពិសាធម្មជាតិទី១ នៅកម្ពុជា មានប្រភពចេញពីព្រៃត្រូពិចធម្មជាតិនាជួរភ្នំខេត្តកំពត ដែលសម្បូរទៅដោយសារធាតុរ៉ែ ច្រើនប្រភេទដូចជា៖ សូដ្យូម ប៉ូតាស្យូម ម៉ាញ៉េស្យូម កាល់ស្យូម សម្រាប់ សុខភាពអ្នក និងក្រុមគ្រួសារ៕	2020-04-11T19:41:00+07:00	freshnewsasia.com	https://m.freshnewsasia.com/index.php/en/localnews/155151-2020-04-11-05-41-53.html
35f01b18-6881-4e43-af7a-5f6db2f99f20	រដ្ឋបាលខេត្តកំពង់ចាម ទទួលបានអំណោយពីសាខាប្រេងឥន្ធនៈតេលាខេត្ត ដើម្បីចូលរួមប្រឆាំងជំងឺកូវីដ១៩	លោក ឈុន ស្រ៊ា ម្ចាស់សាខាប្រេងឥន្ធនៈតេលា សាខាខេត្តកំពង់ចាម នាព្រឹកថ្ងៃទី១១ ខែមេសា ឆ្នាំ២០២០នេះ បាននាំយកអំណោយ ជាអង្ករគ្រឿងឧបភោគបរិភោគ និងសម្ភារៈមួយចំនួនទៀត ជូនដល់គណៈកម្មការប្រយុទ្ធប្រឆាំងជម្ងឺកូវីដ១៩ ខេត្តកំពង់ចាម ដើម្បីចូលរួមប្រឆាំងនឹងជំងឺកូវីដ១៩។ អំណោយដែលបានផ្ដល់ជូន រដ្ឋបាលខេត្តកំពង់ចាមរួមមាន៖ អង្កចំនួន៣តោន ម៉ាស់៥,០០០, ក្រម៉ា៥០០, មី៣កេសធំ និងអាលកុល៨កាន ស្មើនឹង២៤០លីត្រ ផ្តល់ជូន គណៈកម្មការប្រយុទ្ធជំងឺកូវីដ ១៩ ខេត្តកំពង់ចាម សម្រាប់ចាត់ចែងក្នុងយុទ្ធនាការ បង្ការ ទប់ស្កាត់ការរីករាលដាល នៃវីរុសកូរ៉ូណា (កូវីដ១៩)។ ស្ថិតក្នុងឱកាសនោះ បន្ទាប់ពីថ្លែងអំណរគុណដល់ម្ចាស់អំណោយ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺកូវីដ១៩ខេត្ត បានលើកឡើងដែរថា អំណោយដែលសាខាប្រេងឥន្ធនៈតេលា បានប្រគល់ជូននាពេលនេះ គឺជាការរួមចំណែក យ៉ាងសំខាន់ ក្នុងសកម្មភាពនានា ដើម្បីប្រយុទ្ធនឹងជំងឺកូវីដ១៩ ដែលជាការជួយ រំលែកទុក្ខលំបាកការខ្វះខាត របស់បងប្អូនប្រជាពលរដ្ឋ។ ជាពិសេសបងប្អូនពលករដែលទើបតែត្រឡប់មកពីក្រៅប្រទេសវិញ និងក្រុមការងារចុះបំពេញបេសកកម្មការពារទប់ស្កាត់ ការរីករាលដាល នៃវីរុសកូវីដ១៩ ខណៈដែលរាជរដ្ឋាភិបាលកម្ពុជា បាននឹងកំពុងយកចិត្តទុកដាក់ ក្នុងការអំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និង បងប្អូនប្រជាពលរដ្ឋ ដើម្បីរួមគ្នាប្រយុទ្ធ ទប់ស្កាត់ ការរីករាលដាល នៃវីរុសកូរ៉ូណា (កូវីដ១៩) ដែលជាជំងឺរាតត្បាតលើសកលលោក ក្នុងពេលបច្ចុប្បន្ន៕	2020-04-11T19:18:00+07:00	freshnewsasia.com	https://m.freshnewsasia.com/index.php/en/localnews/155146-2020-04-11-05-18-46.html
5bfb68b6-8352-4381-af4d-b62004c5265e	មន្រ្តីជាន់ខ្ពស់ក្រសួងមហាផ្ទៃ បន្តយុទ្ធនាការចុះផ្សព្វផ្សាយ ពីវិធីការពារប្រយុទ្ធប្រឆាំងជំងឺ COVID-19 និងចែកអំណោយជូនប្រជាពលរដ្ឋដោយសារខ្យល់កន្ទ្រាក់ នៅស្រុកថ្មគោល ខេត្តបាត់ដំបង	នាយឧត្តមសេនីយ៍ សួស អង្គារ៍ អនុរដ្ឋលេខាធិការក្រសួងមហាផ្ទៃ និងជាសមាជិកក្រុមការងាររាជរដ្ឋាភិបាលចុះជួយមូលដ្ឋាន ស្រុកថ្មគោល ខេត្តបាត់ដំបង នាព្រឹកថ្ងៃទី១១ ខែមេសា ឆ្នាំ២០២០នេះ បានដឹកនាំក្រុមការងារចុះផ្សព្វផ្សាយសេចក្តីណែនាំរបស់ក្រសួងសុខាភិបាល និងជម្រាបជូនប្រជាពលរដ្ឋ ឲ្យយល់ដឹងពីវីធីការពារ ការប្រយុទ្ធប្រឆាំងនិងវិធីការពារនៃជំងឺ COVID-19 នៅឃុំតាម៉ឺន ស្រុកថ្មគោល ខេត្តបាត់ដំបង។ ជាមួយគ្នានេះ ក្រុមការងារ ក៏បាននាំអំណោយសម្តេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ ប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តបាត់ដំបង យកទៅចែក ជូនដល់ពលរដ្ឋ៨គ្រួសារ ដោយសារខ្យល់កន្រ្តាក់ មានភូមិចំនួន៥ នៅក្នុងឃុំតាម៉ឺន ក្នុងស្រុកថ្មគោល កន្លងទៅថ្មីៗនេះ។ នាយឧត្តមសេនីយ៍ សួស អង្គារ៍ បានជម្រាបជូន ទៅប្រជាពលរដ្ឋនៅក្នុងឃុំតាម៉ឺនថា យើងត្រូវប្រុងប្រយ័ត្នទាំងអស់គ្នា ខណៈពេលដែលពលរដ្ឋទើបមកពីធ្វើការ នៅជាយដែនកម្ពុជា-ថៃ និងអ្នករស់នៅក្នុងភូមិ ត្រូវយល់ដឹងតាមការណែនាំរបស់ក្រសួងសុខាភិបាល ដោយសភាពការបច្ចុប្បន្នជំងឺ Covid-19 ថ្មីកំពុងរីករាលដាល លើពិភពលោកយ៉ាងលឿន និងសាហាវបំផុត ឯនៅកម្ពុជាប្រជាពលរដ្ឋយើង បានឆ្លងពីប្រទេសគេ តាមរយៈការប្រាស្រ័យទាក់ទងគ្នា ជាមួយអ្នកផ្ទុកមេរោគនេះ ហើយបាននាំចូលក្នុងស្រុកខ្មែរផងដែរ។ នាយឧត្តមសេនីយ៍បានបន្ដថា នៅឃុំតាម៉ឺនយើងនេះ មិនទាន់មានការឆ្លងជំងឺនេះនៅឡើយទេ ដូចនេះហើយ យើងក៏មិនត្រូវធ្វេសប្រហែសដែរ ហើយត្រូវចេះការពារ ពីការប្រយុទ្ធប្រឆាំងជំងឺ Covid-19 នេះ តាមការណែនាំរបស់ក្រសួង សុខាភិបាលកម្ពុជា និងនាំគ្នាទប់ស្កាត់ កុំឲ្យមានការឆ្លង ដល់ពលរដ្ឋទាំងអស់នៅក្នុងមូលដ្ឋាន។ លោកបានបញ្ជាក់ថា «សូមបងប្អូនប្រជាពលរដ្ឋទាំងអស់អនុវត្តវិធីកាត់បន្ថយហានិភ័យពីការឆ្លងជំងឺ Covid-19 ដូចជា ត្រូវលាងដៃឲ្យបានញឹកញាប់ ជាមួយសាប៊ូ និងទឹកស្អាត ឬទឹកអាល់កុលលាងដៃ, ខ្ទប់មាត់និងច្រមុះនៅពេលក្អក ឬកណ្តាស់ ដោយប្រើក្រមា ឬក្រដាសអនាម័យ រួចបោះចោលក្នុងធុងសំរាម ឲ្យបានត្រឹមត្រូវ, ចៀសវាងប៉ះពាល់ជិតស្និទ្ធជាមួយ អ្នកដែលមានគ្រុនក្ដៅ ក្អក ឬផ្ដាសាយ ឬអ្នកជម្ងឺ, ពេលមិនទាន់លាងដៃសូមកុំប៉ះពាល់ភ្នែក ច្រមុះ ឬមាត់, បរិភោគអាហារ ដែលចម្អិនបានឆ្អិនល្អ, ស្វាគមន៍គ្នាដោយសំពះ ជំនួសការចាប់ដៃ។ សម្រាប់ព័ត៌មានបន្ថែម ឬមានករណីសង្ស័យសូមទំនាក់ទំនងតាមលេខទូរស័ព្ទ ១១៥ដោយឥតគិតថ្លៃ ឬមណ្ឌលសុខភាពដែលនៅជិតបំផុត»។ ក្នុងឱកាសណែនាំតាមវិធីការពារនេះដែរ លោក សួស អង្គារ៍ ក៏បាននាំអំណោយសម្តេចក្រឡាហោម ស ខេង យកទៅចែក ជូនដល់ពលរដ្ឋ៨គ្រួសារ ដោយសារខ្យល់កន្រ្ទាក់មានភូមិចំនួន៥ នៅក្នុងឃុំតាម៉ឺន ក្នុងស្រុកថ្មគោលកន្លងទៅថ្មីៗនេះ។ ដោយបានផ្តល់អំណោយដល់ប្រជាពលរដ្ឋ នៅភូមិទាំង៥មាន ៨គ្រួសារ រងគ្រោះដោយសារខ្យល់កន្រ្តាក់នេះ ដោយម្នាក់ៗទទួលបាន អង្ករ៥០គីឡូក្រាម តង់១ ត្រីខកំប៉ុង១យួរ ទឹកស៊ីអ៊ីវ១យួរ ទឹកសុទ្ធ១ធុងធំ និងថវិកា១២ម៉ឺនរៀល។ លោកបានផ្តាំផ្ញើទៀតថា នៅថ្ងៃបុណ្យចូលឆ្នាំខ្មែរខាងមុខ យើងធ្វើនៅតាមផ្ទះរៀងៗខ្លួន កុំដើរលេងឆ្ងាយ គឺនៅតែផ្ទះប្រសើបំផុតពិសេស ហាមកុំឲ្យមានការជួបជុំគ្នា ដែលមានមនុស្សច្រើន ឬ មានអ្នកកើតជំងឺនេះ សូមកុំទៅជិតឲ្យសោះ គឺគាត់ត្រូវស្ម័គ្រចិត្តដាក់ខ្លួនឯង ឲ្យនៅដោយឡែកពីគេ រយៈពេល១៤ថ្ងៃសិន ក្នុងករណី តស៊ូ ទ្រាំ អត់ធ្មត់បំផុត ទើបជួបក្រុមគ្រួសារបាន គឺចៀសវាងឪពុក ម្តាយ ឬកូននាំមេរោគមកចម្លងក្រុមគ្រួសារ ឲ្យគ្នាទៅវិញទៅមក នាំអន្តរាយដល់គ្រួសារយើង ឲ្យរួចផុតពីជំងឺដ៏សាហាវមួយនេះ។ បងប្អូនប្រជាពលរដ្ឋរងគ្រោះ ដោយសារខ្យល់កន្រ្តាក់ និងជនក្រីក្រ ក្នុងឃុំតាម៉ឺនទាំង៨នាក់ បានថ្លែងអំណរគុណដល់ថ្នាក់ដឹកនាំគ្រប់លំដាប់ថ្នាក់ តែងតែដឹងសុខទុក្ខ និងបានជួយប្រជាពលរដ្ឋគ្រប់ពេលវេលា គ្រប់កាលៈទេសៈ និងគ្រប់ទីកន្លែង៕	2020-04-11T19:08:00+07:00	freshnewsasia.com	https://m.freshnewsasia.com/index.php/en/localnews/155144-2020-04-11-05-08-20.html
f4ed2c9f-5c13-4150-a139-e673091d3d86	ប្រយុទ្ធជំងឺកូវីដ១៩! រដ្ឋបាលខេត្តត្បូងឃ្មុំ ផ្តល់ធុង និងទឹកបាញ់សម្លាប់មេរោគដល់ក្រុង-ស្រុកទាំង៧ នៃមន្ទីរអង្គភាពពាក់ព័ន្ធ និង ស.ស.យ.ក ខេត្ត	នាព្រឹកថ្ងៃទី១១ ខែមេសា ឆ្នាំ២០២០នេះ ធុងបាញ់សម្លាប់មេរោគចំនួន ៣០គ្រឿង និងទឹកថ្នាំសម្លាប់មេរោគ ចំណុះ២៥លីត្រ ចំនួន៥ពីដុង ដែលជាការឧបត្ថម្ភដោយ ក្រុមហ៊ុន GANZBERG ត្រូវបានប្រគល់ជូនរដ្ឋបាលខេត្តត្បូងឃ្មុំ ដើម្បីចូលរួមចំណែកជាមួយនឹងរាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺកូវីដ១៩។ ការប្រគល់ធុង និងថ្នាំបាញ់សម្លាប់មេរោគ នាឱកាសនោះ ធ្វើឡើងក្រោមអធិបតីភាព លោក ជាម ច័ន្ទសោភ័ណ អភិបាលខេត្តត្បូងឃ្មុំ ជាមួយនឹងប្រធានសាខាក្រុមហ៊ុន ganzberg ប្រចាំខេត្តត្បូងឃ្មុំ និងមានការអញ្ជើញចូលរួមពី អភិបាលរងខេត្ត នាយក នាយករងរដ្ឋបាលសាលាខេត្ត ប្រធាន-អនុប្រធាន មន្ទីរអង្គភាពជុំវិញខេត្ត អភិបាលស្រុក-ក្រុង និងអ្នកពាក់ព័ន្ធជាច្រើនរូបទៀត។ ក្នុងឱកាសនោះ លោក ជាម ច័ន្ទសោភ័ណ បានថ្លែងអំណរគុណយ៉ាងជ្រាលជ្រៅ ចំពោះប្រធានសាខាក្រុមហ៊ុន GANZBERG ប្រចាំខេត្តត្បូងឃ្មុំ ដែលបានឧបត្ថម្ភ ធុងនិងទឹកថ្នាំបាញ់សម្លាប់មេរោគ ជូនរដ្ឋបាលខេត្តត្បូងឃ្មុំ និងកោតសរសើរ ដល់សប្បុរសជននានា ដែលតែងតែបរិច្ចាគធនធានផ្ទាល់ខ្លួនទាំងថវិកា និងសម្ភារ និងអ្នកពាក់ព័ន្ធផ្សេងទៀត ដែលបានខិតខំយកចិត្តទុកដាក់អស់កម្លាំងកាយចិត្ត ក្នុងការចុះផ្សព្វផ្សាយដល់បងប្អូនប្រជាពលរដ្ឋ ឲ្យយល់ដឹងអំពីវិធានការការពារ និងបង្ការជំងឺឆ្លងកូវីដ១៩ ដ៏កាចសាហាវនេះ ។ ចំពោះសម្ភារដែលទទួលបានឱកាសនោះ ត្រូវបានលោក ជាម ច័ន្ទសោភ័ណ បែងចែកជូនដល់សាលាស្រុកក្រុង និងមន្ទីរអង្គភាពជុំវិញខេត្ត រួមមាន៖ សាលាស្រុកពញាក្រែក ៣ធុង ស្រុកមេមត់២ធុង ស្រុកត្បូងឃ្មុំ ៣ធុង ស្រុកអូររាំងឪ ២ធុង ស្រុកតំបែរ ២ធុង ស្រុកក្រូចឆ្មារ ២ធុង ក្រុងសួងចំនួន២ធុង ទីបញ្ជាការដ្ឋានកងរាជអាវុធហត្ថខេត្ត១ធុង តំបន់ប្រតិបត្តិការសឹករងខេត្ត១ធុង ស្នងការដ្ឋាននគរបាលខេត្ត១ធុង សហភាពសហព័ន្ធយុវជនកម្ពុជា ខេត្ត៧ធុង និងមន្ទីរសុខាភិបាលខេត្តត្បូងឃ្មុំ៕	2020-04-11T19:07:00+07:00	freshnewsasia.com	https://m.freshnewsasia.com/index.php/en/localnews/155143-2020-04-11-05-07-39.html
c8a34e21-74b5-4954-aa00-70740b6aa712	អភិបាលខេត្តពោធិ៍សាត់ ដាក់កំហិតឱ្យពលករខ្មែរដែលទើបមកពីក្រៅប្រទេស ត្រូវនៅដាច់ដោយឡែក ១៤ថ្ងៃ នៅទីតាំងដែលបានកំណត់ដើម្បីទប់ស្កាត់ការឆ្លងជំងឺកូវីដ១៩	លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធនឹងជំងឺកូវីដ១៩ បានដាក់កំហិតឱ្យពលករខ្មែរទាំងអស់ ដែលទើបត្រឡប់មកពីក្រៅប្រទេស ត្រូវអនុវត្តករណីចត្តាឡីស័ក និងដាក់ខ្លួនឱ្យនៅដាច់ដោយឡែករយៈពេល ១៤ថ្ងៃ នៅទីតាំងដែលបានកំណត់ជាមួយនឹងការរៀបចំស្បៀងអាហារ ទទួលពួកគេឱ្យបានសមរម្យ ដើម្បីទប់ស្កាត់ការឆ្លង រីករាលដាលជំងឺកូវីដ១៩ (Covid-19) ទៅដល់សហគម។ ក្នុងកិច្ចប្រជុំគណៈបញ្ជាការឯកភាពខេត្ត នារសៀលថ្ងៃទី១០ ខែមេសា ឆ្នាំ២០២០ នៅវេទិកាសាលាខេត្ត លោក ម៉ៅ ធនិន បានដាក់បទបញ្ជាដល់កម្លាំងមានសមត្ថកិច្ច ត្រូវធ្វើការត្រួតពិនិត្យ និងបិទការធ្វើដំណើរចេញចូល ឬឆ្លងកាត់ នៅច្រកព្រំប្រទល់ទាំង៧ រវាងខេត្តពោធិ៍សាត់ ជាមួយខេត្តជាប់ព្រំប្រទល់ទាំងអស់ លើកលែងតែករណី ដែលមានចែងក្នុងបទបញ្ជា០២ របស់រាជរដ្ឋាភិបាល រួមមាន៖ ទី១៖ ការដឹកជញ្ជូនទំនិញគ្រប់ប្រភេទ ទាំងតាមផ្លូវគោក ផ្លូវទឹក និងផ្លូវដែក ទី២៖ រថយន្ត និងមធ្យោបាយធ្វើដំណើររបស់មន្ត្រីរាជការស៊ីវិលគ្រប់ស្ថាប័នរដ្ឋ ទាំងថ្នាក់ជាតិ និងថ្នាក់ក្រោមជាតិ ក្នុងគោលដៅបំពេញការងារប្រចាំថ្ងៃ ដែលម្ចាស់ យានយន្ត ត្រូវបង្ហាញដល់កងកម្លាំងមានសមត្ថកិច្ចត្រួតពិនិត្យនូវអត្តសញ្ញាណបណ្ណការងាររបស់ខ្លួន ទី៣៖ រថយន្ត និងមធ្យោបាយធ្វើដំណើររបស់កងកម្លាំងប្រដាប់អាវុធគ្រប់ប្រភេទ ក្នុងគោលដៅបំពេញភារកិច្ចរបស់ខ្លួន ទី៤៖ រថយន្តសង្គ្រោះបន្ទាន់របស់មន្ទីរពេទ្យរដ្ឋ និងឯកជន ទី៥៖ រថយន្តពន្លត់អគ្គីភ័យ ទី៦៖ រថយន្តបម្រើសេវាដឹកជញ្ជូនសំរាម និងកាកសំណល់ ទី៧៖ ការដឹកជញ្ជូនកម្មករទៅកាន់ទីកន្លែងការងារនៅតាមរោងចក្រ-សហគ្រាស ដែលត្រូវមានបណ្ណអនុញ្ញាត ចេញដោយក្រសួងការងារ និងបណ្ដុះបណ្ដាលវិជ្ជាជីវៈ ឬ មន្ទីរការងារ និងបណ្ដុះបណ្ដាលវិជ្ជាជីវៈ ទី៨៖ ការធ្វើដំណើររបស់ប្រជាពលរដ្ឋទៅកាន់មន្ទីរពេទ្យ ឬ មណ្ឌលសុខភាព ដែលនៅជិត បំផុត ដើម្បីទទួលបាននូវសេវាសុខភាពចាំបាច់ និងបន្ទាន់ ដោយកំណត់ចំនួនមនុស្ស មិនឱ្យលើសពី ៤នាក់ សម្រាប់ករណីនីមួយៗ។ លោក ម៉ៅ ធនិន បានបន្ថែមថា រដ្ឋបាលខេត្ត ដែលមានមន្ទីរសុខាភិបាលខេត្ត ជាសេនាធិការ បានត្រៀមរៀបចំទីតាំង សម្រាប់ទុកប្រជាពលរដ្ឋ ឱ្យនៅដាច់ដោយ ឡែករយៈពេល១៤ថ្ងៃ មានចំនួន២ទីតាំង ដែលក្នុងនោះមាន មណ្ឌលសុខភាពកណ្តៀង ក្នុងស្រុកកណ្តៀង ចំនួន២០គ្រែ លើ២បន្ទប់ និងមជ្ឈមណ្ឌល បណ្តុះបណ្តាល វិជ្ជាជីវៈរលាំង ក្នុងឃុំស្នាមព្រះ ស្រុកបាកាន ចំនួន៩០គ្រែ លើ៩បន្ទប់ ក្នុងនោះមានគ្រូពេទ្យជំនាញពិនិត្យសំណាក ចំនួន១៦នាក់ គ្រូពេទ្យពិនិត្យជំងឺទូទៅ ចំនួន៦៥នាក់ និងឡានពេទ្យ ចំនួន៥គ្រឿង។ ទន្ទឹមនឹងនោះរដ្ឋបាលខេត្តបានខិតខំគ្រប់បែបយ៉ាង ដើម្បីគៀងគររកអំណោយសប្បុរសធម៌ មកផ្គត់ផ្គង់ជាស្បៀង សម្ភារៈប្រើប្រាស់ គ្រឿងបរិក្ខាពេទ្យ ដល់ទីតាំងកំណត់ចត្តាឡីស័ក ជាពិសេសពលរដ្ឋដែលខ្វះខាតជាក់ស្តែង បន្ទាប់ពីរងផលប៉ះពាល់សេដ្ឋកិច្ចគ្រួសារ ដោយការផ្ទុះឡើងនៃជំងឺកូវីដ១៩ (Covid-19)នេះ។ សូមជម្រាបថា រាជរដ្ឋាភិបាលកម្ពុជា បានកែសម្រួលបទបញ្ជាថ្មី ដោយអនុវត្តឲ្យប្រជាពលរដ្ឋធ្វើដំណើរចេញចូលរាជធានីភ្នំពេញ និងខេត្តកណ្ដាល ហើយលុបចោលបំរាមការធ្វើដំណើរពីស្រុកមួយ ទៅស្រុកមួយ តែទុកបំរាមការធ្វើដំណើរពីខេត្តមួយ ទៅខេត្តមួយនៅដដែល។ បំរាមនេះចាប់ផ្តើមអនុវត្តពីម៉ោង ២៤៖០០ ថ្ងៃទី០៩ ខែមេសា ឆ្នាំ២០២០ រហូតដល់ម៉ោង ២៤៖០០ ថ្ងៃទី១៦ ខែមេសា ឆ្នាំ២០២០ ដើម្បីទប់ស្កាត់ការរីករាលដាល នៃការឆ្លងជំងឺ COVID-19៕	2020-04-11T18:56:00+07:00	freshnewsasia.com	https://m.freshnewsasia.com/index.php/en/localnews/155139-2020-04-11-04-56-12.html
9d9f6983-ad1c-4300-b063-77f5c8fd7bd1	អគ្គលេខាធិការរង នៃអគ្គលេខាធិការដ្ឋាន គណៈកម្មាធិការជាតិគ្រប់គ្រងគ្រោះមហន្ដរាយ ប្រកាសបរិច្ចាគប្រាក់បៀវត្ស២០ម៉ឺនរៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោក សៀក វិចិត្រ អគ្គលេខាធិការរង នៃអគ្គលេខាធិការដ្ឋាន គណៈកម្មាធិការជាតិគ្រប់គ្រងគ្រោះមហន្ដរាយ នៃទីស្ដីការគណៈរដ្ឋមន្ដ្រី នៅថ្ងៃទី០៦ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្ស របស់ខ្លួន ចំនួន២០ម៉ឺនរៀល ក្នុង១ខែ រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-11T18:48:00+07:00	freshnewsasia.com	https://m.freshnewsasia.com/index.php/en/localnews/155137-2020-04-11-04-48-28.html
c547235e-6497-48bc-a286-d6764d9e266f	លោក ឌី សុកផាន អនុរដ្ឋលេខាធិការក្រសួងមហាផ្ទៃ បរិច្ចាគប្រាក់បៀវត្ស ១ លានរៀល រយៈពេល៥ ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ	លោក ឌី សុកផាន អនុរដ្ឋលេខាធិការក្រសួងមហាផ្ទៃ បានប្រកាសបរិច្ចាគថវិកាចំនួន ១,០០០,០០០រៀល រយៈពេល៥ ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-11T17:39:00+07:00	freshnewsasia.com	https://m.freshnewsasia.com/index.php/en/localnews/155134-2020-04-11-03-39-20.html
2e1d5b2a-96f1-49e1-819f-7ee4d1a794a0	ថ្នាក់ដឹកនាំ និងនិយោជិតប្រៃសណីយ៍កម្ពុជាចំនួន ៧៥រូប បរិច្ចាគប្រាក់បៀវត្សរបស់ខ្លួន ជូនគណៈកម្មការជាតិប្រយុទ្ធប្រឆាំងជំងឺកូវីដ១៩	ថ្នាក់ដឹកនាំ និងនិយោជិតប្រៃសណីយ៍កម្ពុជា៧៥រូប បានបរិច្ចាគប្រាក់បៀវត្សរបស់ខ្លួន ដែលមានទឹកប្រាក់សរុប ៣៣,២៧០,០០០រៀល ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា	2020-04-11T17:37:00+07:00	freshnewsasia.com	https://m.freshnewsasia.com/index.php/en/localnews/155133-2020-04-11-03-37-19.html
fe8f4a64-21aa-4087-bdab-5f8066b07fda	លោក នួន សំបូរ បុគ្គលិកកិច្ចសន្យា ប.ស.ស ប្រកាសបរិច្ចាគប្រាក់បៀវត្ស ៥០% ៦ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ	លោក នួន សំបូរ បុគ្គលិកជាប់កិច្ចសន្យានៅការិយាល័យគោលនយោបាយ នៃបេឡាជាតិរបបសន្តិសុខសង្គម (ប.ស.ស) ក្រសួងការងារ និងបណ្ដុះបណ្ដាលវិជ្ជាជីវៈ បានប្រកាសបរិច្ចាគប្រាក់បៀវត្សក្នុងមួយខែ ៥០% សម្រាប់រយៈពេល ៦ខែ ចាប់ពីខែមេសាដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-11T17:34:00+07:00	freshnewsasia.com	https://m.freshnewsasia.com/index.php/en/localnews/155132-2020-04-11-03-34-10.html
2c105529-d947-4bcd-92e3-4b841cff14ed	ចិនបន្តរកឃើញករណីនាំចូលជំងឺ COVID-19 ពីក្រៅប្រទេសបន្ថែម កាលពីថ្ងៃសុក្រម្សិលមិញនេះ (Video inside)	អាជ្ញាធរសុខាភិបាលចិននៅថ្ងៃសៅរ៍នេះ បានរាយការណ៍ឲ្យដឹងថា ប្រទេសចិនបានរកឃើញករណីឆ្លងថ្មីៗនៃជំងឺ COVID-19 ចំនួន ៤៦ករណីបន្ថែមទៀតនៅទូទាំងប្រទេសតែម្តង។ ប៉ុន្តែក្នុងចំណោមករណីឆ្លងថ្មីៗទាំង ៤៦ករណីនេះមានតែ ០៤ករណីប៉ុណ្ណោះ ដែលជាករណីឆ្លងក្នុងស្រុក ក្រៅពីនោះគឺសុទ្ធតែជាករណីនាំចូលពីក្រៅប្រទេស។ បើយោងតាមការចេញផ្សាយដោយ ទីភ្នាក់ងារព័ត៌មានស៊ីនហួរ នៅព្រឹកថ្ងៃសៅរ៍ ទី១១ ខែមេសា ឆ្នាំ២០២០។ ក្នុងចំណោមករណីឆ្លងក្នុងស្រុកថ្មីៗទាំងបួនករណីខាងលើនេះ មាន ០៣ករណីត្រូវបានរាយការណ៍នៅខេត្តក្វាងទុង (Guangdong) និង ០១ករណីទៀតនៅខេត្តហៃឡុងជាំង (Heilongjiang)។ ដោយឡែកសម្រាប់របាយការណ៍ប្រចាំថ្ងៃ ស្តីពីតួលេខអ្នកជាសះស្បើយពីជំងឺ COVID-19 វិញ គណៈកម្មការសុខាភិបាលចិន (NHC) បានឲ្យដឹងថា ចំនួនសរុបនៃអ្នកដែលបានជាសះស្បើយ នៅទូទាំងប្រទេសចិនបានកើនដល់ ៧៧,៥២៥នាក់ហើយ ដោយក្នុងនោះ ៧០នាក់ទើបតែត្រូវបានគេព្យាបាល ឲ្យជាសះស្បើយជាស្ថាពរឡើងវិញ និងចាកចេញពីមន្ទីរពេទ្យ កាលពីថ្ងៃសុក្រម្សិលមិញ។ នៅក្នុងរបាយការណ៍ថ្មីចុងក្រោយនេះ NHC ក៏បានបញ្ជាក់ផងដែរថា ចំនួនអ្នកឆ្លងសរុបនៃវីរុសកូរ៉ូណាថ្មី ឬ COVID-19 នៅទូទាំងចិនដីគោកបានកើនដល់ ៨១,៩៥៣ករណី ក្នុងនោះ ៣,៣៣៩នាក់បានបាត់បង់ជីវិត។ និយាយជារួមសម្រាប់ថ្ងៃសុក្រ ទី១០ ខែមេសា ម្សិលមិញនេះ មានករណីឆ្លង COVID-19 ថ្មីៗបន្ថែមត្រឹមតែ ៤៦ករណីប៉ុណ្ណោះ ហើយក្នុងចំណោមករណីឆ្លងថ្មីៗទាំង ៤៦ករណីនេះទៀតសោត គឺមានតែ ០៤ករណីប៉ុណ្ណោះដែលជាករណីឆ្លងក្នុងស្រុក ក្រៅពីនោះជាករណីនាំចូលពីក្រៅប្រទេសទាំងអស់ ដែលត្រូវបានអាជ្ញាធរចិនធ្វើតេស្តរកឃើញ ខណៈចំនួនអ្នកសា្លប់នៅថ្ងៃដដែលនេះមានត្រឹមតែ ០៣នាក់ប៉ុណ្ណោះ នៅទូទាំងប្រទេសចិនតែម្តង៕	2020-04-11T16:55:00+07:00	freshnewsasia.com	https://m.freshnewsasia.com/index.php/en/internationalnews/155131-2020-04-11-02-55-30.html
7a3b1cf1-3258-4c83-a6db-4089e061d621	បុរសខ្មែរទី២ ដែលកើតជំងឺកូវីដ១៩ នៅខេត្តកោះកុង បានជាសះស្បើយ និងបានចាកចេញពីមន្ទីរពេទ្យហើយ	ក្រុមគ្រូពេទ្យមន្ទីរបង្អែកខេត្តកោះកុង បានសម្រេចឱ្យបុរសខ្មែរទី២ វ័យ៣៩ឆ្នាំដែលកើតជំងឺកូវីដ១៩ ចាកចេញពីមន្ទីរពេទ្យនៅថ្ងៃទី១១ ខែមេសា ឆ្នាំ២០ ២០នេះ បន្ទាប់ពីពិនិត្យ និងព្យាបាលជាសះស្បើយ។ នេះជាជោគជ័យ១ទៀតហើយ ដែលក្រុមគ្រូពេទ្យនៃមន្ទីរពេទ្យបង្អែកខេត្តកោះកុង បានយកចិត្តទុកដាក់ខ្ពស់លើការតាមដានពិនិត្យ និងព្យាបាលអ្នកជំងឺកូវីដ១៩ទៅលើបុរសទី២នៅខេត្តកោះកុង បន្ទាប់ពីអនុញ្ញាតឱ្យបុរសដែលកើតជំងឺកូវីដ១៩ ទី១ចេញទៅស្រុកកំណើត នៅឯខេត្តកំពត កាលពីចុងខែមីនា កន្លងទៅនេះ៕	2020-04-11T16:52:08+07:00	kbnnews.com	https://kbn.news/archives/158230
46177a56-a64b-4e82-bdde-d20ea189351b	ក្តៅៗ! បុគ្គលិកសុខាភិបាលខ្មែរម្នាក់ ត្រូវស្នើឱ្យនៅដាច់ដោយឡែក ក្រោយពីប៉ះពាល់ អ្នកជំងឺ កូវីដ-១៩ មិនបានពាក់សម្ភារៈការពារតាមស្តង់ដារ	កាលពីថ្ងៃទី០៨ ខែមេសា ឆ្នាំ២០២០ បុគ្គលិកសុខាភិបាលកម្ពុជាម្នាក់ ត្រូវបានស្នើឱ្យដាច់ដោយឡែកពីគេរយៈពេល១៤ថ្ងៃ ដើម្បីការពារការឆ្លងរីករាលដាលនៃ Covid-19។ នេះបើយោងតាមលិខិតមួយច្បាប់ស្នើសុំបុគ្គលិកដាក់ដោយឡែកចំនួន១៤ថ្ងៃ នៃមន្ទីរពេទ្យកាលម៉ែត។ ប្រភពព័ត៌មានបានឱ្យដឹងថា ការស្នើសុំដាក់ដាច់ដោយឡែក ដោយសារបុគ្គលិករូបនោះ បានប៉ះពាល់ជាមួយនឹងអ្នកជំងឺ Covid-19 និងមិនបានពាក់សម្ភារៈការពារតាមស្តង់ដារ។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានប្រាប់បណ្តាញសារព័ត៌មានក្នុងស្រុកឱ្យដឹងថា បុគ្គលិករូបនោះ បានធ្វើតេស្តរួចហើយ មិនមានផ្ទុក Covid-19 ឡើយ។ ក្នុងករណីវិជ្ជមាននោះ ក្រសួងនឹងជូនព័ត៌មាន។ សូមបញ្ជាក់ថា គិតត្រឹមព្រឹកថ្ងៃទី១១ ខែមេសា ឆ្នាំ២០២០ នេះ ក្រសួងសុខាភិបាល បានរកឃើញអ្នកឆ្លងជំងឺCovid-19 សរុប១២០នាក់ និងជាសះស្បើយ៧៥ នាក់៕	2020-04-11T16:36:00+07:00	kbnnews.com	https://kbn.news/archives/158224
c3c7a6cb-aee6-402b-9e4d-291abca00e8d	កម្មករតាមរោងចក្រភាគច្រើនបំផុត នៅបម្រើការងារធម្មតា មិនទៅស្រុកកំណើតទេ ដើម្បីចូលរួមទប់ស្កាត់ការរីករាលដាលជំងឺកូវីដ១៩ (Video inside)	ដោយគោរពតាមការណែនាំរបស់រាជរដ្ឋាភិបាល និងដើម្បីចូលរួមទប់ស្កាត់ការរីករាលដាលជំងឺកូវីដ១៩នោះ កម្មករ កម្មការិនីបម្រើការងារនៅតាមរោងចក្រ សហគ្រាសភាគច្រើនបំផុត នៅតែបន្តធ្វើការងាររបស់ពួកគេជាធម្មតាមិនឈប់សម្រាកទៅស្រុកកំណើតនោះឡើយ។ រាជរដ្ឋាភិបាលកម្ពុជា បានសម្រេចលើកពេលនៃការឈប់សម្រាកបុណ្យចូលឆ្នាំចាប់ពីថ្ងៃទី១៣ រហូតដល់ថ្ងៃទី១៦ ខែមេសា ពោលមន្ត្រីរាជការ កងកម្លាំងប្រដាប់អាវុធ កម្មករ និយោជិត និងបុគ្គលិកក្រុមហ៊ុននានា នៅតែធ្វើការជាធម្មតាក្នុងកំលុងពេលបុណ្យចូលឆ្នាំនៅសប្តាហ៍ក្រោយនេះ។ ការសម្រេចលើកពេលឈប់សម្រាកបុណ្យចូលឆ្នាំនេះ ដើម្បីទប់ស្កាត់ការជួបជុំ ដែលជាដើមចមដ៏ធំបំផុតនាំឱ្យផ្ទុះឡើងនូវជំងឺកូវីដ១៩នៅក្នុងប្រទេសកម្ពុជា។ មកដល់ព្រឹកថ្ងៃសៅរ៍ ទី១១ ខែមេសា ឆ្នាំ២០២០ កម្មករ កម្មការិនី នៅតាមរោងចក្រភាគច្រើនបំផុតនៅតែបន្តធ្វើការរបស់ពួកគេជាធម្មតាមិនមាននរណា ត្រឡប់ទៅស្រុកកំណើតនោះឡើយ។ ក្រុមកម្មករ កម្មការិនី នៅតាមរោងចក្រ សហគ្រាសមួយចំនួនក្នុងរាជធានីភ្នំពេញ បានថតវីដេអូបង្ហាញនូវសកម្មភាពរបស់ពួកគេពេលកំពុងធ្វើការ។ តាមរយៈវីដេអូនោះ ពួកគេបានបញ្ជាក់ថា កម្មករ កម្មការិនី គោរពតាមការណែនាំ និងសេចក្តីសម្រេចរបស់រាជរដ្ឋាភិបាល និងដើម្បីចូលរួមការពារទប់ស្កាត់ ការរីករាលជំងឺកូវីដ១៩ គឺពួកគេនៅតែធ្វើការជាធម្មតាមិនត្រឡប់ទៅស្រុកកំណើតនោះឡើយ។ កម្មករ កម្មការិនី ដែលបន្តធ្វើការទាំងនេះ ក៏បានអំពាវនាវដល់កម្មករ កម្មការិនីដទៃទៀត បន្តនាំគ្នានៅធ្វើការ ដើម្បីចូលរួមប្រយុទ្ធប្រឆាំង និងទប់ស្កាត់ការរីករាលដាលជំងឺកូវីដ១៩។ ។ លោក ហេង សួរ រដ្ឋលេខាធិការក្រសួងការងារ និងបណ្តុះបណ្តាលវិជ្ជាជីវៈ បានប្រាប់អង្គភាពព័ត៌មាន Fresh News នៅព្រឹកថ្ងៃសៅរ៍ ទី១១ ខែមេសា នេះថា មកដល់ពេលនេះ ក្នុងចំណោមរោងចក្រដែលនៅដំណើរការនោះ គឺកម្មករ កម្មការិនី ប្រមាណជា ៩៥ភាគរយនៅតែបន្តធ្វើការជាធម្មតា។ ដោយឡែក៥ភាគរយទៀត គឺពួកគេបានសុំដោយមានការអនុញ្ញាតត្រឹមត្រូវពីភាគីរោងចក្រ បន្ទាប់ពីពួកគេមានមូលហេតុច្បាស់លាស់។ លោក ហេង សួរ ក៏បន្តអំពាវនាវដល់កម្មករ កម្មការិនី នៅតាមរោងចក្រនានា បន្តធ្វើការងារ ដើម្បីចូលរួមទប់ស្កាត់ការរីករាលជំងឺកូវីដ១៩នៅក្នុងប្រទេសកម្ពុជា។ ក្រសួងការងារកាលពីថ្ងៃទី០៩ ខែមេសា កន្លងទៅនេះ បានជូនដំណឹងថា កម្មករនិយោជិតដែលឈប់សម្រាកក្នុងកំលុងពេលបុណ្យចូលឆ្នាំដោយឯកឯង គ្មានការអនុញ្ញាត ឬព្រមព្រៀងពីភាគីថៅកែ នោះកម្មករ និយោជិត នឹងត្រូវដាក់ក្នុងវិធានចត្តាឡីស័កសុខាភិបាល (ការដាក់ឱ្យនៅដោយឡែក) រយៈពេល ១៤ថ្ងៃ មុនចូលបំពេញការងារវិញ នឹងមិនទទួលបានប្រាក់ឈ្នួលក្នុងរយៈពេលធ្វើចត្តាឡីស័កនេះឡើយ។ ដោយឡែកកម្មករ និយោជិត ដែលឈប់សម្រាកក្នុងកំលុងពេលបុណ្យចូលឆ្នាំ ដោយមានការអនុញ្ញាតពីភាគីថៅកែ នោះកម្មករ និយោជិតនឹងត្រូវដាក់ក្នុងវិធានចត្តាឡីស័កសុខាភិបាល (ការដាក់ឱ្យនៅដោយឡែក) រយៈពេល ១៤ថ្ងៃ មុនចូលបំពេញការងារវិញ និងទទួលបានប្រាក់ឈ្នួលពីនិយោជក ក្នុងរយៈពេលធ្វើចត្តាឡីស័ក៕	2020-04-11T16:11:00+07:00	freshnewsasia.com	https://m.freshnewsasia.com/index.php/en/localnews/155127-2020-04-11-02-11-24.html
3febadbd-d60c-4ec2-b3d9-1599ac242f68	រណ្តៅធំៗត្រូវបានជីកលើកោះមួយនៃរដ្ឋញូយ៉ក ដើម្បីបញ្ចុះសពអ្នកជំងឺ COVID-19 (Video inside)	កោះតូចមួយនៅក្បែររដ្ឋញូយ៉កមានឈ្មោះថា ហាត (Hart Island) បាននិងកំពុងក្លាយជាទីកន្លែងបញ្ចុះសាកសពអ្នកជំងឺ COVID-19 កាន់តែច្រើនឡើងៗជារៀងរាល់ថ្ងៃ។ រណ្តៅធំៗត្រូវបានជីកជាបន្តបន្ទាប់ ហើយក្នុងនោះគេឃើញក្តាមឈូសត្រូវបានដាក់តម្រៀបពីលើគ្នា និងបន្តតាមលំដាប់លំដោយ មុននឹងត្រូវគ្រឿងចក្រកាយដីលុប។ ទិដ្ឋភាពដ៏គួរឲ្យសង្វេគបំផុតនេះបានកើតមានឡើង ខណៈដែលរដ្ឋញូយ៉កទាំងមូល មិនត្រឹមតែមានឈ្មោះជាទីកន្លែងផ្ទុះករណីឆ្លង ជំងឺ COVID-19 ច្រើនជាងគេនៅក្នុងសហរដ្ឋអាមេរិកប៉ុណ្ណោះទេ ប៉ុន្តែក៏ច្រើនជាងប្រទេសកំពូលៗផ្សេងទៀតផងដែរ ជាពិសេសអេស្ប៉ាញ ដែលជាប្រទេសស្ថិតនៅលំដាប់ថ្នាក់លេខ ២ បន្ទាប់ពីអាមេរិកនោះ គឺមានករណីឆ្លងសរុប ១៥៨,២៧៣ករណី តិចជារដ្ឋញូយ៉កពេលនេះ ដែលមានរហូតដល់ជាង ១៦១,០០០ករណី។ គួរបញ្ជាក់ថា បើពិនិត្យទៅលើតួលេខចុងក្រោយពី Worldometer នៅវេលាម៉ោង ៨៖៣០នាទីព្រឹកថ្ងៃសៅរ៍ ទី១១ ខែមេសា ឆ្នាំ២០២០ ក្នុងចំណោមករណីឆ្លងទូទាំងពិភពលោកសរុបជិត ១.៧លាននាក់ សហរដ្ឋអាមេរិករ៉ាប់រងករណីរហូតដល់កន្លះលាននាក់តែឯងទៅហើយ។ ក្រុមអ្នកជំនាញរដ្ឋាភិបាលអាមេរិកធ្លាប់បានព្យាករណ៍ថា សហរដ្ឋអាមេរិកអាចនឹងមានអ្នកឆ្លង COVID-19 រហូតដល់ជាង ១លាននាក់ និងស្លាប់ជាង ២០០,០០០នាក់ ប៉ុន្តែបើពិនិត្យទៅលើសន្ទុះនៅពេលនេះ ចំនួនករណីឆ្លង និងស្លាប់អាចកើនលើសពីការព្យាករណ៍៕	2020-04-11T16:03:00+07:00	freshnewsasia.com	https://m.freshnewsasia.com/index.php/en/internationalnews/155126-2020-04-11-02-03-25.html
cd6dc2a3-dad1-40c2-acc6-644a6d438a96	លោក ប្រាក់ រស្មី ប្រធានអង្គភាពលទ្ធកម្ម គ.ជ.ប បរិច្ចាគប្រាប់បៀវត្ស៤សែនរៀល រយៈពេល៦ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ	លោក ប្រាក់ រស្មី ប្រធានអង្គភាពលទ្ធកម្ម នៃគណៈកម្មាធិការជាតិរៀបចំការបោះឆ្នោត (គ.ជ.ប) បានប្រកាសបរិច្ចាគថវិកាចំនួន ៤០០,០០០រៀល រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-11T15:37:00+07:00	freshnewsasia.com	https://m.freshnewsasia.com/index.php/en/localnews/155123-2020-04-11-01-37-54.html
eb85b4fc-4962-406b-855a-968842cd2719	TOP NEWS: ថ្ងៃនេះក្រសួងប្រកាសថា អ្នកជំងឺកូវីដ១៩ ជាសះស្បើយថ្មីចំនួន៣នាក់ទៀត ធ្វើឲ្យចំនួនអ្នកជាសះស្បើយសរុបកើនដល់៧៥នាក់ និងរកឃើញករណីឆ្លងថ្មីម្នាក់ (Video inside)	ថ្ងៃទី១១ ខែមេសា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសនូវដំណឹងល្អដល់ប្រជាពលរដ្ឋបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន៣នាក់ទៀត ធ្វើឲ្យចំនួនអ្នកជាសះស្បើយសរុបកើនឡើងរហូតដល់៧៥នាក់ និងរកឃើញករណីឆ្លងថ្មីម្នាក់។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន៤៥នាក់ នៃអ្នកឆ្លងសរុប១២០នាក់។ បើគិតត្រឹមព្រឹកថ្ងៃទី១១ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * ស្ត្រីជនជាតិបារាំងអាយុ៤៨ឆ្នាំ ជាភ្ញៀវទេសចរបារាំងមកកម្សាន្តខេត្តព្រះសីហនុ បានជាសះស្បើយ ដោយទទួលបានលទ្ធផលតេស្តអវិជ្ជមានរុសកូវីដ-១៩ ចំនួន០២លើក ហើយកំពុងដាក់ស្នាក់នៅបន្ទប់ ដាច់ដោយឡែកនៃសណ្ឋាគារ ក្នុងក្រុងព្រះសីហនុ រង់ចាំជើងហោះហើរវិលត្រឡប់ទៅប្រទេសបារាំងវិញ។ * បុរសជនជាតិខ្មែរអាយុ៣៦ឆ្នាំ នៅភូមិដូនតោក សង្កាត់ត្រើយកោះ ក្រុងកំពត ខេត្តកំពត បានជាសះស្បើយដោយទទួលបានលទ្ធផល តេស្តអវិជ្ជមានវីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យខេត្តកោះកុង។ បុរសរូបនេះ ជាអ្នកដែលស្និទ្ធស្នាល ជាមួយក្រុមអ្នក ទៅចូលរួមពិធីសាសនានៅម៉ាឡេស៊ី និងមានមុខរបរជាចុងភៅ ហើយបានអមដំណើរទៅផ្សព្វផ្សាយសាសនា នៅខេត្តកោះកុង និងបានសម្រាកព្យាបាល នៅមន្ទីរពេទ្យខេត្តកោះកុង។ * បុរសជនជាតិខ្មែរអាយុ៦២ឆ្នាំ នៅរាជធានីភ្នំពេញ មានប្រវត្តិធ្វើដំណើរមកពីប្រទេសបារាំង ហើយបានជាសះស្បើយដោយទទួលលទ្ធផលតេស្តអវិជ្ជមាន វីរុសកូវីដ-១៩ ចំនួន០២លើក ត្រូវបានអនុញ្ញាតឱ្យចេញពីមណ្ឌល សុខភាពចាក់អង្រែក្រោម។ ដោយឡែកចំពោះករណីរកឃើញអ្នកមានជំងឺកូវីដ-១៩ម្នាក់ថ្មីទៀត គឺជាស្ត្រីជនជាតិចិនអាយុ៣១ឆ្នាំ ទទួលលទ្ធផលតេស្តវិជ្ជមានវីរុសកូវីដ-១៩ កំពុងសម្រាកព្យាបាលនៅមន្ទីរ ពេទ្យមិត្តភាពខ្មែរ-សូវៀត។ ស្ត្រីរូបនេះ ស្នាក់នៅបណ្ដោះអាសន្ននៅផ្លូវ ៣៥២ សង្កាត់បឹងកេងកង១ រាជធានីភ្នំពេញ ជាអ្នកទេសចរ និងជាមិត្តភក្ដិរបស់ស្ត្រីជនជាតិចិនអាយុ៣០ឆ្នាំ ដែលបានរកឃើញមានវីរុសកូវីដ-១៩ កាលពីថ្ងៃទី០៨ ខែមេសា ឆ្នាំ២០២០ នៅរាជធានីភ្នំពេញ៕	2020-04-11T15:04:00+07:00	freshnewsasia.com	https://m.freshnewsasia.com/index.php/en/localnews/155120-2020-04-11-01-04-57.html
8cc34e62-2e08-49c6-abc4-6fccd4e6baa2	«ការចូលរួមរបស់ Wiki School ជាមួយក្រសួងអប់រំ ផ្តល់មធ្យោបាយគាំទ្រការបង្រៀនពីចម្ងាយ ទប់ស្កាត់ជំងឺកូវីដ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទក្រោយ	កម្មវិធី «ភ្ញៀវពិសេសប្រចាំសប្តាហ៍» សម្រាប់នៅថ្ងៃចន្ទ ទី១៣ ខែមេសា ឆ្នាំ២០២០ លោក ងន់ ម័រ សហស្ថាបនិកក្រុមហ៊ុន POSCAR នឹងបកស្រាយជុំវិញប្រធានបទ៖ «ការចូលរួមរបស់ Wiki School ជាមួយក្រសួងអប់រំ ផ្តល់មធ្យោបាយគាំទ្រការបង្រៀនពីចម្ងាយ ទប់ស្កាត់ជំងឺកូវីដ១៩» ក្នុងកម្មវិធី «ភ្ញៀវពិសេសប្រចាំសប្តាហ៍» របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោក ងន់ ម័រ ធ្វើឡើងនៅម៉ោង២រសៀល និងម៉ោង៩យប់ ថ្ងៃទី១៣ ខែមេសា ឆ្នាំ២០២០ ហើយក៏នឹងមានការផ្សាយឡើងវិញ នៅម៉ោង២រសៀល ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយរបស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News.	2020-04-11T14:53:00+07:00	freshnewsasia.com	https://m.freshnewsasia.com/index.php/en/localnews/155119-2020-04-11-00-53-32.html
9f23ff80-5d5a-4933-80e1-ad6ba7a285fb	អាសូរណាស់ ! កម្មកររោងចក្រប្រមូលផ្តុំគ្នាផឹកស៊ី រាំរែកសប្បាយរីកថ្លើម មិនខ្លាចឆ្លងជំងឺកូវីដ (មានវីដេអូ)	ខណៈដែលជំងឺកូវីដ-១៩ កំពុងតែឆ្លងរីករាល ប្រមុខរាជរដ្ឋាភិបាល ក៏ដូចជាក្រសួងពាក់ព័ន្ធបានចេញបម្រាម ហាមមនុស្សប្រមូលផ្តុំជួបជុំតាមលក្ខណៈសាសនា បិទការប្រគុំតន្តី្រ ហាងខារ៉ាអូខេ ក្លឹបកម្សាន្ត សារមន្ទីរ សូម្បីព្រះបរមរាជរាំង ក៏ផ្អាកឲ្យភ្ញៀវចូលទស្សនាដែរ។ ជាមួយនឹងវិធានការការពារទប់ស្កាក់ការឆ្លងរីករាលដាលនៃជំងឺកូវីដ-១៩ នេះ សម្តេចហ៊ុន សែន បានចេញបទបញ្ជាផ្អាកពិធីបុណ្យចូលឆ្នាំថ្មី នៅឆ្នាំនេះ ដោយតម្រូវឲ្យមន្ត្រីរាជការតាមស្ថាប័នរដ្ឋ កម្មករ-កម្មការិនី បុក្គលិកតាមបណ្តាក្រុមហ៊ុនឯកជន ធ្វើការជាធម្មតា ហើយសម្តេចសន្យារសងថ្ងៃឈប់សម្រាកចំនួន៥ថ្ងៃវិញ នៅពេលវេលាសមស្របណាមួយ។ ជាពិសេសបទបញ្ជាដ៏ម៉ឺងម៉ាត់ចុងក្រោយនេះ គឺផ្អាក់ការធ្វើដំណើរឆ្លងខេត្ត ចាប់ពីម៉ោង ២៤:០០ថ្ងៃទី៩ រហូតដល់ម៉ោង២៤:០០ ថ្ងៃទី១៦ ខែមេសា។ តែយ៉ាងណា បទបញ្ជរបស់សម្តេចខាងលើ មានពលរដ្ឋខ្លះពេញចិត្តនឹងគោរពតាមដោយស្ម័គ្រចិត្ត ចំណែក ពលរដ្ឋ និងកម្មករ-កម្មការិនីខ្លះទៀត មិនខ្ចីយកត្រចៀកស្តាប់ឡើយ ថែមទាំងនោះគ្នាផ្គើនទៀតផង ដោយបន្តនាំគ្នាជួបជុំផឹកស៊ីមិនខ្លាចឆ្លងជំងឺកូវីដ-១៩ ។ ជាក់ស្តែង មានវីដេអូឃ្លីបមួយ ត្រូវបានគេយកបង្ហោះនៅលើហ្វេសប៊ុក ដោយបង្ហាញពីសកម្មភាព ក្រុមកម្មកររោងចក្រប្រមូលផ្តុំគ្នាផឹកស៊ី រាំលេង ទាំងងងើលមិនខ្លាចជំងឺកូវីដ មិនខុសពីសត្វមមាចកំពុងប្រឡែងលេងនឹងភ្លើងឡើយ ។ យោងតាមគណនីហ្វេសប៊ុក Khom In ដែលបង្ហោះវីដេអូឃ្លីបកម្មករ-កម្មការិនីរោងចក្រប្រមូលផ្តុំនាំគ្នាផឹកស៊ី កាលពី៨ម៉ោងមុន ភ្ជាប់ជាមួយនឹងសំណេរថា « ចង់សើចចម្អក ក៏សើចមិនចេញ ចង់យំព្រោះអាណិតពួកគាត់ ក៏យំមិនស្រក់ទឹកភ្នែក ។ បើរោគឆ្លងរាតត្បាតមកពីស្រុកចិន Covid19 ធ្វើឲ្យពួកគាត់មានជម្ងឺ ស្លាប់រង្គាល ដោយខ្វះចំណេះដឹង ក្នុងរបៀបការពារ តើជាកំហុសនរណា ? ។ ១០ មេសា ២០២០»។ តែយ៉ាងណា ម្ចាស់គណនីហ្វេសប៊ុកខាងលើ មិនបានបញ្ជាក់ថា កម្មករ-កម្មការិនី ដែលប្រមូលផ្តុំផឹកស៊ី រាំលេងសប្បាយ ផ្គើននឹងបទបញ្ជារបស់សម្តេច ក្នុងការទប់ស្កាត់ការរីករាលដាលជំងឺកូវីដនោះ នៅក្នុងរោងចក្រណាមួយ និងពេលណាឲ្យពិតប្រាកដទេ ។ ក្រោយពីម្ចាស់ហ្វេសប៊ុកខាងលើ បង្ហោះវីដេអូឃ្លីបនេះហើយ មានអ្នកលេងបណ្តាញសង្គមហ្វេសប៊ុក បានចូលខមមិនរិះគន់ហូរហែ ។ ក្នុងនោះ មានគណនីហ្វេសប៊ុក Tola Boung បានចូលខមមិនថា « អ្នកមិនសាកសមជាប្រជាជនដែលរស់នៅក្នុងប្រទេសទេ បើមិនគោរពច្បាប់ ឬការណែនាំក៏គួរតែយកភ្នែកមើលនៅលើពិភពលោកគេកំពុងមានជំងឺអ្វី កើតឡើងដែរឬមួយក៏អវិជ្ជាបាំងអស់ហើយចូលកុំមានសេចក្តីប្រមាទអោយសោះ បើពុំនោះគ្រោះកាចវានិងចូលមកជាមិនខាន» ។ គណនីហ្វេសប៊ុក រិទ្ធអប្សារា កូនខ្មែរមហានគរ បានចូលខមមិនថា « កែមិនឡើងមានតែបណ្តោយតាមយាក់ថាកម្មទៅ»។ គណនីហ្វេសប៊ុក សោម សួស្ដី បានចូលខមមិនថា « គេនាំគ្នាខ្លាចជំងឺកូវីដ19 គ្រប់គា្ននៅលើពិភពលោក បែរជាបងប្អូនកម្មករធ្វើដូចអត់ដឹងទៅវិញ អាណិតពួកគាត់ណាស់»។ ចំណែក គណនីហ្វេសប៊ុក Narin Thita បានចូលខមមិនថា « ចង់ដឹងណាស់ ក្នុងចំណោមមនុស្សឆ្កួតទាំងអស់ និងមានឆ្លងមេរោគទេ បើមានឆ្លងជួយប្រាប់ផង ចង់ឃើញមុខថា នៅញញឹមស្រស់ ហើយផឹកសប្បាយទៀតអត់ តែសូមផ្តាំអ្នកទាំងអស់មិនដឹងថា ឆ្លងហើយទៅលោតទឹកងាប់»៕ សូមប្រិយមិត្តទស្សនាវីដេអូ កម្មកររោងចក្រប្រមូលផ្តុំគ្នាផឹកស៊ីរាំរែក ដូចខាងក្រោម៖	2020-04-11T13:12:47+07:00	kbnnews.com	https://kbn.news/archives/158184
61e3f543-0b02-4ada-b55f-10c5525de750	រន្ធត់ណាស់! រណ្តៅធំៗត្រូវគេជីកនៅលើកោះមួយក្នុងរដ្ឋញូវយ៉ក ដើម្បីបញ្ចុះសពអ្នកជំងឺCOVID-19	កោះតូចមួយដែលមានឈ្មោះថា ហាត (Hart Island) នៅក្បែររដ្ឋញូយ៉ក បានក្លាយជាទីកន្លែងបញ្ចុះសាកសពអ្នកជំងឺ COVID-19 កាន់តែច្រើនឡើងៗជារៀងរាល់ថ្ងៃ ដោយរណ្តៅធំៗត្រូវបានជីកជាបន្តបន្ទាប់ ហើយគេឃើញក្តាមឈូសត្រូវបានដាក់តម្រៀបពីលើគ្នា និងបន្តតាមលំដាប់លំដោយ មុននឹងត្រូវគ្រឿងចក្រកាយដីលុប។ នេះបើតាមប្រភពសារព័ត៌មាន NEWS អូស្ត្រាលី ផ្សាយនៅថ្ងៃសៅរ៍ ទី១១ ខែមេសា ឆ្នាំ២០២០នេះ។ ទិដ្ឋភាពដ៏គួរឲ្យសង្វេគបំផុតនេះ បានកើតមានឡើង ខណៈដែលរដ្ឋញូយ៉កទាំងមូល មិនត្រឹមតែមានឈ្មោះជាទីកន្លែងផ្ទុះករណីឆ្លង ជំងឺ COVID-19 ច្រើនជាងគេនៅក្នុងសហរដ្ឋអាមេរិកប៉ុណ្ណោះទេ ប៉ុន្តែក៏ច្រើនជាងប្រទេសកំពូលៗផ្សេងទៀតផងដែរ ជាពិសេសអេស្ប៉ាញ ដែលជាប្រទេសស្ថិតនៅលំដាប់ថ្នាក់លេខ២ បន្ទាប់ពីអាមេរិកនោះ គឺមានករណីឆ្លងសរុប ១៥៨,២៧៣ករណី តិចជារដ្ឋញូយ៉កពេលនេះ ដែលមានរហូតដល់ជាង ១៦១,០០០ករណី។ ជាមួយគ្នានេះ វេបសាយWorldometer នៅវេលាម៉ោង ៨៖៣០នាទីព្រឹកថ្ងៃសៅរ៍ ទី១១ ខែមេសា ឆ្នាំ២០២០នេះ បានឲ្យដឹងថា ក្នុងចំណោមករណីឆ្លងទូទាំងពិភពលោកសរុបជិត ១.៧លាននាក់ សហរដ្ឋអាមេរិករ៉ាប់រងករណីរហូតដល់កន្លះលាននាក់តែឯងទៅហើយ។ ក្រុមអ្នកជំនាញរដ្ឋាភិបាលអាមេរិកធ្លាប់បានព្យាករណ៍ថា សហរដ្ឋអាមេរិកអាចនឹងមានអ្នកឆ្លង COVID-19 រហូតដល់ជាង ១លាននាក់ និងស្លាប់ជាង ២០០,០០០នាក់ ប៉ុន្តែបើពិនិត្យទៅលើសន្ទុះនៅពេលនេះ ចំនួនករណីឆ្លង និងស្លាប់អាចកើនលើសពីការព្យាករណ៍៕	2020-04-11T10:34:53+07:00	kbnnews.com	https://kbn.news/archives/158163
b04fa23c-4ae1-4b31-ad05-04418b4a7ad0	ដំណឹងល្អ ! គិតត្រឹមថ្ងៃ១១ ខែមេសានេះ ក្រុមគ្រូពេទ្យកម្ពុជា ព្យាបាលអ្នកជំងឺកូវីដ ១៩ ជាដាច់១០០% ចំនួន៧៥នាក់ហើយ	នៅថ្ងៃទី១១ ខែមេសា ឆ្នាំ២០២០នេះ ក្រសួងសុខាភិបាល បានចេញប្រកាសជូនដំណឹងដ៏សែនរីករាយមួយដល់ប្រជាពលរដ្ឋបន្តទៀតហើយ គឺថា អ្នកជំងឺ Covid-19 បានជាសះស្បើយរហូតដល់ ០៣នាក់ថ្មីទៀតហើយ ដែលក្នុងករណីជាសះស្បើយនោះមានដូចជា ស្ត្រីជនជាតិបារាំងអាយុ៤៨ឆ្នាំ ជាភ្ញៀវទេសចរបារាំងមកកម្សាន្តខេត្តព្រះសីហនុ បុរសជនជាតិខ្មែរអាយុ៣៦ឆ្នាំ នៅភូមិដូនតោក សង្កាត់ត្រើយកោះ ក្រុងកំពត ខេត្តកំពត បុរសជនជាតិខ្មែរអាយុ៦២ឆ្នាំ នៅរាជធានីភ្នំពេញ មានប្រវត្តិធ្វើដំណើរមកពីប្រទេសបារាំង ដែលធ្វើឲ្យចំនួនអ្នកជាសះស្បើយកើនឡើងរហូតដល់៧២នាក់ ៕	2020-04-11T08:37:45+07:00	kbnnews.com	https://kbn.news/archives/158129
7c4c753c-392d-4a99-ab31-e3b99d93cb0d	ព្រឹកនេះកម្ពុជា រកឃើញស្ដ្រីជនជាតិចិនម្នាក់ ឆ្លងកូវីដ ១៩ ដែលធ្វើឲ្យចំនួនអ្នកឆ្លងសរុបកើនដល់១២០នាក់	នាព្រឹកថ្ងៃសៅរ៌ ទី១១ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសរកឃើញអ្នកឆ្លង Covid-19 ១នាក់ថ្មីទៀត ដែលធ្វើឲ្យចំនួនអ្នកឆ្លងសរុបកើនដល់១២០នាក់។ ហើយក៏មានអ្នកជំងឺកូវីដ១៩ បានជាសះស្បើយថ្មីចំនួន៣នាក់ទៀត ធ្វើឲ្យចំនួនអ្នកជាសះស្បើយសរុបកើនឡើងរហូតដល់៧៥នាក់ ៕	2020-04-11T08:32:37+07:00	kbnnews.com	https://kbn.news/archives/158124
2c94bf80-f5af-4bee-a910-c58adb66409a	BREAKING: ក្នុងពេលត្រឹម១ថ្ងៃ នៅចក្រភពអង់គ្លេសមានអ្នកជំងឺ COVID-19 ស្លាប់ដល់ទៅ៩៨០នាក់ ដែលជាអត្រាខ្ពស់បំផុតមិនធ្លាប់មាន	រដ្ឋមន្រ្តីសុខាភិបាលនៃចក្រភពអង់គ្លេស លោក Matt Hancock នាថ្ងៃសុក្រនេះ បានឲ្យដឹងថា ក្នុងកំឡុងពេល២៤ម៉ោងកន្លងទៅ អ្នកជំងឺ COVID-19 សរុប៩៨០នាក់ទៀតទើបតែបានបាត់បង់ជីវិត ដែលវាគឺជាអត្រាអ្នកស្លាប់ប្រចាំថ្ងៃខ្ពស់ជាងគេបំផុត។ នេះបើតាមការដកស្រង់ការផ្សាយចេញពីសារព័ត៌មាន The Guardian នៅថ្ងៃសុក្រ ទី១០ ខែមេសា ឆ្នាំ២០២០។ គួរជម្រាបថា បើតាមលោក Hancock មនុស្ស៥,៧០៦នាក់ទៀត ក៏ទើបតែត្រូវបានធ្វើតេស្តវិជ្ជមាន COVID-19 ផងដែរ។ សរុបមក ចំនួនអ្នកឆ្លងទូទាំងចក្រភពអង់គ្លេស បានកើនដល់ជាង៧០,០០០នាក់ ក្នុងនោះស្លាប់៨,៩៥៨នាក់ និងជាសះស្បើយត្រឹមជាង១៣០នាក់ប៉ុណ្ណោះ។ បច្ចុប្បន្ន នាយករដ្ឋមន្រ្តីចក្រភពអង់គ្លេស លោក Boris Johnson កំពុងតែបន្តទទួលការព្យាបាល COVID-19 នៅឯមន្ទីរពេទ្យ ដោយលោកទើបតែចាកចេញពីបន្ទប់សង្រ្គោះបន្ទាន់៕	2020-04-11T07:02:00+07:00	freshnewsasia.com	https://m.freshnewsasia.com/index.php/en/internationalnews/155118-2020-04-10-17-02-02.html
75a7f883-bbf8-468c-8af0-35cc545c719c	ឧត្តមសេនីយ៍ឯក សេង ឫទ្ធី អនុប្រធាននាយកដ្ឋានកណ្តាលនគរបាលព្រំដែន នៃអគ្គស្នងការដ្ឋាននគរបាលជាតិ បរិច្ចាគប្រាប់បៀវត្ស២សែនរៀល រយៈពេល៦ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ	ឧត្តមសេនីយ៍ឯក សេង ឫទ្ធី អនុប្រធាននាយកដ្ឋានកណ្តាលនគរបាលព្រំដែន នៃអគ្គស្នងការដ្ឋាននគរបាលជាតិ បានប្រកាសបរិច្ចាគថវិកាចំនួន ២០០,០០០រៀល រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-11T03:35:00+07:00	freshnewsasia.com	https://m.freshnewsasia.com/index.php/en/localnews/155108-2020-04-10-13-35-08.html
2f529257-c9c2-439d-9110-ad75f0e58710	នាយឧត្តមសេនីយ៍ នេត សាវឿន បញ្ជាកម្លាំងនគរបាលទូទាំងប្រទេស ពង្រឹងការអនុវត្តតាមបទបញ្ជារបស់រាជរដ្ឋាភិបាល ដើម្បីទប់ស្កាត់ការឆ្លងជំងឺ COVID-19 តែត្រូវមានសីលធម៌ល្អជាមួយប្រជាពលរដ្ឋ (Video inside)	នាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ នៅថ្ងៃទី១០ ខែមេសា ឆ្នាំ២០២០នេះ បានដាក់បទបញ្ជាយ៉ាងម៉ឹងម៉ាត់ដល់ នាយកដ្ឋានអង្គភាពជំនាញពាក់ព័ន្ធ និងស្នងការដ្ឋាននគរបាលរាជធានី-ខេត្ត ត្រូវយកចិត្តទុកដាក់ក្ដាប់សភាពការណ៍ ប្រមូលផ្ដុំព័ត៌មាន ដើម្បីចាត់វិធានការច្បាប់ចំពោះសកម្មភាពញុះញង់ បំពុលសភាពការណ៍ បង្កចលាចល ប្រឆាំងនឹងបទបញ្ជា និងសេចក្ដីសម្រេចរបស់រាជរដ្ឋាភិបាល។ តាមរយៈសេចក្ដីណែនាំដែលបណ្ដាញព័ត៌មាន Fresh News ទទួលបាននៅល្ងាចថ្ងៃនេះ នាយឧត្តមសេនីយ៍ សន្ដិបណ្ឌិត នេត សាវឿន បានប្រាប់ប្រធានអង្គភាពទាំងអស់ត្រូវអប់រំ ណែនាំដល់កងកម្លាំង ដែលមានភារកិច្ចឈរជើងនៅគោលដៅហាមឃាត់ អំពីសីលធម៌ និងឥរិយាបថធ្វើការងារ ទំនាក់ទំនងជាមួយប្រជាពលរដ្ឋ និងហាមដាច់ខាតរាល់សកម្មភាពឆក់ឱកាសប្រព្រឹត្តល្មើសនឹងបទបញ្ជា និងសេចក្ដីសម្រេចរបស់រាជរដ្ឋាភិបាល ធ្វើឲ្យប៉ះពាល់ដល់សិទ្ធិ និងផលប្រយោជន៍របស់ប្រជាពលរដ្ឋ។ នាយឧត្តមសេនីយ៍ នេត សាវឿន បានបញ្ជាក់ទៀតថា អង្គភាពអន្ដរាគមន៍ អង្គភាពតម្រួតបទបញ្ជា និងនាយកដ្ឋាននគរបាលការពារ ត្រូវប្រកាសចំណុចខ្ពស់ ប្រមូលផ្ដុំ និងគ្រប់គ្រងកម្លាំងឲ្យបានហ្មត់ចត់ ព្រមទាំងត្រៀមមធ្យោបាយ ឧបករណ៍ សម្ភារ សម្រាប់អន្ដរាគមន៍គាំទ្រដល់រាជធានី-ខេត្ត នៅពេលមានសំណូមពរ ឬមានបទបញ្ជា។ សូមជម្រាបថា រាជរដ្ឋាភិបាលកម្ពុជា បានកែសម្រួលបទបញ្ជាថ្មី ដោយអនុវត្តឲ្យប្រជាពលរដ្ឋធ្វើដំណើរចេញចូលរាជធានីភ្នំពេញ និងខេត្តកណ្ដាល ហើយលុបចោលបំរាមការធ្វើដំណើរពីស្រុកមួយ ទៅស្រុកមួយ តែទុកបំរាមការធ្វើដំណើរពីខេត្តមួយ ទៅខេត្តមួយនៅដដែល។ បំរាមនេះ ចាប់ផ្តើមអនុវត្តពីម៉ោង ២៤៖០០ ថ្ងៃទី០៩ ខែមេសា ឆ្នាំ២០២០ រហូតដល់ម៉ោង ២៤៖០០ ថ្ងៃទី១៦ ខែមេសា ឆ្នាំ២០២០ ដើម្បីទប់ស្កាត់ការរីករាលដាល នៃការឆ្លងជំងឺ COVID-19៕	2020-04-11T03:09:00+07:00	freshnewsasia.com	https://m.freshnewsasia.com/index.php/en/localnews/155106-2020-04-10-13-09-34.html
2578cb25-f9e0-450b-8437-7f79ffb42d64	ឧត្តមសេនីយ៍ត្រី រេន ស៊ូត្ថារិទ្ធី អនុប្រធាននាយកដ្ឋាននៃអគ្គនាយកដ្ឋានសវនកម្មផ្ទៃក្នុង បរិច្ចាគថវិកា២លានរៀល ជូនគណៈកម្មការជាតិប្រយុទ្ធប្រឆាំងជំងឺកូវីដ	លោកឧត្តមសេនីយ៍ត្រី រេន ស៊ូត្ថារិទ្ធី អនុប្រធាននាយកដ្ឋាន នៃអគ្គនាយកដ្ឋានសវនកម្មផ្ទៃក្នុង ក្រសួងមហាផ្ទៃ បានប្រកាសបរិច្ចាគថវិកាចំនួន ២,០០០,០០០រៀល ជូនដល់គណៈកម្មការជាតិប្រយុទ្ធប្រឆាំងជំងឺកូវីដ-១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-11T02:59:00+07:00	freshnewsasia.com	https://m.freshnewsasia.com/index.php/en/localnews/155105-2020-04-10-12-59-49.html
9e2ba143-92a5-4246-9bdf-d22becd3fd47	មេបញ្ជាការអាវុធហត្ថខេត្តរតនគិរី បរិច្ចាគប្រាក់បៀវត្ស៥០ម៉ឺនរៀល រយៈពេល៨ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	មេបញ្ជាការកងរាជអាវុធហត្ថខេត្តរតនគិរី ឧត្តមសេនីយ៍ត្រី ថាវ យ៉េន បានប្រកាសបរិច្ចាគប្រាក់បៀវត្សរបស់ខ្លួន ចំនួន៥០ម៉ឺនរៀល សម្រាប់រយៈពេល៨ខែ ចាប់ពីខែឧសភា ដល់ខែធ្នូ ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-11T02:00:00+07:00	freshnewsasia.com	https://m.freshnewsasia.com/index.php/en/localnews/155102-2020-04-10-12-00-53.html
8befe520-1e8b-4726-8976-9c3cc43a941d	ឧបនាយករដ្ឋមន្ត្រី អូន ព័ន្ធមុនីរ័ត្ន ជូនពរថ្នាក់ដឹកនាំ និងមន្ត្រីរាជការក្រសួងសេដ្ឋកិច្ច និងឧត្តមក្រុមប្រឹក្សាសេដ្ឋកិច្ចជាតិ ក្នុងឱកាសបុណ្យចូលឆ្នាំថ្មី និងផ្តាំផ្ញើកុំឲ្យធ្វេសប្រហែសចំពោះជំងឺកូវីដ១៩	(ភ្នំពេញ)៖ អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ នៅថ្ងៃទី១០ ខែមេសា ឆ្នាំ២០២០នេះ បានចេញសារលិខិត ជូនពរថ្នាក់ដឹកនាំ និងមន្ត្រីរាជការក្រសួងសេដ្ឋកិច្ច និងឧត្តមក្រុមប្រឹក្សាសេដ្ឋកិច្ចជាតិ ក្នុងឱកាសបុណ្យចូលឆ្នាំថ្មី ប្រពៃណីជាតិ ឆ្នាំ ជូត ទោស័ក ព.ស.២៥៦៤។ ជាមួយនឹងពាក្យពេចន៍ជូនពរហើយនោះ លោកឧបនាយករដ្ឋមន្ត្រី អូន ព័ន្ធមុនីរ័ត្ន ក៏បានផ្តាំផ្ញើឲ្យមន្ត្រីរាជការនៃក្រសួងសេដ្ឋកិច្ច និងឧត្តមក្រុមប្រឹក្សាសេដ្ឋកិច្ចជាតិទាំងអស់ មិនត្រូវធ្វេសប្រហែស ចំពោះជំងឺកូវីដ១៩នោះទេ ព្រោះជំងឺនេះអាចនឹងប៉ះពាល់ធ្ងន់ធ្ងរដល់សុខភាព និងអាយុជីវិតយើងម្នាក់ៗ ហើយការទប់ស្កាត់ការរីករាលដាលនៃជំងឺនេះ គឺជាកាតព្វកិច្ចរបស់យើងគ្រប់ៗរូប៕	2020-04-11T01:12:00+07:00	freshnewsasia.com	https://m.freshnewsasia.com/index.php/en/localnews/155095-2020-04-10-11-12-55.html
cf38c6d3-aced-43af-b8c7-9f769203a09e	គណៈបញ្ជាការឯកភាពខេត្តប៉ៃលិន ប្រជុំផ្សព្វផ្សាយ និងអនុវត្តន៍បទបញ្ជារបស់រាជរដ្ឋាភិបាល លើការដាក់កំហិតការធ្វើដំណើរក្នុងប្រទេស ដើម្បីបង្ការ និងទប់ស្កាត់ការរាតត្បាតនៃជំងឺកូវីត-១៩	នៅថ្ងៃទី១០ ខែមេសា ឆ្នាំ២០២០ លោក ផាន់ ចាន់ធុល អភិបាលខេត្តប៉ៃលិន និងជាប្រធានគណៈបញ្ជាការឯកភាពខេត្ត បានអញ្ជើញដឹកនាំកិច្ចប្រជុំបន្ទាន់ ដើម្បីផ្សព្វផ្សាយ និងអនុវត្តន៍នូវបទបញ្ជារបស់រាជរដ្ឋាភិបាលកម្ពុជា ក្នុងការដាក់កំហិតលើការធ្វើដំណើរក្នុងប្រទេសរបស់ប្រជាពលរដ្ឋ ដើម្បីបង្ការ និងទប់ស្កាត់ការរាតត្បាតនៃជំងឺកូវីត-១៩ ទៅដល់គណៈបញ្ជាការ ឯកភាពខេត្ត និងគ្រប់អាជ្ញាធរពាក់ព័ន្ធ ដើម្បីធ្វើយ៉ាងណាឲ្យបទបញ្ជានេះកាន់តែមានប្រសិទ្ធភាព។ លោក ផាន់ ចាន់ធុល បានឱ្យដឹងថា ដើម្បីអនុវត្តន៍នូវបទបញ្ជារបស់រាជរដ្ឋាភិបាល ឱ្យមានប្រសិទ្ធភាពខ្ពស់ចាប់ពីម៉ោង ២៤៖០០ ថ្ងៃទី០៩ ខែមេសា ឆ្នាំ២០២០ គណៈបញ្ជាការឯកភាពខេត្ត បាន ដាក់កម្លាំងចម្រុះ រួមមាន៖ នគរបាល កងរាជអាវុធហត្ថ និងទាហានតំបន់ប្រតិបត្តិការសឹករងខេត្ត នៅតាម ចំនុចគោលដៅ ដែលមានព្រំប្រទល់ជាប់នឹងខេត្ត ព្រមទាំងដាក់គោលដៅសំខាន់ៗ មួយចំនួន ទៀតនៅ តាម ក្រុង/ស្រុក ដើម្បីឆ្លើយតបទៅនឹងការចាត់វិធានការការពារពីការឆ្លងរីករាលដាលនៃជំងឺកូវីដ១៩ នៅទូទាំងប្រទេសរបស់រាជរដ្ឋាភិបាល។ លោកបានបញ្ជាក់ថា ។ លោក ផាន់ ចាន់ធុល បានលើកឡើងថា ដោយសារការព្រួយបារម្ភពីការការរីករាលដាលនៃជំងឺ COVID-19 ថ្មីនេះប្រមុខរាជរដ្ឋាភិបាលកម្ពុជាសម្តេចតេជោ ហ៊ុន សែន បានចេញសេចក្តីប្រកាស ឱ្យផ្អាកពិធីបុណ្យចូលឆ្នាំថ្មីប្រពៃណីជាតិខ្មែរ ឆ្នាំជូត ទោស័ក ព.ស ២៥៦៣ និងមន្ត្រីរាជការ ព្រមទាំងវិស័យ ឯកជន មិនអនុញ្ញាតឱ្យឈប់សម្រាកនោះទេ។ ជាក់ស្តែងនៅពេលនេះ គឺរាជរដ្ឋាភិបាល បានចេញបទបញ្ជាដាក់កំហិតលើការធ្វើដំណើររបស់ប្រជាពលរដ្ឋក្នុងប្រទេសទៀត ដូច្នេះសូមអាជ្ញាធរ សមត្ថកិច្ចដែល អនុវត្តន៍នូវបទបញ្ជា ត្រូវពន្យល់ ដល់ប្រជាពលរដ្ឋ ឱ្យមានយោគយល់ និងអធ្យាស្រ័យ ចំពោះវិធានការណ៍ យ៉ាងម៉ឺងម៉ាត់ របស់រាជរដ្ឋាភិបាល ដើម្បីរួមគ្នាកបង្ការ និងទប់ស្កាត់ការរីករាលដាលនៃជំងឺ COVID-19។ សូមបញ្ជាក់ថា ដើម្បីអនុវត្តន៍នូវបទបញ្ជារបស់រាជរដ្ឋាភិបាល ឱ្យមានប្រសិទ្ធភាពខ្ពស់ គណៈបញ្ជាការឯកភាពខេត្ត បានប្រើប្រាស់កម្លាំងចម្រុះ ចំនួន ៩០នាក់ ចែកចេញជា ៣វេន ប្រើប្រាស់រថយន្តតូចចំនួន ៦គ្រឿង ម៉ូតូធំប៉ូលីស ចំនួន ៦គ្រឿង និងរថយន្តពន្លត់អគ្គីភ័យ ចំនួន ៤គ្រឿង ដោយមានចំនួន ៤គោលដៅ ១-គោលដៅលើដងផ្លូវជាតិលេខ ៥៧ ចំនុចអូរសួស្តី (ព្រំប្រទល់ស្រុករតនមណ្ឌល ខេត្តបាត់ដំបង) ២-គោលដៅលើដងផ្លូវជាតិលេខ ៥៩ ត្រង់ចំនុចផ្លូវបំបែកជា៣ ភូមិភ្នំកុយ (ព្រំប្រទល់ស្រុកកំរៀង ខេត្តបាត់ដំបង) ៣-គោលដៅ ចំនុចស្ពានភ្នំដំបង (ព្រំប្រទល់ស្រុកសំឡូត ខេត្តបាត់ដំបង) និង គោលដៅភូមិដីស (ព្រំប្រទល់ស្រុកបរវេល ខេត្តបាត់ដំបង)៕	2020-04-11T01:04:00+07:00	freshnewsasia.com	https://m.freshnewsasia.com/index.php/en/localnews/155094-2020-04-10-11-04-06.html
2f94bbe6-c7bb-403c-9b3d-f07dc4bcfea4	មន្ត្រីរាជការនៃក្រសួងទេសចរណ៍ ២៩នាក់ទៀត ប្រកាសបរិច្ចាគប្រាក់បៀវត្សជូនគណៈកម្មការជាតិប្រយុទ្ធប្រឆាំងជំងឺកូវីដ	សប្បុរសជន២៩នាក់ទៀត ដែលជាមន្ត្រីរាជការនៃក្រសួងទេសចរណ៍ បានចូលរួមបរិច្ចាគប្រាក់បៀវត្សតាមលទ្ធភាពរៀងៗខ្លួន ជូនដល់គណៈកម្មការជាតិប្រយុទ្ធប្រឆាំងជំងឺកូវីដ១៩។ ១៖ លោក ព្រំ សុកសុវណ្ណារ៉ា មន្ត្រីការិយាល័យសេវាកម្មទេសចរណ៍ម៉ាយ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៤ខែ ចាប់ពីខែឧសភាដល់ខែសីហា ឆ្នាំ២០២០។ ២៖ លោក នៅ បញ្ញា មន្ត្រីនាយកដ្ឋានវាយតម្លៃទីក្រុងស្អាត ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ២ខែ ចាប់ពីខែឧសភាដល់ខែមិថុនា ឆ្នាំ២០២០។ ៣៖ លោកស្រី អនុប្រធាននាយកដ្ឋានគ្រប់គ្រងទីភ្នាក់ងារ ដឹកជញ្ជូន និងមគ្គុទ្ទេសក៍ទេសចរណ៍ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ២០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ៤៖ អ្នកនាង ចាន់ ផល្លីកា អនុប្រធានការិយាល័យសេវាកម្មបោះជំរុំទេសចរណ៍ និងផ្ទះស្នាក់ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ៥៖ លោកស្រី ម៉ន សុវណ្ណរ័ត្ន ប្រធានការិយាល័យសេវាកម្មទេសចរណ៍ម៉ាយ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៤ខែ ចាប់ពីខែឧសភាដល់ខែសីហា ឆ្នាំ២០២០។ ៦៖ កញ្ញា ទ្រី សុខឡា ប្រធានការិយាល័យពិធីការ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ៧៖ លោកស្រី សារិន កញ្ចនា អនុប្រធាននាយកដ្ឋានរដ្ឋបាល និងកិច្ចការទូទៅ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ៨៖ លោក យុក សេងពន្លឺ ប្រធានការិយាល័យរដ្ឋបាល និងរបៀប ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ៩៖ លោក ប៉ែន សិរីពន្លក ជំនួយការអនុរដ្ឋលេខាធិការក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១០៖ លោក ស្រូយ គោ ប្រធានការិយាល័យគ្រប់គ្រងព្រឹត្តិការណ៍កីឡាទេសចរណ៍ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ២០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១១៖ លោក យិន ស៉ីផេង អគ្គនាយករងគ្រប់គ្រងឧស្សាហកម្មទេសចរណ៍ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១២៖ លោក ឈុន វិរៈ មន្ត្រីគ្រប់គ្រងរដ្ឋបាល ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៣៖ លោក ឡន សុផានណារិទ្ធ ប្រធានការិយាល័យបោះជំរុំ និងផ្ទះស្នាក់ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៤៖ លោក ម៉ា សុណារិន ប្រធានការិយាល័យគ្រប់គ្រងទ្រព្យសម្បត្តិរដ្ឋ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១៥០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៥៖ លោកស្រី មិន លំអង អនុប្រធានការិយាល័យផ្គត់ផ្គង់ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៦៖ លោក ហួត សារ៉ន អនុប្រធានការិយាល័យនៃនាយកដ្ឋានគណនេយ្យ និងហិរញ្ញវត្ថុ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៧៖ អ្នកនាង គង់ វណ្ណា ប្រធានការិយាល័យចំណូលមិនមែនសារពើពន្ធ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៨៖ លោក លាប ឌុន ប្រធានការិយាល័យផ្គត់ផ្គង់ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ១៩៖ លោកស្រី កុយ កាពហា អនុប្រធានការិយាល័យគណនេយ្យ និងហិរញ្ញវត្ថុ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២០៖ លោក លឹក គឹមយឿន ប្រធានអង្គភាពលទ្ធកម្ម ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ២០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២១៖ លោក ម៉ក់ រ័ត្ន អនុប្រធាននាយកដ្ឋានគណនេយ្យ និងហិរញ្ញវត្ថុ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១៥០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ Sopheak FN, [10.04.20 17:14] [Forwarded from Mr Paov] ២២៖ លោក ឡោ សុធន អនុប្រធាននាយកដ្ឋានវាយតម្លៃទីក្រុងស្អាត ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ២០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៣៖ កញ្ញា សំ ច័ន្ទមុន្នីកែវ ជំនួយការអនុរដ្ឋលេខាធិការក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៤៖ កញ្ញា មាស ច័ន្ទចរិយា ប្រធានការិយាល័យសវនកម្មទី១ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៥៖ លោក ហ៊ត វណ្ណនី អនុប្រធាននាយកដ្ឋានស្ថិតិ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៥ខែ ចាប់ពីខែឧសភាដល់ខែកញ្ញា ឆ្នាំ២០២០។ ២៦៖ អ្នកនាង ធីណា សុជាតា អនុប្រធានការិយាល័យម៉ាស្សា-ស្ប៉ា ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៧៖ លោកស្រី ឡុង ស្រីពៅ អនុប្រធានការិយាល័យសម្របសម្រួល និងអន្តរាគមន៍ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៨៖ លោកស្រី ឈន សុខទាង អនុប្រធានការិយាល័យពង្រឹងសុវត្ថិភាពទេសចរ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០។ ២៩៖ លោកស្រី ម៉ែន ម៉ូរ៉ាដានី អនុប្រធានការិយាល័យពង្រឹងសុវត្ថិភាពទេសចរ ក្រសួងទេសចរណ៍ ប្រកាសបរិច្ចាគប្រាក់បៀវត្សក្នុងមួយខែ ១០០,០០០រៀល សម្រាប់រយៈពេល ៣ខែ ចាប់ពីខែឧសភាដល់ខែកក្កដា ឆ្នាំ២០២០៕	2020-04-11T00:31:00+07:00	freshnewsasia.com	https://m.freshnewsasia.com/index.php/en/localnews/155086-2020-04-10-10-31-01.html
bd52a92f-f849-45f6-bfd9-dffac75d8889	មូលនិធិ Visa នឹងផ្តល់ថវិកា ២១០លានដុល្លារ ទ្រទ្រង់អាជីវកម្មខ្នាតតូច អាជីវកម្មលក្ខណៈគ្រួសាយ និងជំនួយបន្ទាន់ទប់ទល់នឹងជំងឺ COVID-19 ទូទាំងពិភពលោក	ទទ្ទឹមនឹងការយកចិត្តទុកដាក់ រយៈពេលវែងទៅលើសេដ្ឋកិច្ចរបស់ស្ត្រី និងការអភិវឌ្ឍសេដ្ឋកិច្ច ព្រមទាំងដើម្បីដោះស្រាយតម្រូវការ ជាបន្ទាន់ពីសហគមន៍មូលដ្ឋាន បន្ទាប់ពីការរីករាលដាលនៃជំងឺ COVID-19 ថ្ងៃទី១0 ខែមេសា ឆ្នាំ២០២០នេះ មូលនិធិ Visa បានប្រកាសពីសេចក្តីសម្រេចលើកម្មវត្ថុចំនួនពីរ ដែលមានទំហំទឹកប្រាក់សរុប ២១០លានដុល្លារ ដើម្បីទ្រទ្រង់អាជីវកម្មខ្នាតតូច និងខ្នាតមីក្រូ (អាជីវកម្មលក្ខណៈគ្រួសារ) ដល់បណ្តាប្រទេសនៅទូទាំងពិភពលោក។ កម្មវត្ថុទី១៖ មានទឹកប្រាក់ចំនួន ១០លានដុល្លារ ត្រូវបានដាក់សម្រាប់ការផ្តល់ជំនួយបន្ទាន់ ដើម្បីគាំទ្រដល់អង្គការសប្បុរសធម៌នានា នៅសមរភូមិមុខដែលឆ្លើយតបទៅនឹងជំងឺ COVID-19 ដូចជាការផ្តល់ជំនួយសុខភាពសាធារណៈ និងជំនួយស្បៀងអាហារ នៅក្នុងតំបន់ភូមិសាស្ត្រនីមួយៗ នៃតំបន់ចំនួន ៥ដែលក្រុមហ៊ុន Visa ប្រតិបត្តិការ រួមមាន៖ អាមេរិកខាងជើង អាមេរិកឡាទីន និងការ៉ាប៊ីន អឺរ៉ុប អាស៊ីប៉ាស៊ីហ្វិច និងអឺរ៉ុបកណ្តាល មជ្ឈឹមបូព៌ា និងអាហ្វ្រិក។ កម្មវត្ថុទី២៖ គឺការអនុម័តនូវទឹកប្រាក់ចំនួន ២០០លានដុល្លារ ជាយុទ្ធសាស្ត្រក្នុងរយៈពេល ៥ឆ្នាំ ដើម្បីគាំទ្រអាជីវកម្មខ្នាតតូច និងខ្នាតមីក្រូនៅជុំវិញ ពិភពលោក ដោយផ្តោតលើការគាំទ្រដល់ការអភិវឌ្ឍន៍ផ្នែកសេដ្ឋកិច្ចរបស់ស្រ្តី។ សកម្មភាពនេះ គឺបានពង្រីកការគាំទ្រ រយៈពេលវែងរបស់មូលនិធិ Visa សម្រាប់អាជីវកម្មខ្នាតតូច និងខ្នាតមីក្រូទូទាំងពិភពលោក។ ថវិកាដែលទទួលបានពីមូលនិធិ Visa នឹងផ្តល់ដើមទុនដល់អង្គការក្រៅរដ្ឋាភិបាល និងដៃគូវិនិយោគដែលគាំទ្រអាជីវកម្មខ្នាតតូច និងខ្នាតមីក្រូ។ លោក Al Kelly នាយកប្រតិបត្តិ និងជាប្រធានក្រុមហ៊ុន Visa បានថ្លែងថា ស្របពេលជំងឺ COVID-19 បន្តរាតត្បាត បណ្តាសហគមន៍ កំពុងរងផលប៉ះពាល់ ហើយត្រូវការការគាំទ្រជាបន្ទាន់។ ក្នុងនាមជាក្រុមហ៊ុនសកលមួយដែលប្រតិបត្តិការអាជីវកម្មបែបក្នុងស្រុកទទួលស្គាល់ នូវតម្រូវការនេះ។ មូលនិធិក៏បានត្រៀមចិត្តរួចជាស្រេច ចំពោះដំណើរការងើបឡើងវិញដែលត្រូវការរយៈពេលវែង ហើយនឹងបន្តរិះរកវិធី ដែលអាចពន្លឿនសកម្មភាព នៃសេដ្ឋកិច្ចស្របតាមបេសកកម្ម ដើម្បីជួយដល់ការីកចម្រើនរបស់បុគ្គល អាជីវកម្ម និងសេដ្ឋកិច្ច។ អ្នកស្រី ជុំ ម៉ូនីកា នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានឱ្យដឹងថា បណ្តាសហគ្រាសមីក្រូ ខ្នាតតូច និងមធ្យម គឺជាផ្នែកមួយដ៏ធំ នៃសេដ្ឋកិច្ចកម្ពុជាដែលផ្តល់ការងារ ក៏ដូចជាផ្តល់ឱកាសដល់ប្រជាពលរដ្ឋជាច្រើន ជាពិសេសទៅលើស្ត្រី។ នៅក្នុងគ្រាលំបាកនេះ ក្រុមហ៊ុន Visa យើងរីករាយដែលបានចូលរួម ដើម្បីជួយដល់ប្រតិបត្ដិការទាំងនេះ ដែលវាជាផ្នែកដ៏សំខាន់មួយ របស់សហគមន៍ នៅទូទាំងប្រទេស ដើម្បីអាចបន្តធ្វើអ្វីដែលពួកគេអាចធ្វើបានទាំងពេលបច្ចុប្បន្ន និងបន្ទាប់ពីរោគរាតត្បាតត្រូវបានគ្រប់គ្រងទាំងស្រុង។ អ្នកស្រី ជុំ ម៉ូនីកា បានឱ្យដឹងថា អាជីវកម្មខ្នាតតូច និងខ្នាតមីក្រូ គឺជាឆ្អឹងខ្នងនៃសេដ្ឋកិច្ចពិភពលោក ដែលមានច្រើនជាង ៩០ភាគរយ នៃអាជីវកម្ម ទូទាំងពិភពលោក និងរួមចំណែកពី ៥០ ទៅ៦០ ភាគរយនៃការងារសកល។ ឥណទានប្រចាំឆ្នាំដែលមានទឹកប្រាក់ចំនួន ៣០០ពាន់លានដុល្លារ ត្រូវបានផ្តល់ សម្រាប់កម្ចីអាជីវកម្មខ្នាតតូច និងខ្នាតមីក្រូដែលជាកម្មសិទ្ធិរបស់ស្ត្រី ហើយត្រូវបានគេរំពឹងថា នឹងមានការកើនឡើង ដោយសារតែវិបត្តិសេដ្ឋកិច្ចថ្មីៗ ដែលកំពុងរងសម្ពាធដោយសារតែ COVID-19។ លោក Al Kelly បានបន្ថែមទៀតថា៖ ៕	2020-04-11T00:23:00+07:00	freshnewsasia.com	https://m.freshnewsasia.com/index.php/en/localnews/155084-2020-04-10-10-23-13.html
d3aca02b-c74e-49c3-8520-b8e0b12e948b	សមាជិករាជវង្សអារ៉ាប៊ីសាអូឌីតរហូតដល់១៥០អង្គ ឆ្លងជំងឺ COVID-19, នេះបើតាមប្រភពពី BBC និងញូយ៉កប៉ុស្តិ៍ (Video inside)	សារព័ត៌មានញូយ៉កប៉ុស្តិ៍របស់សហរដ្ឋអាមេរិក និង BBC ជាភាសាអារ៉ាប់បានរាយការណ៍ឲ្យដឹងថា សមាជិកនៃគ្រួសាររាជរង្សរបស់ អារ៉ាប៊ីសាអូឌីត ប្រមាណ ១៥០ អង្គបានឆ្លងជំងឺ COVID-19 ដែលបានបង្កជាការភ័យខ្លាចជាខ្លាំង ក្នុងជួរថ្នាក់ដឹកនាំរបស់ប្រទេសស្តេចប្រេងមួយនេះ។ នេះបើតាមការដកស្រង់ការផ្សាយព័ត៌មាននារសៀលថ្ងៃសុក្រ ទី១០ ខែមេសា ឆ្នាំ២០២០។ បើតាមប្រភពដដែលខាងលើបានគូសបញ្ជាក់ថា ព្រះអង្គម្ចាស់ មូហាំម៉ាត់ ពិន សាល់ម៉ាន (Mohammad bin Salman) ជារាជទាយាទដែលត្រូវបានគេចាត់ទុកថា ជាអ្នកកាន់អំណាចពិតប្រាកដនៅពីក្រោយព្រះរាជបល្ល័ង្ក ព្រមទាំងរដ្ឋមន្ត្រីរបស់ព្រះអង្គមួយចំនួន បានយាងទៅគង់ប្រថាប់នៅដាច់ដោយឡែកពីគេ នៅក្បែសមុទ្រក្រហមភាគខាងលិចនៃផ្ទៃប្រទេស ខណៈព្រះមហាក្សត្រព្រះចៅ សាល់ម៉ាន វិញ ទ្រង់ក៏បានញែកព្រះកាយគង់ប្រថាប់នៅដាច់ដោយឡែកនៅក្នុងព្រះរាជវាំងនៅឯទីក្រុងចេតដាហ៍ (Jeddah) ដើម្បីគេចចេញកុំឲ្យឆ្លងជំងឺ COVID-19។ កាសែតបានបន្ថែមនៅក្នុងរបាយការណ៍របស់ខ្លួនថា ព្រះអង្គម្ចាស់ ហ្វៃសាល ពិន ប៉ាន់ទើរ (Faisal bin Bandar) ដែលជាអភិបាលក្រុងរីយ៉ាត មានព្រះជន្ម ៧០ព្រះវស្សាក៏បានឆ្លងរោគដ៏កាចសាហាវនេះផងដែរ ហើយបច្ចុប្បន្នកំពុងសម្រាកព្យាបាលយ៉ាងយកចិត្តទុកដាក់ ពីសំណាក់ក្រុមគ្រូពេទ្យ។ គួរជម្រាបថា រហូតមកទល់នឹងពេលបច្ចុប្បន្ន អារ៉ាប៊ីសាអូឌីតដែលជាប្រទេសនាំចេញប្រេង ច្រើនជាងគេលើពិភពលោក បានកត់ត្រាចំនួនអ្នកឆ្លងជំងឺ COVID-19 ចំនួន ៣,២៨៧ករណី ដោយក្នុងនោះអ្នកជំងឺចំនួន ៤៤នាក់បានស្លាប់បាត់បង់ជីវិត ខណៈអ្នកជំងឺចំនួន ៦៦៦នាក់បានជាសះស្បើយឡើងវិញ៕	2020-04-10T23:37:00+07:00	freshnewsasia.com	https://m.freshnewsasia.com/index.php/en/internationalnews/155076-2020-04-10-09-37-41.html
887dba2b-e958-4555-a773-00dd6bb328e9	និយ័តករទូរគមនាគមន៍កម្ពុជា ប្រាប់ដល់ក្រុមហ៊ុនផ្ដល់សេវាទូរគមនាគមន៍ទាំងអស់ ពង្រឹងគុណភាពសេវា ដើម្បីឆ្លើយតបនឹងការរីករាលដាលជំងឺកូវីដ១៩	និយ័តករទូរគមនាគមន៍កម្ពុជា នៅថ្ងៃទី១០ ខែមេសា ឆ្នាំ២០២០នេះ បានចេញលិខិតផ្លូវការមួយ ប្រាប់ឲ្យម្ចាស់ក្រុមហ៊ុនផ្ដល់សេវា ទូរគមនាគមន៍ទាំងអស់ ត្រូវតែពង្រឹងគុណភាពសេវារបស់ខ្លួន ឲ្យកាន់តែល្អប្រសើរជាងមុន ដើម្បីឆ្លើយតបនឹងការរីករាលដាលជំងឺកូវីដ១៩។ នេះបើតាមលិខិតដែលបណ្ដាញព័ត៌មាន Fresh News ទទួលបាននៅថ្ងៃនេះ។ និយ័តករទូរគមនាគមន៍កម្ពុជា បានឲ្យដឹងថា ក្នុងអំឡុងពេលយុទ្ធនាការ ទប់ស្កាត់ការឆ្លងរីករាលដាល នៃជំងឺកូវីដ-១៩ របស់រាជរដ្ឋាភិបាលកម្ពុជា និយ័តករទូរគមនាគមន៍កម្ពុជា បានពិនិត្យឃើញអំពីការកើនឡើង ការប្រើប្រាស់អ៊ិនធឺណិត ដោយសារតែតម្រូវការអនឡាញ ជាចាំបាច់សម្រាប់ការធ្វើប្រតិបត្ដិការ ការងាររបស់មន្ដ្រី/បុគ្គលិកនៃក្រសួង ស្ថាប័ន និងក្រុមហ៊ុន ឯកជន ព្រមទាំងការសិក្សាអនឡាញរបស់សិស្ស/និស្សិត៕	2020-04-10T23:36:00+07:00	freshnewsasia.com	https://m.freshnewsasia.com/index.php/en/localnews/155075-2020-04-10-09-36-14.html
a8abe179-f436-447e-8ae5-eff39fcb5cf0	នាយរងខណ្ឌរដ្ឋបាលព្រៃឈើភ្នំពេញ ប្រកាសបរិច្ចាគប្រាក់បៀវត្ស២០ម៉ឺនរៀល រយៈពេល៣ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោក អ៊ុន វណ្ណារិទ្ធ នាយរងខណ្ឌរដ្ឋបាលព្រៃឈើភ្នំពេញ នៃមន្ទីរកសិកម្ម រុក្ខាប្រមាញ់ និងនេសាទ រាជធានីភ្នំពេញ នៅថ្ងៃទី០៩ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្ស របស់ខ្លួន ចំនួន២០ម៉ឺនរៀល ក្នុង១ខែ រយៈពេល៣ខែ ចាប់ពីខែឧសភា ដល់ខែកក្កដា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-10T23:25:00+07:00	freshnewsasia.com	https://m.freshnewsasia.com/index.php/en/localnews/155074-2020-04-10-09-25-51.html
33745e6b-4d1a-4f29-9833-16a7a19b8c22	អភិបាលខេត្តកំពង់ស្ពឺ៖ ការចូលរួមបរិច្ចាគធនធានផ្ទាល់របស់សប្បុរសជននានា ជាកម្លាំងចលករដ៏សំខាន់ទប់ស្កាត់ការរាតត្បាតជំងឺកូវីដ-១៩ នៅកម្ពុជា	លោក វ៉ី សំណាង អភិបាលខេត្តកំពង់ស្ពឺ នៅថ្ងៃទី១០ ខែមេសា ឆ្នាំ២០២០នេះ បានលើកឡើងថា ការចូលរួមចំណែករបស់ប្រជាពលរដ្ឋគ្រប់មជ្ឈដ្ឋាន គឺជាកម្លាំងចលករមួយ ដែលមិនអាចខ្វះបាន ដើម្បីជំរុញឱ្យរដ្ឋបាលខេត្ត និងជាពិសេសជាមួយរាជរដ្ឋាភិបាលកម្ពុជា មានឱកាសបំពេញតម្រូវការរបស់ប្រជាពលរដ្ឋដែលការលំបាកជាទូទៅ នៅពេលដែលពួកគាត់ ជួបនូវគ្រោះអាសន្នផ្សេងៗ ជាពិសេសការរីករាលដាលនៃវីរុស COVID-19 នៅកម្ពុជា។ លោក វ៉ី សំណាង បានបន្តថា ទោះបីបច្ចុប្បន្ននេះ ខេត្តកំពង់ស្ពឺ មិនមានប្រជាជនក្នុងខេត្តណាម្នាក់ មានផ្ទុកជំងឺ COVID-19 ក៏ដោយចុះ ក៏រដ្ឋបាលខេត្តកំពង់ស្ពឺ នៅតែបន្តខិតខំធ្វើការអប់រំ និងជំរុញឱ្យមន្ទីរ អង្គភាពពាក់ព័ន្ធ ត្រូវខិតខំបំពេញតាមតួនាទីភារកិច្ចរៀងៗខ្លួន ក្នុងការអប់រំណែនាំប្រជាពលរដ្ឋ ចេះការពារខ្លួន ដោយលាងសម្អាតដៃជាមួយសាប៊ូ ឬអាល់កុល និងមុជទឹកសម្អាតខ្លួន ឱ្យបានញឹកញាប់ តាមដែលអាចធ្វើទៅបាន។ លោកអភិបាលខេត្ត បានសង្កត់ធ្ងន់ថា ហាមការជួបជុំផឹកស៊ីដោយមានមនុស្សចូលរួមច្រើន មិនត្រូវធ្វើដំណើរទៅទីជិតឆ្ងាយក្នុងករណីមិនចាំបាច់ ពិសេសក្នុងឱកាសបុណ្យចូលឆ្នាំខ្មែរខាង មុខនេះតែម្ដង។ លោកអភិបាលខេត្ត បានឱ្យដឹងថា រដ្ឋបាលខេត្ត នឹងយកសម្ភារ ថវិកា របស់សប្បុរសជនដែលបានចូលរួមជួយឧបត្ថម្ភទាំងអស់នេះ ទៅចែកជូនឱ្យចំគោលដៅដោយមានតម្លាភាព ដើម្បីឆ្លើយតបទៅនឹងទឹកចិត្តម្ចាស់ទានផងដែរ។ សម្ភារដែលទទួលបានបន្ថែមនាថ្ងៃទី១០ ខែមេសា ឆ្នាំ២០២០នេះ ដោយលោក សយ សម្បត្តិ បានផ្ដល់នូវទឹកអាល់កុលលាងដៃចំនួន ៦០លីត្រ, ជែលលាងដៃ ២០ដប, ម៉ាស់ ១០ប្រអប, មី ១០កេស, ទឹកត្រី ១០យួរ, ត្រីខ ១០យួរ, ទឹកស៊ីអ៊ីវ ១០យួរ, ក្រុមហ៊ុនហេងសម្បត្តិមានលាភ ជូននូវទឹកប្រាក់ ២,០០០ដុល្លារ, លោក ពេជ្រ ប៊ុនជឿន និងភរិយាចូលរួមឧបត្ថម្ភអង្ករ ៦តោន សម្រាប់ចូលរួមក្នុងប្រតិបត្តិការទប់ស្កាត់ជំងឺ COVID-19 ដែលកំពុងបង្កគ្រោះភ័យដល់សុខភាព និងអាយុជីវិតប្រជាជនកម្ពុជាផងដែរ៕	2020-04-10T23:03:00+07:00	freshnewsasia.com	https://m.freshnewsasia.com/index.php/en/localnews/155068-2020-04-10-09-03-29.html
520858ed-9d47-4ec1-aca4-21745597fa05	ខេត្តព្រះវិហារមិនមានអ្នកជំងឺកូវីដ-១៩ ទៀតឡើយ ក្រោយអ្នកជំងឺ ២នាក់ បានជាសះស្បើយ និងបានវិលត្រឡប់ទៅផ្ទះវិញ	ចាត់ទុកជាដំណឹងរីករាយមួយ សម្រាប់បងប្អូនប្រជាពលរដ្ឋរស់នៅខេត្តព្រះវិហារ ដែលថ្ងៃនេះ នៅក្នុងខេត្តព្រះវិហារទាំងមូល មិនមានអ្នកជំងឺកូវីដ១៩ទៀតទេ បន្ទាប់ពីបុរសខ្មែរ ២នាក់ ត្រូវបានគ្រូពេទ្យព្យាបាលជាសះស្បើយពីជំងឺកូវីដ-១៩ ក្រោយពួកគាត់បានទៅចូលរួម ពិធីសាសនា នៅប្រទេសម៉ាឡេស៊ីកាលពីខែមុន។ លោកវេជ្ជបណ្ឌិត គួង ឡូ ប្រធានមន្ទីរសុខាភិបាលខេត្តព្រះវិហារ បានថ្លែងឱ្យដឹងថា នៅថ្ងៃទី១០ ខែមេសា ឆ្នាំ២០២០នេះថា បុរសជនជាតិខ្មែរ ២នាក់ ដែលមានជំងឺកូវីដ១៩ កំពុងសម្រាកព្យាបាល ក្នុងមន្ទីរពេទ្យបង្អែក ១៦ មករា ត្រូវបានអនុញ្ញាតឱ្យវិលត្រឡប់ទៅលំនៅដ្ឋានវិញហើយ ដោយសារពួកគាត់បានជាសះស្បើយ។ លោកបានបន្តថា បុរសខ្មែរអាយុ ៣៩ឆ្នាំ ត្រូវបានអនុញ្ញាតឱ្យចេញពីមន្ទីរពេទ្យ នៅថ្ងៃទី២៨ ខែមីនា ឆ្នាំ២០២០ ហើយនៅថ្ងៃនេះ បុរសជនជាតិខ្មែរម្នាក់ទៀត អាយុ៣៥ឆ្នាំ ក៏ត្រូវបានអនុញ្ញាត ឱ្យវិលត្រឡប់ទៅលំនៅដ្ឋានវិញដែរ បន្ទាប់ពីគាត់បានជាសះស្បើយ ដែលបុរសខ្មែរទាំង២នេះ រស់នៅភូមិឡអិដ្ឋ សង្កាត់កំពង់ប្រណាក ក្រុងព្រះវិហារ។ លោក គួង ឡូ បានគូសបញ្ជាក់ថា ទោះបីជាពួកគាត់បានជាសះស្បើយ និងចេញពីមន្ទីរពេទ្យក៏ពិតមែន តែពួកគាត់នៅធ្វើចត្តាឡីស័ក្តិ រយៈពេល១៤ថ្ងៃទៀត ដើម្បីតាមដានសុខភាពរបស់គាត់ ហើយនៅថ្ងៃនេះដែរ មន្ទីរសុខាភិបាលខេត្តព្រះវិហារ កំពុងរៀបចំធ្វើចត្តាឡីស័ក្តិកម្រិត១ នៅស្រុកជាំក្សាន្ត និងស្រុកគូលែន។ លោកវេជ្ជបណ្ឌិត គួង ឡូ ក៏បានអំពាវនាវឱ្យប្រជាពលរដ្ឋ ត្រូវថែរក្សាសុខភាព អនាម័យក្នុងការរស់នៅឱ្យបានល្អ ដោយអនុវត្តឱ្យបានជាប្រចាំ និងទៀងទាត់ តាមការណែនាំរបស់ក្រសួងសុខាភិបាល ដើម្បីរួមគ្នាប្រយុទ្ធប្រឆាំងជំងឺកូវីដ១៩ កុំឱ្យកើតមានឡើងនៅក្នុងភូមិ ស្រុក ក៏ដូចជាប្រទេសកម្ពុជាទាំងមូលជាដើម៕	2020-04-10T22:56:00+07:00	freshnewsasia.com	https://m.freshnewsasia.com/index.php/en/localnews/155065-2020-04-10-08-56-50.html
28fc496e-29e4-41f7-8c3e-7573f69ceb52	ប្រធានក្រុមប្រឹក្សា និងសមាជិកក្រុមប្រឹក្សាខេត្តតាកែវ ២៣រូប បរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ៣២លានរៀល	លោក យស ណាស៊ី ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តចំនួន ២៣រូប នៅថ្ងៃទី១០ ខែមេសា ឆ្នាំ២០២០នេះ បានបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដែលសរុបជាថវិកាចំនួន ៣២.៤០០.០០០រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-10T22:51:00+07:00	freshnewsasia.com	https://m.freshnewsasia.com/index.php/en/localnews/155062-2020-04-10-08-51-20.html
6d9f22d3-cb27-40ac-b610-76c221a47674	ប្រធានក្រុមប្រឹក្សា និងសមាជិកក្រុមប្រឹក្សាខេត្តកណ្តាលទាំង ២៧រូប បរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ១១៩លានរៀល	លោក ម៉ៅ ភិរុណ ប្រធានក្រុមប្រឹក្សាខេត្តកណ្តាល និងសមាជិកក្រុមប្រឹក្សាខេត្តកណ្តាលចំនួន ២៦រូបនៅថ្ងៃទី៩ ខែមេសា ឆ្នាំ២០២០នេះ បានបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដែលសរុបជាថវិកាចំនួន ១១៩.២៨០.០០០រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-10T22:48:00+07:00	freshnewsasia.com	https://m.freshnewsasia.com/index.php/en/localnews/155061-2020-04-10-08-48-02.html
9d275e45-1dbd-47c2-96a2-352acaf86260	ថៃរកឃើញករណីឆ្លង COVID-19 ៥០នាក់ថ្មី ហើយអ្នកជំងឺម្នាក់ទៀតស្លាប់ (Video inside)	អាជ្ញាធរសុខាភិបាលថៃនាថ្ងៃសុក្រនេះ បានប្រកាសឲ្យដឹងពីការរកឃើញអ្នកឆ្លងជំងឺ COVID-19 ថ្មី ចំនួន៥០នាក់ ខណៈអ្នកជំងឺ១នាក់ទៀតដែលបានស្លាប់។ នេះបើតាមការដកស្រង់ការផ្សាយចេញពីសារព័ត៌មាន Bangkok Post នៅថ្ងៃសុក្រ ទី១០ ខែមេសា ឆ្នាំ២០២០។ ក្នុងចំណោម៥០ករណីថ្មីនោះ មាន២៧ករណីជាអ្នកមានជាប់ពាក់ព័ន្ធនឹងករណីឆ្លងមុនៗ, ៥ករណីជាអ្នកធ្វើការនៅកន្លែងមានមនុស្សច្រើន ឬក៏ជិតស្និទ្ធជាមួយជនបរទេស, ៤នាក់ជាបុគ្គលិកផ្នែកសុខាភិបាល, ៣ករណីជាអ្នកត្រឡប់មកពីក្រៅស្រុក, ៣ករណីជាអ្នកដើរទស្សនានៅ កន្លែងមានមនុស្សប្រមូលផ្តុំ,និង៨ករណីទៀតកំពុងស្ថិតនៅ ក្រោមការស៊ើបអង្កេត។ រីឯអ្នកជំងឺម្នាក់ដែលទើបបាត់បង់ជីវិត ជាស្រ្តីជនជាតិថៃ ដែលមានអាយុមិនសូវចាស់ប៉ុន្មានឡើយ ប៉ុន្តែមានជំងឺប្រចាំកាយ និងប្រព័ន្ធការពារចុះខ្សោយ។ គួរជម្រាបថា បូកបន្ថែមជាមួយករណីខាងលើ ចំនួនអ្នកឆ្លងសរុបនៃ COVID-19 នៅទូទាំងប្រទេសថៃ បានកើនដល់២,៤៧៣នាក់ ក្នុងនោះ ១,២៦២នាក់នៅទីក្រុងបាងកក, ១៦៦នាក់នៅខេត្ត Phuket, ១៤៨នាក់នៅខេត្ត Nonthaburi, ១០៨នាក់នៅខេត្ត Samut Prakan ខណៈខេត្ត ដទៃទៀតមានចំនួនអ្នកឆ្លងក្រោម១០០នាក់។ ក្នុងចំណោមរាជធានី-ខេត្តសរុប៧៧របស់ថៃ នៅសល់តែ៩ខេត្តប៉ុណ្ណោះដែលនៅបន្តពុំមាន ករណីឆ្លង COVID-19។ ដោយឡែកអ្នកជំងឺសរុប៣៣នាក់បានស្លាប់ ហើយ៩៤០នាក់បានជាសះស្បើយឡើងវិញ៕	2020-04-10T22:44:00+07:00	freshnewsasia.com	https://m.freshnewsasia.com/index.php/en/internationalnews/155060-2020-04-10-08-44-46.html
13afee4a-6055-471c-8070-619cb075c1ae	សមាគមគ្រូពេទ្យស្ម័គ្រចិត្តយុវជនសម្តេចតេជោ ទទួលបានអំណោយទឹកពិសាធម្មជាតិ ប្រូវីដា ១ម៉ឺនកេស សម្រាប់ចូលរួមយុទ្ធនាការបង្ការជំងឺកូវីដ១៩	សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) នៅថ្ងៃទី១០ ខែមេសា ឆ្នាំ២០២០នេះ បានទទួលអំណោយមនុស្សធម៌ នូវទឹកពិសាធម្មជាតិ ប្រូវីដា ចំនួន ១០,០០០កេស ពីលោកឧកញ៉ា អុឹង ប៊ុនហ៊ូវ ប្រធានអគ្គនាយកក្រុមហ៊ុន អាយអិនជី ហូលឌីង (ING Holdings Co., Ltd) និងលោកស្រី សម្រាប់ប្រើប្រាស់ក្នុងយុទ្ធនាការ ប្រយុទ្ធប្រឆាំងនឹងការរីករាលដាលនៃជំងឺ COVID-19។ តំណាងសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានថ្លែងអំណរគុណយ៉ាងជ្រាលជ្រៅបំផុត ចំពោះលោកឧកញ៉ា អុឹង ប៊ុនហ៊ូវ និងលោកស្រី ជាសប្បុរសជន ដែលបានបរិច្ចាគនូវធនធានផ្ទាល់ខ្លួន ដោយទឹកចិត្តជ្រះថ្លា នៅក្នុងកម្មវិធីប្រយុទ្ធប្រឆាំង ការរីករាលដាលនៃជំងឺ COVID-19 ។ ប្រូវីដា ជាទឹកពិសាធម្មជាតិទី១នៅកម្ពុជា មានប្រភពចេញពីព្រៃត្រូពិចធម្មជាតិនាជួរភ្នំ ខេត្តកំពត។ សម្បូរទៅដោយសារធាតុ រ៉ែច្រើនប្រភេទដូចជា៖ សូដ្យូម ប៉ូតាស្យូម ម៉ាញ៉េស្យូម កាល់ស្យូម សម្រាប់ សុខភាពអ្នក និងក្រុមគ្រួសារ៕	2020-04-10T22:39:00+07:00	freshnewsasia.com	https://m.freshnewsasia.com/index.php/en/localnews/155059-2020-04-10-08-39-07.html
2e0f4295-9028-412c-b247-f879ca728266	លោក សយ សុគន្ធី នាយរងប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត បរិច្ចាគប្រាក់បៀវត្ស ២០ម៉ឺនរៀលក្នុង១ខែ រយៈពេល៥ខែ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោកវរសេនីយ៍ទោ សយ សុគន្ធី នាយរងប៉ុស្តិ៍ នៃប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត ខេត្តបន្ទាយមានជ័យ នៅថ្ងៃទី១០ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្ស ២០ម៉ឺនរៀលក្នុង១ខែ រយៈពេល០៥ខែ សរុបចំនួន១លានរៀល ចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-10T22:30:00+07:00	freshnewsasia.com	https://m.freshnewsasia.com/index.php/en/localnews/155054-2020-04-10-08-30-50.html
ffc00197-5fe9-494f-849f-4c3e51b62ce6	អនុប្រធាននាយកដ្ឋានលិខិតឆ្លងដែន វរសេនីយ៍ឯក ឯក សុគន្ធ បរិច្ចាគប្រាក់បៀវត្ស១ខែ ៣០ម៉ឺនរៀល ចំនួន៥ខែ ដល់គណៈកម្មការជាតិប្រយុទ្ធនឹងជំងឺកូវីដ១៩	វរសេនីយ៍ឯក ឯក សុគន្ធ អនុប្រធាននាយកដ្ឋានលិខិតឆ្លងដែន នៃអគ្គនាយកដ្ឋានអត្តសញ្ញាណកម្ម ក្រសួងមហាផ្ទៃ នៅថ្ងៃទី១០ ខែមេសា ឆ្នាំ២០២០នេះ បានប្រកាសរំលែកប្រាក់បៀវត្សរបស់ខ្លួន ចំនួន ៣០ម៉ឺនរៀល ក្នុង១ខែ សម្រាប់រយៈពេល៥ខែ ចាប់ពីខែមេសា ដល់ខែសីហា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០។ រហូតមកដល់ពេលនេះ មានថ្នាក់ដឹកនាំរាជរដ្ឋាភិបាលកម្ពុជា ស្ថាប័នរដ្ឋសភា ព្រឹទ្ធសភា តុលាការ រួមទាំងក្រសួង ស្ថាប័ន និងអង្គភាពជាច្រើនទៀត បានចូលរួមបរិច្ចាគប្រាក់បៀវត្សរ៍រៀងៗខ្លួនជាបន្តបន្ទាប់ ដើម្បីរួមគ្នាជួយដល់យុទ្ធនាការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា ខណៈដែលជំងឺនេះ បាននឹងកំពុងរីករាលដាលកាន់តែច្រើនឡើង៕	2020-04-10T22:30:00+07:00	freshnewsasia.com	https://m.freshnewsasia.com/index.php/en/localnews/155057-2020-04-10-08-30-58.html
e9bf92f4-c60d-42f7-86be-30ba375ee9f3	រដ្ឋមន្រ្តី វង សូត៖ ដើម្បីសុខភាពរបស់ខ្លួនឯង គ្រួសារ និងសង្គមជាតិ យើងត្រូវរួមគ្នាទប់ស្កាត់ជំងឺកូវីត១៩ តាមយុទ្ធសាស្ត្ររាជរដ្ឋាភិបាលកម្ពុជា	លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនិតិសម្បទា បានលើកឡើងថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានគិតគូរយ៉ាងខ្លាំងពីផលប្រយោជន៍ប្រទេសជាតិ និងសុខភាពប្រជាពលរដ្ឋ ដែលយើងទាំងអស់គ្នា ត្រូវចូលរួមសហការដើម្បីសុខភាពខ្លួនឯង, គ្រួសារ និងដើម្បីប្រទេសយើងទាំងមូលនោះ ទប់ស្កាត់ការឆ្លងរីករាលដាលចំងឺកូវីត១៩ ដែលកំពុងរាតត្បាតនៅទូទាំងពិភពលោក។ ការលើកឡើងរបស់លោក វង សូត បានធ្វើឡើងខណៈលោកអញ្ជើញជួបសំណេះសំណាល ជាមួយបងប្អូនប្រជាពលរដ្ឋ ទើបវិលត្រឡប់ពី ប្រទេសថៃ ហើយស្ម័គ្រចិត្តស្នាក់នៅដាច់ដោយឡែកពីគេរយៈពេល១៤ថ្ងៃ ស្ថិតក្នុងឃុំជាច ស្រុកកំចាយមា ខេត្តព្រៃវែង នាថ្ងៃទី១០ ខែមេសា ឆ្នាំ២០២០។ រដ្ឋមន្រ្តី វង សូត បានបន្ថែមថា នេះជាតួនាទីយើងទាំងអស់គ្នា ក្នុងទប់ស្កាត់ជំងឺកូវីត១៩ ដែលពិភពលោកក៏ដូចប្រទេសកម្ពុជា កំពុងព្រួយបារម្ភ ពីព្រោះជំងឺនេះ មិនទាន់មានថ្នាំព្យាបាលនៅឡើយ ហេតុនេះសូមបងប្អូនប្រជាពលរដ្ឋទាំងអស់ ពិសេសអ្នកចំណាកស្រុកមេត្តា យោគយល់ចំពោះវិធានការ មួយចំនួនរបស់រាជរដ្ឋាភិបាល។ ជាមួយគ្នានោះ លោក វង សូត ក៏បានជម្រុញដល់អាជ្ញាធរភូមិ/ឃុំ ទាំងត្រូវបន្តយកចិត្តទុកដាក់ថែមទៀត ចំពោះសុខទុក្ខ និងតម្រូវការរបស់ពលរដ្ឋ ពិសេសត្រូវចុះដល់ខ្នងផ្ទះ និងសិក្សាថា តើគ្រួសារណាខ្លះដែលមានជីវភាពក្រីក្រ និងងាយរងគ្រោះពិតប្រាកដ ដើម្បីក្រុមការងារជួយពួកគាត់បានទាន់វេលា និងចំគោលដៅ។ ក្នុងនោះលោកក៏បានឧបត្ថម្ភចំពោះបងប្អូនចំណាក់ស្រុកមកពីថៃ ដែលស្ម័គ្រចិត្តមកស្នាក់នៅដាច់ដោយឡែកផងដែរ ដើម្បីសម្រួលដល់ការចំណាយប្រចាំថ្ងៃរបស់ពួកគាត់។ លោក វង សូត ក៏បានផ្ដល់អំណោយម៉ាស៊ីនវាស់កម្ដៅចំនួន២៧ និងអាល់កុលចំនួន២៧ពីដុង ចំណុះ៥លីត្រ ជែលលាងដៃ៣កេស ទូសង្គ្រោះបឋមចំនួន១០ ឱសថសង្គ្រោះបឋមចំនួន១០ឈុត និងថវិកាចំនួន៥លានរៀល សម្រាប់ទ្រទ្រង់មូលនិធិឃុំ ដើម្បីសម្របសម្រួលក្នុងការបង្ការ និងទប់ស្កាត់ នៅក្នុងមូលដ្ឋាន ជូនដល់ភូមិទាំង២៦ ក្នុងឃុំជាច ស្រុកកំចាយមារ ខេត្តព្រៃវែង។ ក្រៅពីនោះ រដ្ឋមន្រ្តី វង សូត ក៏បានផ្ដល់អំណោយជូនដល់ប្រជាពលករ ដែលមានស្រុកកំណើតនៅឃុំជាច ដែលទើបត្រឡប់ពីប្រទេសថៃចំនួន២៤ គ្រួសារ ក្នុងមួយគ្រួសារៗទទួលបានសម្ភារៈ ឧបភោគបរិភោគរួមមានអង្ករ៨០០គីឡូក្រាម មីយើងចំនួន១៥កេស ត្រីខចំនួន៣កេស ប្រេងឆាចំនួន៣កេស ក្រមាចំនួន១០០ក្រមា និងថវិកាមួយចំនួនទៀតផងដែរ៕	2020-04-10T22:01:00+07:00	freshnewsasia.com	https://m.freshnewsasia.com/index.php/en/localnews/155050-2020-04-10-08-01-29.html
12dc530e-e8b4-416e-b618-97aab0aaee86	រដ្ឋមន្ត្រី ម៉ម ប៊ុនហេង ទទួលអំណោយសាប៊ូជាង១លានដុំពីក្រុមហ៊ុនឯកជន ដើម្បីចូលរួមទប់ស្កាត់ការរីករាលដាលជំងឺឆ្លងកូវីដ១៩	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង នៅព្រឹកថ្ងៃទី១០ ខែមេសា ឆ្នាំ២០២០នេះ បានអញ្ជើញទទួលយកអំណោយសាប៊ូដុំប្រូថិក ចំនួន១លាន៨ដុំ ពីក្រុមហ៊ុន Colgate-Palmolive Thailand និងក្រុមហ៊ុន ស៊ី ភី & អេ ត្រេឌីង អ៊ិនធើណេសិនណល ក្រោមប្រធានបទ «១លានប្រូថិក ១លានការពារ» ទុកចែកជូនដល់ប្រជាជនកម្ពុជា ដើម្បីចូលរួមការពារ និងទប់ស្កាត់ការរីករាលដាលនៃជំងឺឆ្លងកូវីដ១៩ ។ លោក ជៀម ផែន អគ្គនាយកក្រុមហ៊ុន ស៊ី ភី & អេ ត្រេឌីង អ៊ិនធើណេសិនណល បានឱ្យដឹងថា ដើម្បីចូលរួមការពារ ទប់ស្កាត់ និងកាត់បន្ថយហានិភ័យនៃការឆ្លង ជំងឺកូវីដ១៩ ក្រុមហ៊ុន Colgate-Palmolive Thailand និងក្រុមហ៊ុន ស៊ី ភី & អេ ត្រេឌីង អ៊ិនធើណេសិនណលបានឧបត្ថម្ភសាប៊ូដុំប្រូថិក ដែលអាចកំចាត់បាក់តេរី បានរហូតដល់ ៩៩.៩% ចំនួន១លាន៨ដុំ ស្មើនឹងទឹកប្រាក់សរុបចំនួន ៥១២,៦៩៩ដុល្លារអាមេរិក តាមរយៈក្រសួងសុខាភិបាល ដើម្បីចែកជូនដល់ប្រជាជនកម្ពុជា ប្រើប្រាស់ក្នុងការលាងសម្អាតដៃ និងខ្លួនប្រាណ។ លើកឡើងក្នុងឱកាសនោះដែរ លោកសាស្ត្រាចារ្យ ម៉ម ប៊ុនហេង បានសម្តែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ដ៏ថ្លៃថ្លារបស់ក្រុមហ៊ុន Colgate-Palmolive Thailand និងក្រុមហ៊ុន ស៊ី ភី & អេ ត្រេឌីង អ៊ិនធើណេសិនណល ដែលជាកាយវិការត្រូវបានចងចាំទុក នៅក្នុងប្រវត្តិសាស្រ្តសាមគ្គីភាពរបស់ជាតិ។ លោកសាស្ត្រាចារ្យ ម៉ម ប៊ុនហេង សង្ឃឹមថា ក្រុមហ៊ុននឹងផ្តល់ជំនួយជាបន្តបន្ទាប់ទៀតដើម្បីកម្ពុជាជម្រុញវិធានការការពារ ទប់ស្កាត់ និងឆ្លើយតបការរាតត្បាតនៃកូវីដ១៩ ឲ្យទទួលបានជោគជ័យកាន់តែឆាប់រហ័ស។ សូមបញ្ជាក់ផងដែរថា ដោយយោងតាមសារអប់រំរបស់ក្រសួងសុខាភិបាល គឺការលាងសំអាតដៃឲ្យបានញឹកញាប់គឺជាសកម្មភាពដ៏សំខាន់បំផុតដើម្បីការពារអ្នក ពីការឆ្លងនៃវីរុស និងបាក់តេរីផ្សេងៗ ដូច្នេះតាមរយៈយុទ្ធនាការបរិច្ចាគ ដល់ប្រជាជនកម្ពុជានេះ ក្រុមហ៊ុនសាប៊ូប្រូថិក សង្ឃឹមថា ប្រជាជនកម្ពុជានឹងចូលរួមលាងសំអាតដៃ និងខ្លួនប្រាណទាំងអស់គ្នា ដើម្បីរក្សាអនាម័យសម្រាប់ប្រឆាំងជំងឺកូវីដ១៩ ក្នុងប្រទេសកម្ពុជាទាំងមូល៕	2020-04-10T21:22:00+07:00	freshnewsasia.com	https://m.freshnewsasia.com/index.php/en/localnews/155046-2020-04-10-07-22-31.html
4d90301c-df15-4b24-a9b1-36df65c7ffe4	ទីបំផុតកូរ៉េខាងត្បូងចាប់ផ្តើមការបោះឆ្នោតសភាមុនអាណត្តិ ដោយអ្នកជំងឺ COVID-19 ក៏អាចចូលរួមបោះឆ្នោតផងដែរ (Video inside)	ការបោះឆ្នោតសភាមុនកាលកំណត់ នៅក្នុងប្រទេសកូរ៉េខាងត្បូង បានចាប់ផ្ដើមហើយនៅថ្ងៃសុក្រនេះ ជាមួយការអនុញ្ញាតឱ្យអ្នកជំងឺ COVID-19 ទម្លាក់សន្លឹកឆ្នោតរបស់ពួកគេ នៅតាមការិយាល័យបោះឆ្នោត ដែលត្រូវបានបង្កើតឡើង ខណៈបេក្ខជនទាំងអស់ កែប្រែមធ្យោបាយធ្វើយុទ្ធនាការឃោសនាបោះឆ្នោត ដើម្បីទប់ស្កាត់ឆ្លងរាតត្បាតជំងឺ ដ៏កាចសាហាវនេះ។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃសុក្រ ទី១០ ខែមេសា ឆ្នាំ២០២០។ គណៈកម្មការជាតិរៀបចំការបោះឆ្នោតកូរ៉េខាងត្បូង (NEC) បានបង្កើតការិយាល័យបោះឆ្នោតចំនួន ០៨ សម្រាប់អ្នកជំងឺ COVID-19 ច្រើនជាង ៣,០០០នាក់កំពុងទទួលការព្យាបាល រួមទាំងបុគ្គលិកសុខាភិបាល ៩០០នាក់ នៅតាមតំបន់ដែលរងគ្រោះធ្ងន់ធ្ងរ ដោយសារជំងឺនេះ ក្នុងនោះរួមមានទាំងរដ្ឋធានីសេអ៊ូល និងទីក្រុងដេគូ (Daegu) ផងដែរ។ ការបោះឆ្នោតដំបូងឡើយ ត្រូវប្រព្រឹត្តទៅនៅថ្ងៃទី១៥ ខែមេសា ប៉ុន្តែក្រុមមន្ត្រីសង្ឃឹមថា ការរៀបចំការបោះឆ្នោតមុនកំណត់ អាចនឹងចូលរួមទប់ស្កាត់ការឆ្លង COVID-19។ មិនតែប៉ុណ្ណោះ អាជ្ញាធរក៏បានរៀបចំការិយាល័យបោះឆ្នោត ៣,៥០០កន្លែង សម្រាប់អ្នកបោះឆ្នោតដទៃទៀត កំឡុងការបោះឆ្នោតរយៈពេលពីរថ្ងៃ ដែលចាប់ផ្ដើមពីថ្ងៃសុក្រនេះតទៅ។ ការិយាល័យបោះឆ្នោតត្រូវបានបាញ់សម្លាប់មេរោគ កាលពីថ្ងៃព្រហស្បតិ៍មុនបើកទ្វារ ហើយអ្នកបោះឆ្នោតទាំងអស់ ត្រូវបានតម្រូវឱ្យពាក់ម៉ាស ប្រើប្រាស់ទឹកលាងដៃ និងពាក់ស្រោមដៃ ស្របពេលអាជ្ញាធរដឹកនាំការវាស់កម្ដៅ មុននឹងអនុញ្ញាតឱ្យចូលការិយាល័យបោះឆ្នោត។ គួរជម្រាបថា ប្រធានាធិបតីកូរ៉េខាងត្បូង លោក មូន ជែអ៊ីន បានទម្លាក់សន្លឹកឆ្នោតរបស់លោក ចូលក្នុងហិបឆ្នោតនៅព្រឹកថ្ងៃសុក្រនេះរួចហើយ នៅឯការិយាល័យបោះឆ្នោតមួយ ក្បែរវិមានប្រធានាធិបតីតែម្តង។ បើតាមតួលេខចុងក្រោយ កូរ៉េខាងត្បូងមានអ្នកឆ្លង COVID-19 ១០,៤៥០នាក់ ក្នុងនោះស្លាប់ ២០៨នាក់ និងជាសះស្បើយ ៣,១២៥នាក់៕	2020-04-10T20:08:00+07:00	freshnewsasia.com	https://m.freshnewsasia.com/index.php/en/internationalnews/155032-2020-04-10-06-08-46.html
8aa0edc8-45dd-4051-a384-77189e2514e2	អនុប្រធាននាយកដ្ឋាននគរបាលបង្ការពន្លត់ អគ្គិភ័យ និងសង្គ្រោះ ប្រកាសបរិច្ចាគប្រាក់បៀវត្ស២០ម៉ឺនរៀល រយៈពេល៥ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	វរសេនីយ៍ឯក យឹម សារ៉ាន់ អនុប្រធាននាយកដ្ឋាននគរបាលបង្ការពន្លត់ អគ្គិភ័យ និងសង្គ្រោះ នៃអគ្គស្នងការដ្ឋាននគរបាលជាតិ ក្រសួងមហាផ្ទៃ នៅថ្ងៃទី០៩ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្ស របស់ខ្លួន ចំនួន២០ម៉ឺនរៀល ក្នុង១ខែ រយៈពេល៥ខែ ចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-10T20:01:00+07:00	freshnewsasia.com	https://m.freshnewsasia.com/index.php/en/localnews/155030-2020-04-10-06-01-13.html
c7bd1d41-aeca-4421-81dc-8c594e099926	រដ្ឋមន្ដ្រីក្រសួងអភិវឌ្ឍន៍ជនបទ ណែនាំដល់មន្ដ្រីក្រសួងទាំងអស់ ត្រូវមកបំពេញការងារដូចថ្ងៃធម្មតា ក្នុងឱកាសបុណ្យចូលឆ្នាំថ្មី ដើម្បីចូលរួមបង្ការ និងទប់ស្កាត់ជំងឺកូវីដ-១៩	បណ្ឌិត អ៊ុក រ៉ាប៊ុន រដ្ឋមន្ដ្រីក្រសួងអភិវឌ្ឍន៍ជនបទ បានចេញសេចក្ដីណែនាំ ដល់ថ្នាក់ដឹកនាំ មន្ដ្រីរាជការគ្រប់អង្គភាព ក្រោមឱវាទក្រសួង ត្រូវមកបំពេញ ការងារដូចថ្ងៃធ្វើធម្មតា ក្នុងឱកាសបុណ្យឆ្នាំថ្មីប្រពៃណីខ្មែរ ចាប់ពីថ្ងៃទី១៣-១៦ ខែមេសា ឆ្នាំ២០២០ ដើម្បីចូលរួមបង្ការ និងទប់ស្កាត់ការរាតត្បាតនៃជំងឺកូវីដ-១៩។ នេះបើតាមសេចក្ដីណែនាំ ដែលបណ្ដាញព័ត៌មាន Fresh News ទទួលបាននៅថ្ងៃទី១០ ខែមេសា ឆ្នាំ២០២០។ ក្នុងសេចក្ដីណែនាំបានបញ្ជាក់ថា ។ លោកបណ្ឌិត អ៊ុក រ៉ាប៊ុន បានគូសបញ្ជាក់ទៀតថា ។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០៨ ខែមេសា ឆ្នាំ២០២០ បានចេញអនុក្រឹត្យមួយ សម្រេចលើកពេលដោយមិនកំណត់ សម្រាប់ការឈប់សម្រាករយៈពេល៤ថ្ងៃ នៅក្នុងឱកាសបុណ្យចូលឆ្នាំថ្មី ប្រពៃណីខ្មែរខាងមុខនេះ។ បើតាមអនុក្រឹត្យនេះ, នៅថ្ងៃទី១៣ ទី១៤ ទី១៥ និងទី១៦ ខែមេសា ឆ្នាំ២០២០ ដែលជាថ្ងៃឈប់សម្រាកដើម្បីចូលឆ្នាំថ្មីប្រពៃណីខ្មែរ ក្នុងប្រតិទិនឈប់សម្រាកឆ្នាំ២០២០ មន្រ្តីរាជការ និយោជិត កម្មករនៃព្រះរាជាណាចក្រកម្ពុជា ត្រូវបំពេញការងារដូចថ្ងៃធ្វើការធម្មតា ដោយមិនឈប់សម្រាកឡើយ៕	2020-04-10T19:57:00+07:00	freshnewsasia.com	https://m.freshnewsasia.com/index.php/en/localnews/155029-2020-04-10-05-57-31.html
0afba54a-c292-4277-9b75-53d648b1807d	គណៈកម្មាធិការជាតិប្រយុទ្ធនឹងជំងឺកូវីដ១៩ ទទួលបានការឧបត្ថម្ភជែលលាងដៃ១០០កេស និងថវិកា១ពាន់ដុល្លារ ពីក្រុមហ៊ុន អនភ័ញ ឯ.ក	ដើម្បីចូលរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺ COVID-19 ដែលកំពុងរាលដាលនៅក្នុងប្រទេសកម្ពុជា ក្រុមហ៊ុន អនភ័ញ ឯ.ក បានចូលរួមឧបត្ថម្ភជែលលាងដៃ ១០០កេស និងថវិកា១ពាន់ដុល្លារ ជូន គណៈកម្មាធិការជាតិប្រយុទ្ធនឹងជំងឺកូវីដ១ ដើម្បីប្រើប្រាស់ក្នុងយុទ្ធនាការប្រយុទ្ធប្រឆាំង នឹងជំងឺ COVID-19។ ពីធីប្រគល់ និងទទួលបានធ្វើឡើងនៅព្រឹកថ្ងៃទី១០ ខែមេសា ឆ្នាំ២០២០នេះ រវាងថ្នាក់ដឹកនាំគណៈកម្មាធិការជាតិប្រយុទ្ធនឹងជំងឺកូវីដ១ និងតំណាងក្រុមហ៊ុន។ ថ្លែងក្នុងឱកាសនោះ គណៈកម្មាធិការជាតិប្រយុទ្ធនឹងជំងឺកូវីដ១ បានថ្លែងអំណរគុណយ៉ាងជ្រាលជ្រៅចំពោះក្រុមហ៊ុន អនភ័ញ ឯ.ក ដែលបានឧបត្ថម ជែលលាងដៃ១០០កេស និងថវិកា១ពាន់ដុល្លារ ដល់ក្រសួង ដើម្បីចូលរួម និងគាំទ្រការងារប្រយុទ្ធប្រឆាំង នឹងការរីករាលដាលនៃជំងឺ COVID-19។ សកម្មភាពទាំងនេះពិតជាសរបញ្ជាក់ឲ្យឃើញ ពីកាយវិការប្រកបដោយសប្បុរស និងជាការរួមចំណែកមិនអាចខ្វះបានពីផ្នែកឯកជន នៅក្នុងការចូលរួមដោះស្រាយបញ្ហាប្រឈមរួម ដែលប្រទេសជាតិយើង កំពុងជួបប្រទះនាពេលបច្ចុប្បន្ន គឺជំងឺ COVID-19 ហើយជែល និងស្ព្រាយលាងដៃទាំងនេះ នឹងយកទៅប្រើប្រាស់ក្នុងសកម្មភាព បង្ការ ទប់ស្កាត់ការឆ្លងរាលដាលនៃជំងឺ COVID-19។ តំណាងក្រុមហ៊ុន អនភ័ញ ឯ.ក បានថ្លែងអំណរគុណគោរពកោតសរសើរខ្ពស់ ចំពោះប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន និងថ្នាក់ដឹកនាំក្រសួងសុខាភិបាល ព្រមទាំងមន្ត្រីរាជរការ ស្ថាប័ន ដែលបានខិតខំបំពេញភារកិច្ចមិនខ្លាចនឿយហត់ ពិសេសនៅក្នុងការចូលរួមទប់ស្កាត់ ការរីករាលដាលជំងឺ COVID-19 ដើម្បីការពារសេចក្ដីសុខ និងសុវត្ថិភាពជូនប្រជាពលរដ្ឋ។ សូមជម្រាបថា រហូតមកដល់ពេលនេះ មានអ្នកជំងឺចំនួន៧២នាក់ហើយ បានជាសះស្បើយ ហើយត្រូវបានចាកចេញពីមន្ទីរពេទ្យមួយចំនួន ក្នុងប្រទេសកម្ពុជា ខណៈដែលអ្នកកំពុងសម្រាកព្យាបាលសរុប នៅក្នុងប្រទេសកម្ពុជា មានចំនួន៤៧នាក់ ក្នុងចំណោមកូវីដ១១៩ករណី គិតត្រឹមថ្ងៃទី១០ ខែមេសា ឆ្នាំ២០២០៕	2020-04-10T19:50:00+07:00	freshnewsasia.com	https://m.freshnewsasia.com/index.php/en/localnews/155028-2020-04-10-05-50-57.html
61cef524-64c4-4b9c-a4b4-61b8523ef26f	គណៈកម្មាធិការអន្តរជាតិ នៃកាកបាទក្រហម ឧបត្ថម្ភសម្ភារអនាម័យ ២០តោន ដល់អគ្គនាយកដ្ឋានពន្ធនាគារ ដើម្បីបង្ការជំងឺកូវីដ១៩ ក្នុងពន្ធនាគារ	គណៈកម្មាធិការអន្តរជាតិនៃកាកបាទក្រហម ប្រចាំប្រទេសកម្ពុជា (ICRC) បានប្រគល់សម្ភារអនាម័យចំនួន២០តោន ជូនអគ្គនាយកដ្ឋានពន្ធនាគារ ដើម្បីបង្កាការរីករាលដាលនៃ ជំងឺកូវីដ១៩ក្នុងពន្ធនាគារ នៅឯមណ្ឌលអប់រំកែប្រែទី១ (ម១)។ ពីប្រគល់និងទទួលបានធ្វើឡើងនាព្រឹកថ្ងៃទី១០ ខែមេសា ឆ្នាំ២០២០នេះ ដោយមានការចូលរួមពីលោក រ៉ូម៉ាន៍ ប៉ារ៉ាម៉ូណូវ ប្រធានបេសកកម្ម ICRC ប្រចាំប្រទេសកម្ពុជា, នាយឧត្តមសេនីយ៍ សន្តិបណ្ឌិត ចាន់ គីមសេង អគ្គនាយក នៃអគ្គនាយកដ្ឋានពន្ធនាគារ, និងលោក នុត សាវនា អ្នកនាំពាក្យនៃអគ្គនាយកដ្ឋានពន្ធនាគារ។ គោលបំណងនៃការឧបត្ថម្ភសម្ភារៈទាំងនេះ គឺក្នុងន័យគាំទ្រនិងចូលរួមបំពេញបន្ថែមនូវកិច្ចខិតខំប្រឹងប្រែងរបស់អគ្គនាយកដ្ឋានពន្ធនាគារ ក្នុងការបង្កាទប់ស្កាត់ និងការគ្រប់គ្រងការរាតត្បាតនៃជំងឺខូវីដ១៩ នៅតាមមណ្ឌលអប់រំកែប្រែ និងពន្ធនាគាររាជធានី ខេត្ត។ អគ្គនាយកដ្ឋានពន្ធនាគារទទួលបន្ទុកក្នុងការគ្រប់គ្រង និងបែងចែកសម្ភារទាំងនេះ។ លោក រ៉ូម៉ាន៍ ប៉ារ៉ាម៉ូណូវ បានថ្លែងថា ជំងឺរាលដាលកូវីដ១៩ កំពុងតែបន្តផ្ដល់នូវផលប៉ះពាល់យ៉ាងខ្លាំងជុំវិញសកលលោក។ ខណៈដែលការអនុវត្តគម្លាតសង្គម និងការសម្អាតដៃកំពុងតែត្រូវបានអនុវត្តន៍ពីសាធារណៈជនទូទៅ ប៉ុន្តែចំណុចទាំងប៉ុន្មាននេះ គេអាចចាត់ទុកបានថាជារឿងដែលប្រណីតបំផុត នៅក្នុងពន្ធនាគារ។ យ៉ាងណាមិញការអនុវត្តរបស់ជនជាប់ឃុំបានបង្ហាញឲ្យឃើញនូវកត្តាប្រឈមមួយបែបទៀត គឺការប្រឈមមុខនឹងកង្វះខ្យល់ អនាម័យ និងភាពចង្អៀតណែន ក្នុងពន្ធនាគារ។ លោកបានបន្តថា «អាទិភាពចម្បងនៃបេសកកម្មរបស់យើងនៅពេលនេះ គឺការជួយឧបត្ថម្ភគាំទ្រដល់ការខិតខំប្រឹងប្រែងរបស់អគ្គនាយកដ្ឋានពន្ធនាគារក្នុងការការពារដល់ជនជាប់ឃុំទាំង ៣៨,០០០នាក់ និងមន្រ្តីពន្ធនាគារចំនួន ៤,០០០ នាក់ ក្នុងការទប់ស្កាត់ការរីករាលដាលនៃវីរុសកូវីដ១៩ នៅក្នុងពន្ធនាគារ និងវិធានការឆ្លើយតបនៅពេលដែលមានករណីកើតឡើង។ រ៉ូម៉ាន៍ ប៉ារ៉ាម៉ូណូវ បានឲ្យដឹងទៀតថា ។ លើសពីនេះ លោកប្រធានបេសកកម្មបានបន្ថែមថា ក្រុមការងារ ICRC មានកត្តិយសណាស់ដែលមានកិច្ចសហការ និងបានចូលរួមចំណែកជាមួយអគ្គនាយកដ្ឋានពន្ធនាគារ។ ICRC បានត្រៀមកញ្ចប់ថវិការចំនួន ២៣០,០០០ដុល្លារ សម្រាប់កិច្ចប្រតិបត្តិការទៅលើការផ្គត់ផ្គង់សម្ភារ និងឧបករណ៍ដែលចាំបាច់ និងផ្ដល់វគ្គបណ្ដុះបណ្ដាលបច្ចេកទេសដល់អាជ្ញាធរក្នុងពន្ធនាគារ។ យ៉ាងណាមិញនៅមានចំណុចជាច្រើនទៀត ដែលគួរតែត្រូវបានបំពេញ នៅក្នុងនេះផងដែរ លោកសូមអំពាវនាវដល់ស្ថាប័នមនុស្សធម៌ទាំងឡាយ និងស្ថាប័ននានា ដែលមានគោលបំណងចង់ចូលរួមចំណែកក្នុងកិច្ចការមនុស្សធម៌នេះ អាចចូលរួមជាមួយ ICRC បាន។ គួរបញ្ជាក់ថា នៅក្នុងប្រទេសកម្ពុជា ICRC បានបន្ថែមទិសដៅបេសកកម្មរបស់ខ្លួនក្នុងការឆ្លើយតបនឹងស្ថានភាពបច្ចុប្បន្ន។ អង្គការមនុស្សធម៌នេះទៀតសោត កំពុងតែផ្ដោតការយកចិត្តទុកដាក់គាំទ្រដល់អាជ្ញាធរក្នុងតំបន់ ដើម្បីទប់ស្កាត់ការឆ្លងឬរីករាលដាលនៃវីរុសកូវីដ១៩ នៅក្នុងពន្ធនាគារ ហើយនឹងប្រាកដថា ជនជាប់ឃុំនៅតែអាចមានទំនាក់ទំនងជាមួយគ្រួសាររបស់គេដដែល។ ICRC ក៏ប្រាកដថា មណ្ឌលស្ដារលទ្ធភាព ពលកម្ម កាយសម្បទា ក្នុងខេត្តបាត់ដំបង និងកំពង់ស្ពឺ និងនៅតែមានប្រតិបត្តិការដដែល។ ជាងនេះទៅទៀត កិច្ចគាំទ្រជាមួយសមាគមជាតិកាកបាទក្រហម ក្នុងការលើកកម្ពស់ការយល់ដឹងអំពីអនាម័យ សុខភាព និងវិធីសាស្រ្តសុវត្ថិភាព ដើម្បីទប់ស្កាត់ការរីករាលនៃជំងឺកូវីដ១៩ នៅក្នុងខេត្តទាំង១៣ ដែលទទួលរងផលប៉ះពាល់ពីជំងឺនេះ៕	2020-04-10T19:49:00+07:00	freshnewsasia.com	https://m.freshnewsasia.com/index.php/en/localnews/155027-2020-04-10-05-49-32.html
200edfb2-8336-4d29-aed3-0363494313f5	សម្ដេចក្រឡាហោម ស ខេង បញ្ជាអភិបាលរាជធានី-ខេត្ត អនុវត្តបទបញ្ជារបស់រាជរដ្ឋាភិបាលឲ្យបានម៉ឺងម៉ាត់ ចំពោះការដាក់កំហិតលើការធ្វើដំណើរក្នុងប្រទេស ដើម្បីទប់ស្កាត់ការឆ្លងជំងឺ COVID-19	សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅថ្ងៃទី១០ ខែមេសា ឆ្នាំ២០២០នេះ បានដាក់បទបញ្ជាដល់ អភិបាលរាជធានី-ខេត្ត និងជាប្រធានគណៈបញ្ជាការ ឯកភាពរដ្ឋបាលរាជធានី-ខេត្ត ត្រូវអនុវត្តឲ្យបានម៉ឺងម៉ាត់នូវបទបញ្ជារបស់រាជរដ្ឋាភិបាលកម្ពុជា ស្ដីពីការដាក់កំហិតលើការធ្វើដំណើរក្នុងប្រទេស ក្នុងគោលដៅបង្ការ និងទប់ស្កាត់ការរាតត្បាតនៃជំងឺ COVID-19។ ក្នុងសេចក្ដីណែនាំដែលផ្ញើទៅកាន់អភិបាលរាជធានី-ខេត្ត សម្ដេចក្រឡាហោម ស ខេង បានគូសបញ្ជាក់ថា ក្នុងការអនុវត្តនូវបទបញ្ជារបស់រាជរដ្ឋាភិបាល គណៈបញ្ជាការឯកភាពរដ្ឋបាល រាជធានី-ខេត្ត ត្រូវខិតខំសម្របសម្រួល ដោះស្រាយ និងបញ្ចៀសឲ្យបាននូវអំពើហិង្សាគ្រប់រូបភាព។ ទន្ទឹមនេះត្រូវខិតខំធ្វើការផ្សព្វផ្សាយ និងអប់រំណែនាំដល់ប្រជាពលរដ្ឋរស់នៅក្នុងមូលដ្ឋានរបស់ខ្លួន ឲ្យបានយល់ជ្រួតជ្រាបអំពីគោលបំណងរបស់រាជរដ្ឋាភិបាល ដើម្បីចូលរួមគោរព និងសហការអនុវត្តតាមស្មារតីបទបញ្ជារបស់រាជរដ្ឋាភិបាល សំដៅបង្ការ និងទប់ស្កាត់ការរាតត្បាត នៃជំងឺ COVID-19 នៅកម្ពុជា ក៏ដូចជាថែរក្សាសុខភាពសាធារណៈ និងការពារនូវអាយុជីវិតរបស់ប្រជាពលរដ្ឋ៕	2020-04-10T19:39:00+07:00	freshnewsasia.com	https://m.freshnewsasia.com/index.php/en/localnews/155025-2020-04-10-05-39-09.html
d2d81c7d-f5a1-4d69-984f-e51cb3813aa0	ប្រធានគណៈកម្មការប្រយុទ្ធនឹងជំងឺ COVID-19 ខេត្តប៉ៃលិន ជំរុញឲ្យអាជ្ញាធរមូលដ្ឋានគ្រប់ជាន់ថ្នាក់ ត្រូវគ្រប់គ្រងពលករ ដែលទើបបម្លាស់ទីមកស្រុកកំណើត ឲ្យបានច្បាស់លាស់	ក្នុងកិច្ចប្រជុំគណៈកម្មការប្រយុទ្ធ នឹងជំងឺ COVID-19 ខេត្ត នាថ្ងៃទី០៩ ខែមេសា ឆ្នាំ២០២០ លោក ផាន់ ចាន់ធុល អភិបាលខេត្តប៉ៃលិន បានជំរុញ និងដាក់ចេញនូវវិធានការយ៉ាងម៉ឺងម៉ាត់ ដល់អាជ្ញាធរ មូលដ្ឋាន គ្រប់ជាន់ថ្នាក់ ត្រូវគ្រប់គ្រងពលករ ដែលទើបត្រលប់មកពីក្រៅប្រទេស ឲ្យបានច្បាស់លាស់ ជាពិសេស ត្រូវអប់រំ ណែនាំ និងតាមដានសុខភាពរបស់ពួកគាត់ឲ្យបានជាប្រចាំ។ លើសពីនោះទៀត ត្រូវបន្តយុទ្ធនាការចុះផ្សព្វផ្សាយនៅតាមមូលដ្ឋាន ចាប់ពីប្រជុំជន រហូតដល់ជនបទ ខណៈប្រមុខរាជរដ្ឋាភិបាលសម្តេចតេជោ សែន បានចេញសេចក្តីប្រកាស ឲ្យផ្អាកពិធីបុណ្យចូលឆ្នាំថ្មីប្រពៃណីជាតិខ្មែរ ឆ្នាំជូត ទោស័ក ព.ស ២៥៦៣ និងមន្ត្រីរាជការមិនអនុញ្ញាតឱ្យឈប់សម្រាកនោះទេ ដើម្បីរួមគ្នា បង្ការ និងទប់ស្កាត់ ការ រីករាលដាលនៃជំងឺ COVID-19 នៅក្នុងប្រទេសកម្ពុជា ស្របពេលដែលពិភពលោក មានអ្នកកើតជំងឺ និងស្លាប់ ដោយសារវីរុសនេះ រាប់ម៉ឺននាក់។ លោក ផាន់ ចាន់ធុល បានលើកឡើងថា នៅក្នុងប្រទេសកម្ពុជា ត្រូវបានគេរកឃើញមានអ្នកឆ្លងជំងឺ COVID-19 នេះក៏ដោយ ប៉ុន្តែសម្រាប់ខេត្តប៉ៃលិន រហូតមកដល់ពេលនេះ នៅមិនទាន់រកឃើញ មានអ្នកឆ្លងជំងឺនេះនៅឡើយទេ ប៉ុន្តែរយៈពេលកន្លងមកនេះ មានពលករចំណាកស្រុកទាំងក្នុង និងក្រៅប្រទេស បានវិលត្រឡប់ចូលមកកាន់ស្រុកកំណើតវិញ ដោយមិនបានដឹងថា ក្នុងចំណោម មនុស្សទាំងអស់នោះ មានអ្នកផ្ទុកមេរោគ COVID-19 ឬអត់នោះទេ។ លោកថា ដូច្នេះដើម្បីទប់ស្កាត់កុំឲ្យមានការចម្លងជំងឺនេះ ក៏ដូចជាដើម្បីជួយសង្គ្រោះ និងព្យាបាលដល់ជនរងគ្រោះដែលមានផ្ទុកជំងឺនេះ ឲ្យបានទាន់ពេលវេលា គណៈកម្មការប្រយុទ្ធ នឹងជំងឺ COVID-19 ខេត្តប៉ៃលិន បានដាក់ចេញនូវវិធានការយ៉ាងម៉ឺងម៉ាត់ ដើម្បីអនុវត្តន៍តាមការណែនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងក្រសួងសុខាភិបាល ដោយទាំងអាជ្ញាធរមូលដ្ឋានគ្រប់ជាន់ថ្នាក់ មន្រ្តីជំនាញពាក់ពន្ធ និងកងកម្លាំងប្រដាប់អាវុធទាំងអស់ ត្រូវរួមគ្នា ចុះផ្សព្វផ្សាយនៅតាមភូមិ និងតាមខ្នងផ្ទះ ដើម្បីឲ្យប្រជាពលរដ្ឋបានយល់ដឹង និងចូលរួមបង្ការ និងទប់ស្កាត់ជំងឺ COVID-19 នេះទាំងអស់គ្នា។ លោកប្រធាន បាន បញ្ជាក់ថា ដោយសារការព្រួយបារម្ភជាខ្លាំង ចំពោះជំងឺកូវីត-១៩ ធ្វើឲ្យក្រុមហ៊ុន សហគ្រាស និងកន្លែងការងារមួយចំនួន ត្រូវបានបិទទ្វារ បណ្តាលឲ្យប្រជាពលរដ្ឋមួយចំនួនអត់ការងារធ្វើ ហើយពលរដ្ឋខ្លះ ដែលធ្វើជាពលករនៅក្រៅប្រទេស ត្រូវបង្ខំចិត្តវិលត្រឡប់មកកាន់ស្រុកកំណើត និងលំនៅដ្ឋានវិញ ដូច្នេះធ្វើឲ្យប៉ះពាល់ដល់សេដ្ឋកិច្ចក្រុមគ្រួសារ ហើយជាក់ស្តែងកន្លងមក គណៈកម្មការប្រយុទ្ធ នឹងជំងឺ COVID-19 ខេត្ត បាននាំយកអំណោយស្បៀងមកឧបត្ថម្ភ ដល់បងប្អូននៅតាមខ្នងផ្ទះ ចំនួន២ជំហ៊ាន មកហើយ គឺបានចំនួន៥៥១គ្រួសារ ព្រោះមិនអាចធ្វើការប្រមូលផ្តុំមនុស្សច្រើនបាន ហើយនឹងគ្រោង ឧបត្ថម្ភស្បៀងជំហ៊ានទី៣បន្តទៀត ចាប់ពីថ្ងៃទី១៣ ដល់១៦ ខែមេសា ឆ្នាំ២០២០ខាងមុខ។ នៅក្នុងឱកាសនោះដែរ លោក ផាន់ ចាន់ធុល ក៏បានអំពាវនាវឲ្យបងប្អូនប្រជាពលរដ្ឋអនុវត្តន៍ ឲ្យបានម៉ឺងម៉ាត់តាមសេចក្តីណែនាំរបស់ក្រសួងសុខាភិបាល ដោយពេលចេញទៅខាងក្រៅត្រូវពាក់ម៉ាស់ ឬរុំក្រមាជានិច្ច និងលាងសម្អាតដៃជាប្រចាំ ជាមួយអាល់កុល ឬសាប៊ូ ហើយត្រូវទៅជួបគ្រូពេទ្យជាបន្ទាន់ ប្រសិនបើមានអាការៈគួឲ្យសង្ស័យ ដូចជា៖ ក្តៅខ្លួន ក្អក និងពិបាកដកដង្ហើមជាដើម ហើយក្នុងករណីមានប្រជាពលរដ្ឋណា ដែលទើបត្រឡប់ពីបរទេសត្រូវរាយការណ៍ ទៅអាជ្ញាធរភ្លាមៗ ដើម្បីធ្វើការពិនិត្យជៀសវាងការឆ្លងជំងឺកូវីដ-១៩ នៅក្នុងសហគមយើង។ សូមបញ្ជាក់ថា ចាប់ពីថ្ងៃទី២២ ខែមីនា រហូតដល់ថ្ងៃទី០៨ ខែមេសា ឆ្នាំ២០២០ នៅខេត្តប៉ៃលិន មានពលករទើបត្រលប់មកពីក្រៅប្រទេសសរុប ចំនួន៩០៧នាក់ ស្រី ៤៣៤នាក់ ដោយក្នុងនោះ ក្រុងប៉ៃលិន ចំនួន ៣៨០នាក់ ស្រី ១៨៧នាក់ និងស្រុកសាលាក្រៅ ចំនួន ៥២៧នាក់ ស្រី ២៤៧នាក់៕	2020-04-10T19:19:00+07:00	freshnewsasia.com	https://m.freshnewsasia.com/index.php/en/localnews/155021-2020-04-10-05-19-22.html

Subsets and Splits

No community queries yet

The top public SQL queries from the community will appear here once available.